
Quum enim semen genitale ab omnibus 
corporis membris procedat , a sanis quidem 
sanum , a morbidis morbosum , fiatque ut 
ex calvis calvi gignantur, ex caesiis caesii , 
et plurimum distortus distortum generet , 
eademque ratio sit circa reliquas formas. 

libello, quem tibi oflero, amice 
lector, descriptio et curatio praecipuorum 
morborum, quos patiuntur pueri, conti- 
nentur. In hoc non invenies nisi Hippocra- 
tis psephismata, et quae practici magni 
nominis experti sunt, quaeque me longa 
edocuit medicinae exercitatio. Semper 
enim ab illis seorsi m sentiebam , qui 
systematum , et distinctarum doctrina- 
rum commenta temere sectantur , unde 
quorundam medicamentorum ’ abusus , 

in quibus exhibendis anceps est peri- 
culum , et illa tanta sanguinis effusio , 
unde funeribus Italia lacrymabilis con- 
tristatur. Quamvis manifesta sit veritas, 
huic tamen contumaciter obluctantur , 
et pro moribus consulunt , et quod 
mirabilius est , amplissimis se laudibus 
ornant , eorumque vicissim incredibi- 
lem ingenii magnitudinem extollunt , 
ut quotidie ad nauseam in diariis le- 
gitur. Dixit Praeceptor , totam medi- 
cinam in observationibus esse positam, 
et hoc principium in lib. de decent, 
orn. memoriae proditum est. Quocirca 
ejus doctissimi commentatores , et ex- 
pertissimi praclici aureis observationi- 
bus illam locupletarunt medicinam , 
quae dat hominibus, et non eripit sa- 
lutem , sicut cecinit Ovidius Trist. lib. 
11. eleg. 1. 

Eripit interdum , modo dat medicina salutem , 

Quaeque juvans monstrat « quaeque sit herba nocens. 

Consulte dixit Zimmermann Exp. 
med. lib. 3. Cap. 2. naturam per na- 
turam esse exponendam , et quisquis 
hypothesibus eam velit exponere , videt 
per hypotheses ut objecta per suam 
bilem ictericus. Ibidem repetit, paucos 
naturam in ipsa natura perscrutari , 
paucos sequi filum quod ducit ad suam 
aedem , paucos qui magis naturae 9 
quam propriis opinionibus adhaereant. 
Medici enimvero cujusvis memoriae , 
si , ut credo , genuinas observationes 
custodivissent, et a repertis scientiarum 
auxiliarium fructum cepissent , pretio- 
sos thesauros haberemus, et praxin me- 
dicinae uniformem, et non dissimilibus 
doctrinis , et erroribus obrutam. Cum 
hoc persuasum mihi sit , Hippocratis 

principiis innixus , quae servem dum 
anima mea spirabo , pauca quaevis sint 
scripsi , quae ad tuam benevole lector 
et alienam utilitatem confer, vale. 


OSSO 

DE PUERORUM MORRIS 

INTRODUCTIO 


Gujusvis reipublicae vehementer in- 

terest frequentes in sinu , integroque corpore 

♦ 

habere cives , et ad militiam , agrorum cul- 
turam , artes , publica , et privata negotia , 
diuturnamque vitam agendam bene composi- 
tos. Hoc idem in votis est cujusvis fami- 
liae. Antiquis temporibus in epithalamiis so- 
lemne et usitatissimum componebatur omen , 
ut ventura proles firma valetudine , infra- 
ctisque viribus floreret , sicut legitur Ode 
LIV. Anacreontis 

Kv7rdfHTTO<; 7t£Cf)VKOl OSV Ivi 

Adveniat proles hortis ut culta cupressus. 
Quocirca medicorum est , puerorum salutem 
accurate tueri ; ab his quantum licet repel- 
lere morbos , eosque curare. Cum in insti- 
tutionibus medicinae practicae de pluribus 
puerorum morbis fuse loquutus fuerim , de 

his aut verba non faciam , aut aliquid ad- 
dam ; sed paucis illos expediam de quibus 
disserere non fuit locus , ut de deformitati- 
bus , de vitiis congenitis , pluribusque mor- 
bis , qui etiam ad chirurgiam spectant. Hisce 
vero aliquid praemittam , quod ad puerorum 
salutem conservandam , eorumque vires con- 
firmandas , et multigenas dimovendas mor- 
borum caussas necessarium mihi videtur. 

Ab ipso puerorum ortu incipiat medi- 
corum solicitudo. In primis enim observandum 
est , utrum sit bona corporis temperies , ct 
membrorum integritas ; an monstruosus sit 
foetus , deficiat aliqua pars , et in partibus 
deformitas : utrum in ipso utero , et sub 
partu aliquid perpessus sit foetus ; an post 
ad morbos dispositionem contraxerit. Cum in 
toto corpore integer sit ct optime constitu- 
tus , praeter quae vulgo cognoscuntur , pa- 
rentibus et nutricibus regulae ct necessaria 
praecepta tradenda sunt , ut infantum sani- 
tas conservetur. Si vero pueri laborent ali- 
quo conformationis vitio , aut impliccntur 
morbis , curandi sunt , ut ratio ct experien- 
tia docet. 

Ut de integra puerorum valetudine cer- 
tiores simus , examen sit diligens , nec per- 
functorie instituatur. Non enim sufficit vi- 
vacem inspicere infantem , bonum corporis 
habitum , rectamque partium compositionem ; 
sed oportet inquirere utrum facilis sit respi- 
ratio , et deglutitio lactis ; somnus quietus 
et reficiens , utpote conditiones ad salutis 
statum cognoscendum apprime necessariae ; 
an pueri orti sint maturo tempore , et a pa- 
rentibus bene valentibus , et a matre nun- 
quam sub gestatione vexata morbis , nec ab 
animi vehementibus affectibus exagitata. Dum 
autem scimus infantes esse integro corpore , 
faciendum quod vulgo notum est , nimirum 
funiculum umbilicalem incidere ; syrupo de 
cichorio cum rhabarbaro , aut savonca man- 
nata * aut sero saccharo cdulcorato rejicere 
mceonium , quod si retineatur plurium esse 
potest morborum caussa ; os pueruli abluere 
linteolo aqua tepida madido ; eadem aqua 
abluere puerulum , et abstergere. Si forte 
vulnus funiculi aegre sanetur , applicentur 
pulvilli vino calido perfusi. Si autem in hac 
parte aliqua exurgat carnosa fungositas , et 

facile stillet sanguis paullulum aluminis usti 
spargere juvat , et super mollia ponere sple- 
nia fascia devincta. Hac ratione formatur 
crusta , quae sponte delabitur. Saepe in re- 
cens natis tardae sunt egestiones , et ad eas 
concitandas fieri solent super abdomen un- 
ctiones oleosae , aut frictiones cum mollibus 
pannis laneis , ne a primis vitae temporibus 
usui internorum remediorum assuescant. Si 
vero haec simplicia et externa auxilia non 
sufficiant , ut evitentur incommoda quae ab 
alvi segnitie proficiscuntur , aliquod leve la- 
xativum exhibeatur. 

Puerulus unius diei spatio absque nu- 
trimento morari potest ; nihilominus post ali- 
quot horas sinui matris est admovendus , ut 
promoveatur secretio lactis , et eleventur pa- 
pillae , quod ad expediendam lactationem ma- 
xime confert. Praeterea qualitates solutivae 
lactis ad facilem et expletam meconii ege- 
stionem mirum in modum contribuunt. Ma- 
tres autem quae prolem alunt , apte nutrian- 
tur ; nimirum post partum optimo jure pul- 
li , et jusculis : postea copiosior sit victus ; 
ut tenerae carnes , potissimum juvenis et 

bene pastae gallinae , aut lactentis vituli , 
dummodo nihil sit quod eum vetet. Matres 
debent proli ubera porrigere , si nulla ratio 
lactatum impediat. Quae sine ratione hoc 
sacrum munus renuunt , libystidis ursae ha- 
bent pectus , et forsan deterius. De hoc non 
amplius dicam , quia gravissimi et doctissimi 
scriptores , ut omnibus notum est , in istas 
inhumanas genitrices nervoso eloquio usi 
sunt. Hae admonendae , et si verba non 
sufficiant , juvat eas perterrefacere , et sub 
oculis ponere gravia mala quae subrepunt , 
et minitantur quae proli ubera non ad- 
movent , ut sunt tenaces , molestae , et 
non sine periculo hystericae affectiones ; do- 
lores glandularum , et ossium ; leucorrhoeae ; 
scirrhi , et cancri ; convulsiones ; ctc. Ali- 
quando pueruli lac matris fastidiunt , quam- 
vis sit juvenis , bene enutrita , secunda gau- 
deat valetudine , et optimas lac qualitates 
praeseferat. Hoc quidem raro evenit ; sed 
longa medicinae exercitatione observavimus ; 
ideoque commemorare non linquimus , ut 
nulli ignotum sit. Hujusmodi phaenomenon 
non aliter explicari potest , quam per illam 

ignotam et ingenitam proelivitatem , qua in- 
terdum eliguntur deteriora et respuuntur me- 
liora. Hoc in casu alia nutrice alendus est 
infans , cujus lac sit ipsi pergratum ; dum 
mater alium lactare debet puerum , aut la- 
ctis separationem consideratissime cohibere. 
Primis sex vitae mensibus solum lac prae- 
beatur puerulo , et ubi aut per adjuncta , 
aut per aliquod vitium lac deglutiri non po- 
test , pluries in die parvi ex lacte injician- 
tur clysteres , et etiam fiant balnea lactis. 
Post autem sextum mensem bis in die sup- 
peditetur papparium. Cum mater aut nutrix 
lacte nutriant infantem ; detur lactis aequa 
mensura , ne nimium sit nec parcum. Qua- 
mobrem non dandum est lac toties quoties 
puerulus luget , ut generaliter fit , sed cum 
cognoscatur illius fames. Etenim utile est 
illum docere de die et certis horis ubera su- 
gere , quod non tam arduum est , ut vulgo 
creditur. Hoc quidem non subito assequi- 
mur , sed sensim sensimque , quia humana 
natura per se ipsam propendet ad metho- 
dum. Ergo satis sit quinquies aut sexies in- 
ttfrdiu largiri lac ; quod cum noctis’ quies 

non abrumpatur , et matri et puerulo com- 
modum est. Hic autem cum lac suxerit , po- 
natur ad cunas , ut placide dormiat. Mater 
aut nutrix modo dexteram , modo sinistram 
mammam porrigat , ne uni positurae assue- 
fiat infans , et etiam utroque brachio susti- 
neatur. Ad apertum respirandum aerem fe- 
ratur aptis horis , nimirum circa meridiem ; 
in amplo et salubri cubiculo retineatur , ubi 
purus et calidus sit aer , et nunquam in 
hoc accendantur carbones , ut gravia amo- 
veantur mala , quae ab exhalatione gas acidi 
carbonici nascuntur. Caute etiam pueri ex- 
ponendi sunt actioni frigidi aeris , ut sine 
consilio faciunt , qui hoc modo arbitrantur , 
eos aereis vicissitudinibus assuefacere. Cor- 
pus est aqua tepida abluendum ; caput cum 
aqua tepida et sapone , si a sordibus sit ex- 
purgandum. Hiemali tempore dum sordida 
lintea permutantur, inunda subrogentur , ali- 
quantisper tepefacta. 

Plures sunt summorum practicorum opi- 
niones circa tempus ad quod producendus 
sit lactatus. Alii enim ad annum ; alii ad 
annum cum dimidio ; alii etiam amplius crc- 

dunt. Hoc vero , ut mihi videtur , praefiniri 
nunquam potest > cum a pluribus rebus cir- 
cumstantibus dependeat. Si infantes nascan- 
tur debiles , tenuique valetudine , longiore 
indigent lactatu ; siquidem uno anno nati 
propter corporis infirmitatem papparia con- 
coquere nequeunt. Si qua generalis statuen- 
da sit regula , a mammis disjungendi sunt 
pueri , cum omnes fere dentes eruperint ; et 
haec disjunctio paullatim fiat , ut ad sumen- 
da alimenta , et ad horum coctionem absol- 
vendam disponantur , et facilius privatio la- 
ctis toleretur. Inquit Hippocr. de dentitione 
II = zd TtapeoSiovi a ei> rd %ahdl;eiv , paiov 
<pef)EL dTroXaxrLn^or. Qui dum sugunt inte- 
rim cibum absumunt , facilius ablactatum 
ferunt. = Alimenta puerorum post lactatum , 
sunt papparia aut ex aqua et saccharo pa- 
rata , aut ex jure carnis. Etiam in primis 
sumendis alimentis ordinem observent pueri ; 
scilicet ipsis de die ministrentur alimenta ; 
noctu , si fieri potest , nec edant nec bi- 
bant , sed dormiant. Paullatim autem augea- 
tur victus , et praeter papparia concedantur 
ova recentia sorbilia , et alimenta lacte pa- 

rata. Deinde cum grandiores sint , concedan- 
tur tenerae carnes ; panis ex frumento bene 
coctus ; aliquis maturus fructus horaens ; et 
etiam tantillum vini. Attentissime vero ali- 
menta dulcia , pinguia , acida , legumina , 
et stomacho haerentia evitentur. 

Inter curas , quae haberi debent in edu- 
cendis pueris , est moderari lucem , quae 
nimirum nunquam super coruin caput , aut 
ad latera cadat , sed aequaliter versus utrum- 
que oculum , ut removeatur strabismus. Prae- 
terea in cunis cubent pueri capite magis ele- 
vato quam reliquum corpus , et modo super 
dextrum , modo super laevum latus revol- 
vantur. Cum autem pueri secundum naturae 
institutum multum dormiant , ad voluntatem 
requiescant. Aut vigilent , aut dormiant sem- 
per mundities servanda est , quae ad eorum 
tuendam valetudinem maxime conducit. Re- 
pellatur quidquid terrorem incutiat , aut im- 
portunam inducat impressionem , ut cx im- 
proviso a luce ad tenebras , aut 6 tenebris 
ad lucem transilire. Benevolentibus pueris 
valde prosunt balnea frigida ; quae vero nun- 
quam temere fiant. Incipiendum enim est a 

frigidis ablutionibus , ut ad actionem frigoris 
perferendam ordinentur ; deinde ad frigida 
balnea transeundum ; sed observetur utrum 
utilia sint. Ipsi pueri indicant balneorum 
frigidorum emolumentum dum sunt hilares , 
rubri , vigentes. Caput recens natorum ita 
tegatur , ut custodiatur fontanella ; et nun- 
quam pectus et abdomen comprimatur fasciis. 
Prodest ipsis exuere fascias , ut per aliquod 
tempus motuum libertatem habeant ; nimi- 
rum sugant ubera in sinu matris , nec sta- 
tim post sumptum lac fasciis involvantur. Tan- 
tum enim libertas digestionem adjuvat , quan- 
tum nocent ligamenta. 

Cum genetrix propter aliquam caussam 
prolem lactare non possit , oportet eligatur 
bona nutrix. In hoc etiam multa requiritur 
diligentia ; et non possumus nisi repetere 
quae accurati practici docuerunt , inter quos 
Sammarthanus in pacdartrophia lib. 1. pag. 
62. cecinit = 

Elige quae media est inter juvenemque senemque. 
Quae gracilis nec macra tamen cui vividus oris 
Est nitor et sano veniens in corpore robur , 
Brachia longa, patens pectus, proccraquc cervix. = 

Conveniunt omnes , nutricem esse debere 
optimae constitutionis , inter viginli et tri- 
ginta annos natam , bonis animi qualitatibus 
ornatam. Praeterea non plus quam bis de- 
derit prolem ; ejus partus conveniat cum ae- 
tate educendi pueruli ; ejus ubera habeant 
satis voluminis , et tactui obludentur ; pa- 
pillae sint congruae mensurae , firmae , et 
contrectatione eleventur, et durescant. Quam- 
vis vero nutrix omnibus hisce gaudeat pro- 
prietatibus observandum est , an infans lac 
sugat , et hoc demonstret acceptum habere. 
Frequenter in orphanotrophiis videre contin- 
git plus unum pueris quam aliud lac esse 
gratum , etiamsi omnes nutrices sint bene- 
valenles et in aetatis flore. Praeter autem 
examen super nutricum proprietatibus , etiam 
lac est accurate expendendum. Etenim bo- 
num lac est album, dulce, inodorum, eon- 
sistentiac et coagulationis convenientis. Quo- 
circa non probandum est lac si valde coa- 
guletur , et multum suppeditet cremorem. 
Ut autem congruenter examinetur lac , ab 
aliquo tempore jejuna sit nutrix , et in ar- 
genteum cochlear , aut in nitidum vitrum 
2 

illud ipsa nutrix stillet , ut perspiciatur , an 
expositas qualitates possideat. Si lac abundet 
sero parum nutrit ; si parte caseosa aegre 
digeritur. 

Cum selecta fuerit nutrix , quaedam te- 
nendae sunt regulae , ut ejus et infantis sa- 
lus conservetur. In primis alimenta sint nu- 
trientia , salubria , concoctu facilia , simpli- 
cia , et aromatibus non aspersa. Curandum 
est ut nutrix regulares habeat et faciles ege- 
stiones ; quotidie ambulet aperto aere et se- 
reno ; consideretur quanta sit separatio la- 
ctis , quae si exuberet , minuantur alimen- 
ta , ant non adeo sint nutrientia, ut a pue- 
ris removeantur cruditates. Regula igitur ge- 
neralia sit , quod nutrix nunquam gravetur 
cibo , nec ei necessarium deficiat. Est autem 
quaestio non adhuc praefinita , utrum nutrici 
permittendus sit coitus. Non refero opiniones 
satis notas ; sed solum dicam alios noxium 
censere coitum , et non concedendum , alios 
innoxium. Ego autein quamvis sentiam me- 
lius esse nutrices se a copula abstinere , ta- 
inen dico , esse perferendam , si ipsae sint 
in viridi juventa , et ad vcnercos amplexus 

proclives , quibus absolutam abstinentiam no- 
cuam existimo. Inquit Platncr dissertat, de 
victu et regimine lactentium = Certum est 
occulta desideria pejora et magis noxia esse , 
quam plena honestarum foeminarum gaudia, 
et rarum moderatumque veneris usum. = Ad- 
monendae autem sunt nutrices , ne stalim 
post sumptum alimentum , nec sub vehe- 
mentibus animi pathemalibus , aut paullo 
post rapidas commotiones , lac praebeant pue- 
ris ; quippe observationes satis superque con- 
firmarunt , lactentes pueros post iram aut ter- 
rorem, aut violentas animi agitationes, epile- 
psia correptos fuisse , vitamque deseruisse. 

In quibusdam locis , et in quibusdam 
circumstantiis omnino desunt nutrices. A non- 
nullis practieis etiam doctissimis putatur , 
nutricum lacti illud caprarum , vel vacca- 
rum , aut farinacea pulmenta sine ullo pe- 
riculo posse supplere. Hoc quidem fieri po- 
test , et hoc modo plures fuerunt feliciter 
educti ; sed pleraque puerorum pars moritur , 
aut infirma manet. Inquit Hippocr. de denti- 
tione III = Ta Lirj kVTfXHpta, it*v 'ZriX a^ovreav 
uTfWfpa kgu (Vuaam^Tra. Sugentes non 

probe aluntur , macilenti fiunt , et aegre vi- 
res recolligunt = Ut defectui humani laetis 
commode sufficiatur , ad lactandum aptum in- 
strumentum adhibetur , in quod lac caprinum 
et vaccinum infunditur eum pauca aquae et 
sacchari quantitate. Etiam in usum venit am- 
pulla vitrea cum rostro , in qua cum lacte 
aqua pura et tepida miscetur , ut illud te- 
pidum reddatur. Generatim aquae ratio ad 
lac sit quartae partis. Lac ita praeparatum 
in os puerorum leniter immittitur. Eodem 
tempore dantur papparia ex pane albo et va- 
rio modo composita. Frequentius vero com- 
ponitur pulmentum ex pane albo , integra 
aqua fontis , et pauco sale : deinde cum est 
fere coctum , immiscetur tertia pars lactis , 
et pauxillum exponatur igni. Hoc mane et 
vespere dari solet. 

Quantum per nos licet facere debemus , 
ut tandem aliquando linquatur fasciarum usus. 
Apud aliquot familias , quibus hoc potui per- 
suadere , crescere video pueros , robustos , 
alacres , bene alimenta digerentes , in moti- 
bus corporis expeditos. Si hoc penitus obti- 
nere non possumus , permittamus circa ven- 

trcm adhibere fascias , quae aliquo modo ad 
sustinendam funiculi extremitatem , et her- 
niam umbilicalem praeveniendam utiles sunt , 
donec satis restringatur anulus ex se ipso 
herniam impediens. Monendae saltem sunt 
matres et nutrices , quae fascias relinquere 
nolunt , ne nimis constringantur , ut non 
impediantur membrorum motus , quorum li- 
bertas puerorum saluti utilissima est. Laxae 
ergo sint fasciae , et extremitates superiores 
maneant solutae , ut saltem imminuantur in- 
commoda. Ita abrogandae sunt cunae quae 
transactis temporibus erant in usu ; et inhi- 
benda rapida cunarum agitatio , quae non 
dulcem et utilem somnum , sed stuporem , 
aut soporem inducit. Illae adoptandae sunt 
cunae quae leni oscillatione blandam conci- 
liant quietem. Quaedam nobilis mulier , quam 
ad hujusmodi cunas arrogandas induxi , mihi 
nuper exprobabat , quod suum puerulum non 
facile dormiebat ; sed paullatim vidit ut in 
placidum somnum oculos declinabat , bonam- 
que corporis habitudinem acquirebat. 

Cum tempus dentitionis appropinquet , 
et jam dentes egrediantur , imminui debet la- 

tatus , quia hoc tempore perturbantur dige 
stiones , et contingunt frequentes vomitus , 
aliaque molesta symptomata. Insuper illiman- 
tur gingivae aliqua mueilagine , aut butyro 
cacao : dentium exitus juvetur aliquo scabro 
corpore , quod datur puerorum manibus te- 
nendum ; sed cavendum ne se offendant , 
maxime oculos. Cum puer satis roburis ha- 
beat in musculis , ambulationem docendus 
est. Ampla autem pueris concedatur liber- 
tas , sesc super pavimentum revolvere , quod 
quidem majorem corpori agilitatem largitur. 
Levibus induantur vestibus , et primo tran- 
sacto anno detectum teneant caput. Ad cor- 
poris servandam munditiem balnea tepida , 
aut subtepida frequenter fiant. Victus sit 
simplex , levis , et satius est inter initia vi- 
tare carnes. A pluribus praeticis decretum 
fuit , aptam puerorum potionem esse puram 
et simplicem aquam ; sed mihi videtur hoc 
tam generatim statui non posse. Etenim pro 
robustis et benevolentibus pueris aqua sim- 
plex est naturalis et optima potio ; sed mi- 
nime pro debilibus , pallidis , ad vermes di- 
spositos , quibus exigua vini quantitas pul- 

chcrrimum medicamentum est. Detur cibus 
quater de die ; sed non sempcr eadem hora , 
ut a pueritia alicui ordinis variationi se ap- 
tent , quia saepissime in vitae cursu vicis- 
situdines sunt ferendae. Somnus puerorum 
naturaliter productus octo aut novem horas 
non superet. Nunquam dormiant cum senibus , 
quod eorum saluti maxime nocuum est. 

Pueris aetate procedentibus , ut bene 
membra evolvantur , corroborentur vires , 
praesertim si sani sint , et a parentibus sa- 
nis nascantur , aliqua in ratione aetatis et 
virium gymnastica exercitatio pernecessaria 
est. Teneri pueri longas ambulationes non 
sustinent ; aliquo ergo mora temperentur. 
Mane est tempus ad ambulandum aptius; et 
magis apposita hora est inter jentaculum et 
prandium. Augeantur autem exercitationes 
progrediendo , cum nempe majores musculi 
vires , et majorem ossa consistendam adipi- 
scantur. Pueri benevolentes secundum natu- 
ram nunquam defatigantur , et ad cursum et 
ad motus violentiores inclinant ; sed hujus- 
modi naturalis dispositio moderanda est. Prae- 
ter ambulationes pilae ludus eorum saluti 

utilis est. Haec enim exercitatio glandularum 
congestiones discutit; somnum recreantem 
advehit ; digestionem , et chyli distributio- 
nem expedit. Apud veteres haec erat usita- 
tissima exercitatio ; sed plurcs erant species , 
nec omnes accommodae pueris ; videlicet fol- 
lis aut pugno aut brachiale jaciendus : pila 
qua etiam hodie ludunt pueri : paganica , 
nempe pila instructa plumis , nostrae pilae 
volaticae similis : harpastum , aut ludus quo 
magna pila in terram immittebatur , quam 
quisque ludens ludentibus auferre nitebatur. 
Cum institutio puerorum esse debeat physica 
ct moralis, curandum est ut utraque sit ae- 
tati conveniens. Pueri qui ad adoleseentiam 
accedunt , dum literis student vario exerceri 
possunt modo , ut chorea , gladiatura , equi- 
tatione , exercitiis militaribus , ut validi ct 
instructi cives , ct patriae parati defensores 
formentur. Tam enim utilia sunt hujusmodi 
exercitia , ut per haec musculorum , cordis , 
arteriarum adaugeantur vires , et per mini- 
ma et magis elastica vasa circulatio sangui- 
nis alacriter absolvatur. Deinde ita educti 
adolescentes sunt vivaces , robustiores , la- 

ccrtosi, expedite concoquunt alimenta, omni- 
bus secretionibus et excretionibus gaudent , 
et propter liberam respirationem , et perspi- 
rationem integerrimus circulat sanguis. Ex 
adverso desidia marcescentes sunt pallidi , 
graciles , aut , si ciborum appetitus non de- 
sit , pingues ; sed massa boni sanguinis non 
conficitur. Cum summopere variae sint ho- 
minum conditiones , non possunt universim 
institutionis regulae adscisci. Filii pauperum 
citius quam decet laborare coguntur , et in 
laboribus tenera membra ponunt vires ex- 
cedentibus : filii divitum omnium rerum co- 
pia difiluentes in mollitiem labuntur , et do- 
losis mundi voluptatibus alliciuntur. Quaevis 
vero sit hominum conditio , quaevis sors 
prospera vel infelix , medicorum est admo- 
nere quod ad puerorum salutem conducibi- 
lius videtur. 

Antiquis temporibus puerorum et ado- 
lescentium institutio praecipue in gymnasti- 
cis exercitationibus et in aperto aere consi- 
stebat ; ideoque homines erant robustiores , 
nec repentinis aeris vicissitudinibus afficie- 
bantur , nec ad morbos qui oriuntur a de- 

bilitatc corporis , ct nimia sensi l>i lita te ner- 
vorum propendebant. Hoc tam verum est , 
ut nos sicut veteres experientia doceamur 
non solum per gymnasticas exercitationes ro- 
borari corpora , sed etiam plures , gravesque 
morbos emendari. Celsus inter veteres ad cu- 
rationem morborum plurimi corporis exerci- 
tationem faciebat. Sydenham inter medicos 
non vetustae memoriae , ut praecipuum re- 
medium in podagram et phlhisin exercitatio- 
nem habebat ; quam et in morbos spiritus- 
HolTmann commendabat. Si ergo corporis exer- 
citatio ad conservandam hominum salutem 
tam expedit , ubique terrarum constitui loca 
pro exercitiis praesertim militaribus deberent , 
ut hac etiam ratione populus ab otio , et vi- 
tiis turpibus removeatur. 

Antequam sermoni de salutis conserva- 
tione puerorum finem faciam , utor permisso 
summorum practicorum praescripta paucis re- 
petere. In primis pueri dormiant in cubili- 
bus perflabilibus et perlucidis , frigidulis , 
non humidis ; nunquam cubent in lectis mol- 
libus , sed duris et consistentibus , sicut sunt 
qui crinibus equinis inferciuntur , ut magis 

magisque constitutio corporis roboretur ; nun- 
quam permittatur , lectos calefieri , nec co- 
nopoeis instrui ; in somno plus caput eleve- 
tur , quam corpus , quod extendatur ad ho- 
rizontem , sed potius super latus , quam su- 
per dorsum ; extremitates superiores , et in- 

t 

feriores aliquantum inflectantur ; admonen- 
dum ne pueri dormiant diducto ore , quod 
inficit dentes , et os et fauces exsiccat. Hisce 
in antecessum adnotatis , descendamus ad vi- 
tia conformationis , et puerorum morbos , qui 
nisi cognoscantur , et recte curentur , fieri 
possunt lethales , aut venturam vitam infau- 
stam reddere. 

Anteaquam hanc tractationem suscipiam 
quaedam sub oculis ponam. Primum morbos 
nullius momenti obstetricibus , et phleboto- 
mis relinquo , ut pneumatocelc , seu hernia 
ventosa , quae applicatione linteorum vino 
calido madidorum dissipatur ; decorticationes 
circa clunes , quae lotionibus aquae tepidae 
removentur , aut unctionibus butyri vel mu- 
eilaginum curantur ; contusiones , vini fo- 
mentationibus resolvendae ; maculae rubrae 
in facie , collo , manibus , et pedibus , et 

vesiculae sero pellucido plenae sponte eva- 
nescentes ; humiditas retro aures stillans , 
quae etiam ultro exsiccatur ; exiguae et al- 
bae vesicae in ore puerorum , quae ut va- 
nescant pluries ope linteorum aqua et aceto 
madefiunt. Dum vero haec praetermittimus , 
sedulo medici intendant mentem , ne in istis 
levibus curandis morbis aut obstetrices , aut 
phlebotomi errores patrent , interdum graves. 
Ut aliquod adducam exemplum , aliquando 
sine necessitate adhibetur cerussa , quae da- 
mnum puerulis afferre potest. Dum Taddei 
de hac loquitur repertor. Tom. 1. pag. 162. 
inquit melius esse medicos nullius famae ma- 
jore consideratione cerussam in curatione 
plagarum post decubitum gravium morborum 
adhibere ; aut matres et nutrices in illis ero- 
sionibus, quae propter n egi i gent ia m, et mun- 
ditiae defectum , circa nates , coxas , par- 
tesque genitales puerorum contingunt. Item 
si appareant maculae rubrae in facie , aut 
in aliis partibus , non permittatur quod actio- 
ni frigidi aeris exponantur pueri , ne eve- 
niat macularum retrocessio. Ita periculo- 
sum esset humiditatem retro aures stillan- 


Digitized by Google 


29 


tem exsiccare , quae ad alias partes trans- 
ferri posset. 

Secundo animadvertam quod in expo- 
nendis puerorum morbis nec veterum ncc 
reccntiorum sequar systematicam doctrinam, 
sed quae ratione et experientia docentur. Qua- 
vis enim doctrina semper aliquid continetur , 
quod suscipi non potest. Jamdudum credeba- 
tur pleraque infantilium morborum pars or- 
tum habere ab aciditatibus primis viis col- 
lectis , quae digestionem perturbant , lac coa- 
gulant , aliaquc plura pariunt incommoda , 
quod a reccntioribus negatur. Si vero in cu- 
ratione horum morborum tam saepe juvent 
absorbentia, negari non potest interdum etiam 
in caussa esse aciditates. Sic ante doctrinam 
controstimuli putabantur morbi ut plurimum 
oriri ab asthenia , ideoque stimulantibus aut 
permanentibus aut diffusilibus curabantur , 
dum potius deprimentibus tractari debebant. 
E contrario sectatores controstimuli morbo- 
rum originem ducunt ab hypersthenica dia— 
thesi , et existimant curandos esse deprimen- 
tibus , qui potius exposcerent stimulantia. 
Dum vero praepostera linquimus systematum 

principia spondemus reperta aut utiliter ex- 
cogitata non esse praetermissuros. Hisce po- 
sitis , animadvertimus quod in omnibus ca- 
sibus observandum est , puerorum tempera- 
mentum ; constitutio corporis ; origo a pa- 
rentibus sanis , vel infirmis , vel aliqua dia- 
tbesi laborantibus ; irritabilitatis et sensibili- 
tatis gradus , quia sub nimia irritabilitate 
vergunt pueri ad affectiones spasmodicas ct 
convulsiones , sub nimia sensibilitate quaevis 
remedia , etiam nullius efficaciae ingentes 
pariunt effectus. Tandem persuasum nobis 
sit , plures puerorum morbos vel a pravis 
lactis qualitatibus , vel . ab irregulari nutri- 
cum vivendi ratione , vel importuna corpo- 
ris refrigeratione , dentitione , vel educatio- 
nis culpa pendere. 

DE CONFORMATIONIS VITIIS 
ET DE MORBIS CONGENITIS 

CAPUT I. 

Dfi FRAENULO LINGUAE 

Cum infans in lucem venerit in primis 
videndum utrum sit sanus , an aliquod con- 
formationis vitium , et aliquem morbum pa- 
tiatur. Praeclarum adversae valetudinis si- 
gnum dant assiduus ploratus , inquietudo , 
vigilia , nulla lactis deglutitio , uberum fa- 
stidium , papillas ore sumere et confcstim 
linquere. Tum hujus incommodae valetudinis 
inquirenda nobis caussa est. Scimus inter fre- 
quentia conformationis vitia aut esse fracnuli 
linguae brevitatem , unde arete adhaerens 
lingua nec potest versus labia extendi , et 
palato admoveri , et ita impeditur quominus 
puer lac sugat ; aut esse fracnuluin usque 
ad linguae apicem productum , unde celeri- 
tas motuum linguae aufertur , quae ad lac 
sugendum requiritur. Curalio hujus vitii frac- 


Digitized by Google 


32 


nuli recisione continetur. Fraenulum est sub- 
tilis membrana paucissimis vasis sanguineis 
instructa , et ideo parum sanguinis incisione 
effunditur ; tamen haec accurate flat , ne ma- 
jora vasa , et salivales ductus laedantur. Ita- 
que non plus quam decet retrorsum exten- 
datur , ne arteria ranina vulneretur , quod 
pluries attulit funestum accidens. Quapropter 
acutam aciem non habeant forfices. Si nimis 
profunda fiat incisio puer in sugendo retro- 
fert linguam , quae cum libera facta sit , su- 
per glotlidem imponitur , animamque inter- 
cludit. Praeterea cum propter vulnus non 
solum arteriae raninae , sed etiam venarum 
raninarum , et exiguorum vasorum contingat 
haemorrhagia , per continuum pueri suctum 
esse potest fatalis. Narrat Richerand Noso- 
graph. chirur. puerum post viginli quatuor 
horas a fraenuli recisione mortuum esse , et 
repertum fuisse stomachum sanguine plenum. 
In chirurgiae fastis alia plura similia legun- 
tur exempla. Aliquando etsi fraenulum bene 
sectum fuerit , non potest puer ubera suge- 
re , sed hoc evenit quia linguae motus qui- 
busdam ligamentis impediuntur , videlicet 

quibusdam membranis interdum in uno tan- 
tum latere constructis , quae statim sunt in- 
cidendae. Ex hac incisione haemorrhagia se- 
quitur ; sed aut digitorum compressione , aut 
applicatione nivis facile cohihetur. 

CAPUT II. 

DE COMPRESSIONE CAPITIS 

Multa sub difficili et laborioso partu 
patiuntur pueri ; inter quae est capitis com- 
pressio , qua caput ipsum deformatur ; sed 
persaepe ad ejus naturalem restituendam li- 
guram sufficiunt naturae vires , ut plurimae 
observationes confirmant. Si igitur tam effi- 
cax sit naturae actio , admonendae sunt ob- 
stetrices ne temere , et vario modo compri- 
mant caput , ex quo perniciosa mala conse- 
qui possunt. 

Interdum dum oritur infans ossa cranii 
nonnihil disjuncta deprehenduntur , et ideo 
fontanellae magis extenduntur. Hoc vitium 
non ab alia caussa quam a larda ossium for- 
matione versus suturas et prope fonlanellas 

dependet. Solum cavendum est , ne haec re- 
gio laedatur , quia natura ipsa conjungit os- 
sa. A divisione vero ossium non raro pro- 
ducitur hernia cerebri y de qua sequenti capi- 
te loquemur. Propterea applicentur compres- 
sae aliqua decoctione adstringenti madidae , 
et crassa charta fontanellae operiantur. 

CAPUT III. 

DE HERNIA CEREBRI SEU ENCEPHALOCELE 

Cerebrum ad herniam propensionem ha- 
bet. Si ergo hoc viscus agat ubi absoluta 
ossilicatio non fuerit , egredi incipit. Huic 
propensioni opponitur ossium durities , quae 
etiam auget fontanellarum resistentiam , diu 
in statu cartilagineo manentium. Duae sunt 
herniae cerebri species , una puerorum quae 
contingit prius quam ossium structura per- 
ficiatur ; alia quae aut a demolitione alicujus 
partis cranii , aut trapani operatione , aut 
fortuitis violentiis , aut morbis proficiscitur : 
sed nos dumtaxat de congenita puerorum 
hernia loqui debemus. 

Daae sunt formae herniae congenitae. 
In una pericranio hernia tegitur ; in alia de- 
sunt respondentia capitis indumenta , et in- 
terdum etiam dura mater , quod videlicet 
constituit conformationis vitium. Hernia re- 
cens natorum ut plurimum nascitur ab im- 
perfecta cranii ossificatione prope fontanellas 
et suturas. Cognoscitur a tumore molli , ro- 
tundo cum pulsatione perfecte pulsibus re- 
spondente ; et sine ulla in cute alteratione 
coloris. Hernia ex imperfecta ossificatione 
cranii , et pericranio tecta , constanti et mo- 
dica compressione curanda est. Oportet ita- 
que fulcire fontanellas , idque fit cooperien- 
do caput recens nati , et aequabiliter pre- 
mendo loca , ubi ex cranii aperturis exit ce- 
rebrum , et haec pressio instituitur modo , 
qui aptior creditur. In alia vero forma cum 
magnae partes cranii deficiant , et integumen- 
torum capitis , ingens observatur cerebri tu- 
mor. Si hernia primae formae sit levis , sua 
etiam sponte sanatur ; sed si considerabilis 
sit tumor , et ovi gallinae referat volumen , 

incurabilis est. 

/ 

CAPUT IV. 


DE OSSIFICATIONE FONTANELLAE ANTERIORIS 

Fontanellac secundam naturae institu- 
tum sunt membranae in eodem statu diu ma- 
nentes , ut cerebrum sine ullo impedimento 
possit explicari. Aliquando tamen nascuntur 
pueri cum absoluta ossificatione fontanellac 
anterioris. Pueri hoc vitio affecti sine dubio 
pereunt ; nam lethalibus convulsionibus im- 
plicantur, sicut observata confirmant. Pasqua- 
lis Leonardi Cattolica interpres Celeberr. 
Baudeloch artis obstetr. Tom. I. pag. 178. 
refert ter observasse hujusmodi vitium , ct 
affirmat esse certum signum brevis vitae * 
puerorum. 


CAPUT V. 

DE OBTURATIS NARIBUS 

Vario modo in infantibus obturantur fora- 
mina narium; modo scilicet a membrana quam 
secum gerunt , ^t tum scalpellum angustae 

lamftiae oportet inducere retro nasi lobum et 
a parte anteriore ad posteriorem membranam 
incidere , et postea dilatantibus servanda est 
apertura donec absoluta sit vulneris cicatrix ; 
modo cartilagines pinnarum cartilagini adhae- 
rent septi , et tum ope scalpelli illae sejungun- 
tur a septo , et postea ‘inter separatas partes 
ponuntur dilatantia. Obstructio vero narium 
formatur etiam a congesto mucco quo agris 
transitus impeditur , unde puer non potest 
ubera sugere , et aperto ore quiescit. Ne- 
cesse est liberam respirationem reddere ; et 
hoc fit in nares subtilem inducendo plumam 
oleo illitam , qua non solum nares illiniun- 
tur , sed etiam excitantur sternutamenta , 
quibus expellitur muccus. 

CAPUT VI. 

DE OCCLUSO MEATU AUDITORIO EXTERNO 

Occlusio meatus auditorii externi non- 
nunquam est conformationis vitium quod fer- 
tur ab ortu. Modo enim membrana orificium 
externum claudit; modo obseratur canalis 

cartilaginearum et ossearum parietum pro- 
pinquitate.; modo (irma substantia repletur. 
Ex omnibus istis caussis consequitur surdi- 
tas. Si caussa sit simplex membrana canalis 
orificium occludens , ad modum crucis inci- 
ditur ; deinde specillum intromittitur , et cu- 
ratur ut fiat fragmentorum cicatrix. Si vero 
membrana est intra canalem , scalpello ar- 
ctae laminae , usque ad mucronem tela linea 
obvoluto inciditur , sed cavendum ne tym- 
pani membrana caedatur. Incurabile autem 
est vitium , si caussa sit parietum proximi- 
tas. Si in canali densa congeratur substan- 
tia , chirurgia docet hanc aeu triquetra tol- 
lere. Interdum meatus auditorius solum re- 
stringitur , quod non perfectam surditatem 
inducit. Si hoc pendeat a parte ossea , cu- 
rari non potest ; sed si a parte cartilaginea 
ope turundarum dilatationem canalis asse- 
qui possumus , quae quotidie majores intro- 
ducantur. 

CAPUT VII. 

DE INTERCLUSIONE ORIS 

i 

Quidam scriptores de interclusione oris 
loquuntur ; alii dubitant , an unquam fuerit 
observata ; alii ne verba quidem faciunt. In 
hac ambiguitate , si quis forte hujusmodi in- 
terclusionem observaret , incidendum est ubi 
solet esse oris hiatus. Quin vero contingat 
contractio oris indubium est ; nempe inter 
labia exiguum intervallum. Verum haec con- 
tractio symptomatica est , et ut plurimum 
est symptomata affectionum spasmodicarum , 
potissimum spasmodicae constrictionis musculi 
orbicularis. Ut itaque haec rite curetur , 

’ semper remedia in primarium morbum eli- 
gantur. Quapropter si sit symptomata spas- 
modicae affectionis musculi orbicularis inter- 
na ct externa antispasmodica auxilia con- 
veniunt. 

CAPUT VIII. 

DE CAECITATE CONGENITA 

Caecitas congenita nascitur ab obscuri- 
tate corneae , quae post parum temporis spon- 
te diluitur ; eum scilicet cornea naturalem 
splendorem acquirit. Obscuritas vero ejus 
centri difficilius dispergitur. Interdum hujus- 
modi caecitas permanet ; siquidem extat scro- 
phulosa dialbesis liaeredilaria , quae non so- 
lum corneae obscuritatem fovet , sed etiam , 
quia palpebrae tument , ct purulentae ma- 
teriae quantitas secernitur , tumefacit cor- 
neam ipsam , et visio omnino deperditur. In 
hoc casu interna ct externa remedia sunt 
usurpanda ad scrophiilosam diathesin effica- 
cia , de quibus dum dc scrophuia et de Oph- 
thalmia puerorum sermonem habebimus, men- 
tionem erimus facturi. 

CAPUT IX. 

DE LABRO LEPORINO 

Fissio labrorum , sed ut plurimum labri 
superioris , dicitur labrum leporinum. Sae- 
pius autem hujusmodi fissio in medio quam 
versus labri angulos contingit. Hoc vitium 
aut est simplex aut duplex. Inquit Heisterus 
Instit. Chirurg. Tom. I. Cap. LXXV. = Quan- 
doque ut ipse etiam aliquoties vidi , duplex 
figura in uno eodcmque labro adest , quae 
aliquando literam M. fere repraesentat , et 
tunc labrum leporinum appellari solet. = Ali- 
quando etiam finditur maxilla superior , et 
ossa quae palati fornicem constituunt. Hujus 
vitii deformitatem prostantes dentes et mar- 
ginis alveolati prominentia adauget. Praeter 
autem deformitatem hoc vitium plures affert 
noxas , ut est in infantibus difficultas , et 
quandoque impossibilitas sugendi lae ; in pue- 
ris impedimentum bene exprimendi verba , 
et libere edendi sputa. Necessaria est ergo 
chirurgica operatio , quae fieri debet cum 
puer hanc perferre possit , et paries molles 

majorem habeant firmitatem. Etenim si hae 
paries satis firmae non sint , filo , acubusque 
facillime lacerantur. Praeterea operationi ob- 
stat difficultas per tres aut quatuor dies re- 
movendi puerum a materno sinu ; nec non 
assidui fletus. Quapropter usque ad finem 
secundi anni , cum facilius conglutinantur 
partes, operatio est protrahenda, qua ita 
corrigitur deformitas , ut vix hujus rema- 
neant vestigia. Ossa palati modo in duas 
aequales partes , modo inaequales dividun- 
tur. Si divisio est in medio palati non raro 
usque ad uvulam pervenit. Pueri non pos- 
sunt haurire lac , et ideo in oesophagum lac 
artificialiter indere ncccsse est. Pauci ab hoc 
infortunio liberantur. Fissio ossium palati 
seinper in parte anteriori arctior est. 

CAPIT X. 

I)K HYDKOCEWIALO 

Ilydrocephalus aut exterior aut interior 
est. Exterior est inflatio capitis sine rubore , 
quae cedit pressioni digitorum ; et etiam di- 

citur oedema partis capillatae capitis. Hic 
morbus aut tempore partus , aut paullo post 
gignitur. Hydrocephalus interior est collectio 
aquae in ossea theca , aut inter membranas 
cerebri , aut in hujus visceris ventriculis. 
Cranium semper magis extenditur , et ali- 
quando portentosam et incredibilem magni- 
tudinem attingit. Inquit Sauvages Nosol. 
method. Tom. II. pag. 496. = Sunt hydro- 
cephalici quorum caput portentose tumet , 
ita ut residuo corpori praeponderet , et simul 
est fere totum pellucidum et molle quale hic 
non dudum vidi ; illi ad annum unum aut 
alterum prorogasse visi sunt , lac nutricis 
apprime sugentes , de cetero somnolenti , vix 
sentientes , stupidi. = Pueri aut hoc nascun- 
tur hydroccphalo , aut post ortum advenit. 
Illi qui hoc nascuntur , habent caput ma- 
gnum , suturas diductas , sunt somniculosi , 
parum cupidi lactis , quod difficulter hau- 
riunt, consumuntur; oculi immittuntur; ex- 
tremitates inferiores debilitantur ; progressu 
temporis non sine negotio explicantur verba; 
molestat capitis dolor , et stupor ; pruriunt 
nares ; dejectiones involuntariae ; robores fa- 

cici fugares ; sub anxietate continuus motus 
capitis mo<io ad unum modo ad alterum la- 
tus. Versus morbi finem dum squali ida in- 
ficit macies , observatur dilatatio pupillae , 
strabismus, pulsuum irregularitas. Plura inter 
exposita symptomata a cerebri compressione 
proveniunt, ut capitis dolores , stupor, sen- 
suum debilitas , unde pueri hebetes habent 
aures , caecutiunt aut luce privantur ; con- 
vulsiones , paralyses , dispositio ad somnum , 
veternus , apoplexia. Haec symptomata evi- 
dentissime confirmant quam juste recenliores 
physiologi functionem cerebri , cerebelli , et 
medullae oblongatae centralem sensibilitatem 
appellant; siquidem hujusmodi functio omni- 
bus aliis functionibus praeessc videtur. Levis 
enim pressio super haee organa stuporem , 
somnum , paralyses , sensuum externorum 
debilitatem , convulsiones adducit; fortior au- 
tem exting iit vitam. Rarum praeterea non 
est , hydroeephalo interno aliquod vitium 
conformationis adjungi , aut labrum lepori- 
num, anus clausus, caecitas congenita , etc. 

Hydroeephalus est morbus proprius tem- 
peramentorum lymphaticorum. Cum internus 


est et primarius nascitur a caussis , quae in 
meninges et cerebrum actionem exerunt. Hu- 
mor autem nunc inter duram matrom et ossa 
cranii ; nunc inter duram matrem et ara- 
chnoideam ; nunc inter hanc ct piam ma- 
trem; nunc inter piam matrem et cerebrum ; 
nunc in omnibus hisce locis , maxime in ce- 
rebri ventriculis residet. Interdum vero aquo- 
sus latex hydatidibus continetur , quae in 
ipsa substantia cerebri ct cerebelli , praeser- 
tim in lateralibus ventriculis latitant. Ar- 
duum vero est cognoscere hydrocephali con- 
geniti caussas : facilius mente complectimur 
quomodo produci possit sub transitione foe- 
tus per angustias pelvis ; sed hic est potius 
hydrocephalus acquisitus quam congenitus , 
productus scilicet a difficultate partus , et 
interdum ab imperitia obstetricantium. Pro- 
pter itaque difficultatem cognoscendi remotas 
caussas , plures ut inter se oppositae inve- 
niuntur scriptorum opiniones in caussa morbi 
proxima statuenda. Beddoes credit morbum 
inflammatoriae indolis ; alii contra esse asthe- 
nicae naturae ; et ideo quisquis curationem 
statuit secundum arrogata elementa. Ego in 

ea sum sententia , ut credam plerumque caus- 
sam esse astheniam ; cum negari non possit , 
saepius hunc morbum in pueris debilibus , 
lymphaticis , scrophulosis , rachi licis contin- 
gere ; aliquoties vero esse lentam phlogosin , 
quae in istis temperamentis et constitutio- 
nibus evolvitur ; et interdum esse extubera- 
tionem osseam , ut sectione cadaverum de- 
prehenditur : verum aliquando hydrocephalus 
ostendit acutam indolem , et absque dubio 
ab aucta actione vasorum nascitur. Multa 
tum est symptomatum varietas ; sed gene- 
ralim sunt febrilia , quibus celeritate maxi- 
ma nervosa symptomata succedunt. Cum hy- 
drocephalus sit congenitus T multa probabili- 
tate ex primigena conformatione embrionis 
oriri videtur. Si caput foctuum hydroeepha- 
licorum non practermodum crescat , sine ar- 
tis auxilio possunt utero prodire ; sed ple- 
rumque eorum caput est magnum , et facies 
exigua ; os frontale , ossa parietalia , occipi- 
talia prominent in centro , et eorum duri- 
ties ab ipso centro ad margines decrescit ; 
suturae non adhaerent ; oculi exlrorsum et 
deorsum extruduntur ; meatus auditorii ex- 

terni complanari videntur. Tandem hydroee- 
phalus internus esse potest symptomaticus , 
aut* alterius praegressi morbi secundarius. 

Si hydroccphalus sit congenitus nulla 
subest spes. Caput interdum tam in matris 
alvo augetur , ut sine artis auxilio impossi- 
bilis sit partus. Etenim (it punctio fontanei- 
lae , qua propter effluxum aquae imminuitur 
capitis volumen. Si autem hydroccphalus post 
partum generetur , nec sit adeo notabilis , 
sanatio impossibilis non est. Hydroccphalus 
chronicus ad plures annos productus raris- 
sime sanatus fuit : acutus est periculosissi- 
mus , et curatu difflcillimus. Etiam sympto- 
maticus et secundarius discrimine plenus est. 
Sectione cadaverum plures librae aquosi la- 
ticis inveniuntur , modo pellucidi , modo tur- 
bidi ; raro sanguinei , et foetidi. Hujusmodi 
latex aut in pluribus stagnat locis , aut in- 
ter meninges , aut solum hydatidibus conti- 
netur. Tumidi deprehenduntur plexus eho- 

» 

roidci ; interdum solito durior glandula pi- 
tuitaria. Rara est extuberatio ossea , quae 
fuit in cavitate cranii reperta. 

Cura hydrocephali externi consistit in 
diureticis , purgantibus , tonicis externis et 
internis , praesertim fomentationibus vini ca- 
lidi. Expediunt etiam vcsicantia , scarifica- 
tiones , setaceum. Etiam in curatione hydro- 
cephali interni adhibenda sunt medicamenta 
urinam moventia , purgantia , tonien , vesi- 
cantia , fonticuli , setaceum. Salutaria sunt 
vesicantia , praesertim vesieans super caput 
applicitum , quod , si fieri potest , diu aper- 
tum servetur. Admoveri etiam possunt ve- 
sicantia fronti , occipiti , capitis lateribus. 
Inter Ionica praeponenda sunt praeparata fer- 
ri ; inter diuretica digitalis purpurea , mer- 
curius dulcis a dimidio grani ad granum 
utpote valenlissimum remedium. Cum a qui- 
busdam habeatur ut specificum adversus hy- 
drocephalum , etiam unctiones raereuriales 
adhibentur. Mercurius etiam scillae conjungi 
solet. Si vero omnibus remediis obsistat mor- 
bus , setaceum nuchae est apponendum. Haec 
est curationis methodus ratione et experien- 
tia confirmata. Alias propositas curationes 
non amplecterer , nec aliis suaderem , ut sunt 
compressiones capitis ut adjuvetur absorptio ; 

punctio in parte ubi non est timor pungendi 
sinus. Quisque videt quantum in hisce ad- 
hibendis modis instet periculi. Non me fugit 
quod a quibusdam quaeritur , an liceat ad- 
hibere ancipitia auxilia , ubi urget inevita- 
bile fatum , ut est trapani operatio ab Hip- 
pocrate proposita , et post hanc operationem 
ventriculorum incisio ; nec ignoro referri sa- 
nationis exempla. Ut vero dicam quod sen- 
tio , de narrationum veritate vehementer du- 
bito , et in mea mente est , quod tam tra- 
pani operatio , quam ventriculorum incisio 
aegri mortem properet. 

Pro acuto hydrocephalo convenit anti- 
phlogistica methodus , sed caute usurpanda , 
quippe inflammatoriis symptomatibus celeri- 
ter nervosa symptomata succedunt. Si vali- 
dus sit puer , capitis dolore tentetur , forti- 
ter pulsent arteriae , facies rubescat , splen- 
deant oculi , juvant sanguinis missiones ; 
hirudinum applicationes collo , temporibus , 
aut circa aures ; cucurbitulae scarificantes ad 
nucham et inter scapulas. Postea dandus est 
cremor tartari ; digitalis purpurea ; super ca- 
put aqua nivea simplex , aut cum aceto. 
4 

Tum utilia sunt vesicantia , praesertim ve- 
sicans super universum caput , et diu reclu- 
sum servandum. Incitanda etiam sunt vasa , 
sed non sine consilio , ut separatio urina- 
rum promoveatur , quod usu interno et ex- 
terno mercurii obtinetur. Ubi denique se- 
quitur magna virium debilitas ; premant spas- 
mi , et convulsiones , praesto sint tonica et 
antispasmodica remedia. Tempore curationis 
servetur elevatum caput. Si puer sit gran- 
diusculus , et curatio felicem exitum habue- 
rit , quo melius a morbo ille se recolligat , 
ad rusticandum conducatur , et per salubria 
rura aliqua permittatur exercitatio ; victus 
sit levis. 


CAPUT XI. 

DE HYDRORACHIA 

Hydrorachia est hydrops vertebralis co- 
lumnae aut cum illaesis vertebris , aut cum 
laesione vertebrarum , nempe harum hiatu 
et externo tumore cystico. Si hydrorachia sit 
primaria nascitur a caussis quae super ver- 

lebralem columnam et medullam actionem 
exercent. Est congenita , si ab ipso matris 
utero principium habeat ; et quamvis post 
partum comparcat , ut talis habenda est , 
utpote in ventre matris exorsa. Magnam caus- 
sae postulant indaginem , quippe hydrorachiae 
initia obscurissima sunt , maxime si sit sine 
vertebrarum hiatu. Necessaria etiam est dis- 
quisitio symptomatum , quae indicant hu- 
morem esse in vertebrali specu , ut sunt ar- 
dor , dolor columnae , tumor , subsultus ten- 
dinum , vomitus , convulsiones , dispnoen , 
resolutio sphincterum vesicae urinariae et 
recti intestini , paraplexia. Cum autem hy- 
drorachia est cum vertebrarum hiatu , unde 
surgit tumor sero plenus , dicitur spina bi- 
fida. Serum autem colligitur inter medullam 
vertebralem et membranam quae eam ve- 
stit. Saepe hic morbus sedet in vertebris 
dorsalibus et lumbaribus ; raro in aliis ver- 
tebris ; tamen interdum in pluribus verte- 
bris , et etiam in omnibus observatur. Tumor 
est mollis , pellucidus , quandoque subniger , 
indolens , pressioni obediens , parum flu- 
ctuans , variam formam et magnitudinem obji- 

ciens , quia modo castaneae , modo duobus 
pugnis aequalis ; modo magnam habet basim ; 
modo pedunculo adhaeret ; modo constat duo- 
bus tumoribus inter se communicationibus : 
integumenta quae eum induunt aut . sunt 
crassa , aut tenuia , aut desunt. Ut pluri- 
mum hujusmodi tumor involucro medullae 
spinali extruitur. Cum cute tegitur , aut ser- 
vat naturalem colorem , aut naturali differt ; 
sed cum absunt integumenta color est idem 
ac ille tenuis membranae spinalem medullam 
vestientis , scilicet subruber. Tumor nunc 
rumpitur , nunc permanet ; et tandem gan- 
graena et ossium carie corrumpitur. Cum 
rumpatur exit humor foetidus , puriformis , 
ichorosus , sanguineus. Symptomata discre- 
pant , sed communiter adnotantur paralysis 
articulorum , vesicae urinariae , recti inte- 
stini , et partium quae a spinali medulla 
nervos accipiunt. Praeterea pueri sunt somno- 
lenti , attoniti , parum auribus audientes , 
difficiliter moventur , et dum super dorsum 
cubant , lugent , et nervorum distensioni- 
bus corripiuntur. Nonnulli credunt hydrora- 
chiam semper hydroccphali consectariam , 

quod procul a vero est. Etenim datur hy- 
drornchia quin afficiatur cerebrum ; quamvis 
non raro hydrocephalus comitetur hydrora- 
ehiam , et aqua cranii cum illa spinae com- 
municet. Si hydrorachia cum hydrocephalo 
componatur , aegri torpescunt , ad somnum 
propendent , opprimuntur convulsionibus , et 
post aliquem ab ortu diem extinguuntur. 

Hydrorachia congenita cum scissura ver- 
tebrarum nasci videtur a structura vertebra- 
rum , cartilaginum intermediarum non ab- 
soluta , et vasorum spinalis medullae et co- 
lumnae vertebralis debilitate. Hydrorachia 
vero sine vertebrarum labe oriri potest a 
violentiis externis , ut a lapsu matris ; icti- 
bus in uterum foetum gerentem ; laesionibus 
columnae vertebralis , et foetus ipsius , quae 
interdum ab obstetricantibus inferuntur ; ut et 
ab inflammatione spinalis medullae. Plures 
autem remotae caussae esse possunt , ut in- 
congrua positio foetus in utero ; vitia uteri 
ipsius ; partus laboriosus ; morbosae paren- 
tum diatheses. Etenim indubium est quin ' 
dialhesis scrophulosa , rachitica , venerea , 
scorbutica parentum inter plurima mala ma- 

gnani lymphatici systematis perturbationem 
inducant. 

Quamvis infausta sit praesagitio , ta- 
men hujus morbi distinguenda species est , 
et symptomata. Hydrorachia congenita cum 
vertebrarum laesione primis vitae diebus ene- 
cat ; sed aliquando per plures menses et 
annos perstat. Imminet vero periculum , si 
tumor sit profundus et amplus. Minus prae- 
ceps est hydrorachia sine vertebrarum scis- 
sura. Interdum foetus spina bifida deformes 
in alvo matris moriuntur. Hydrorachia acuta 
lethalis est , et eo magis quo tenerior est 
aetas. Apertura tumoris sive spontanea , si- 
ve fortuita , sive per chirurgorum imperi- 
tiam , vitam eripit. Sunt quaedam observa- 
tiones , quibus confirmantur id non semper 
contingere ; sed hujusmodi observationes pau- 
cam fidem merentur. Inquit Sau vages Op. 
cit. Tom. II. pag. 407. = Quoties vero ignari 
chirurgi hunc tumorem aperiunt , toties in- 
fantes illico pereunt. = Sectione cadaverum 
pluribus in locis aliquando inveniuntur ver- 
tebrae discissae , et etiam omnes ; sed hoc 
rarissimum est. Interdum nulla fuit obser- 

vata laesio in spinali medulla ; interdum 
haec protinus deleta. Nonnunmquam inve- 
nitur complicatio hydrorachiae cum hydro- 
cephalo , et deprehenditur fluidum , quod 
continetur tumore , easdem habere qualita- 
tes , ac. illas quae observari solent in hy- 
droccphalo , sicut supra innuimus. 

In instituenda curatione in primis amo- 
vendum est quidquid comprimere aut rum- 
pere potest saccum ; sed negligenda non sunt 
remedia , quae promovent alvum , incitant 
absorptionem et urinarum secretionem. Si 
tumor spinae sit parvus , molli gossipio te- 
gatur : secus ampla sustineatur fascia. Ap- 
plicantur etiam duplicata lintea , spirituoso 
liquore madida. Ut aeger sedere possit , in 
parte posteriore sedis sit spatium mollibus 
pulvinaribus circumdatum. Remedia sunt sy- 
rupus de cichoreo cum rhabarbaro , aut flo- 
rum persicorum ; tinctura scillae , et digita- 
lis purpureae ; cortex peruvianus , martialia. 
Vesicantia aliquam opem afferre possunt ; 
sed fonticuli et setacea , mihi videntur tor- 
menta nunquam praecipienda , quamvis a 
quibusdam practicis proponantur. Eadem re- 

media in hydrorachia sine labe vertebrarum 
utilia sunt. Si autem indolem acutam prae- 
scierat , applicentur vesicantia super co- 
lumnam vertebralem ; fiant unctiones ex un- 
guento mercuriali ; et pro usu interno digi- 
talis purpurea , mercurius dulcis , decoctio 
aut syrupus dulcamarac celebrantur. 

CAPUT XII. 

DE ANO CLAUSO 

Non insolitum est in recens natis anum 
clausum invenire. Aliquando advertitur aper- 
tura,^ sed meconium non egreditur; infans 
luget, et commovetur. Hoc evenit, aut quia 
canalis in aliqua parte adhaeret , aut quia 
aliqua membrana meconii transitioni oppo- 
nitur. Si hujusmodi obstaculum est prope 
aperturam ani , curatio facilis est , et expe- 
dita sanatio ; nam tollitur , si in anum im- 
mittatur turunda meile rosato illita. Inter- 
dum non ani apertura , sed tumor deprehen- 
ditur a retento meconio productus ; et ideo 
quaerenda est extremitas canalis , ut fiat in- 

cisio cruciformis , et ex quatuor limbis ele- 
vatur cutis, quae operiebat intestinum. Ablui- 
tur vulnus calido vino ; et impeditur quo- 
minus labia vulneris ipsius glutinentur , si 
usque ad sanationem aliquis illitus ex oleo 
non linquatur. Generalia symptomata hoc 
vitium comitantia sunt retentum meconium , 
tumor dolens abdominis , contorsiones , fle- 
tus , nausea , vomitus materiarum lutearum 
et viridium , conatus inanes , rubor faciei , 
oculi prominentes , tumidae venae colli , sin- 
gultus , convulsivi motus. Hoc conformatio- 
nis vitium alea plenum est ; quin interdum 
insanabile , sicut cognoscitur a consideratio- 
ne specierum. 

Auctores plures hujusce vitii species 
statuerunt , nimirum imperforatio cum ap- 
parente ani externo orificio , quae species 
est discrimine plena ; quamvis non semper , 
quia obstaculum est diversae naturae. Alia 
species , si membrana modo tenuis , modo 
crassa claudat ani aperturam ; hinc non adeo 
instat periculum , quia incisione cruciformi 
hujusmodi membrana deducitur. Tertia spe- 
cies , si occludatur anus pelle , aut interdum 

pelle , textu cellulari , carnosa productione 
sine ullo aperturae vestigio. Quarta species , 
si deficiat rectum intestinum , aut hujus con- 
formatio prava sit , aut apertura ubi non 
decet. Apertura recti intestini in maribus 
dumtaxat evenit in vesica urinaria ; quam- 
vis Morgagni de sedib. et caus. de morbor. 
Epistol. 33. artic. 4. loquatur de puella in 
qua observatum fuit Bononiae quod materiae 
faecales non per anum sed per urinae vias 
reddebantur. Interdum intestinum rectum ape- 
ritur in vagina , quod constituit inemenda- 
bile vitium. Datur etiam anus insuetus , 
cum intestinum quod tenet locum recti in- 
testini in aliqua parte circumferentiae abdo- 
minis recluditur , ibique complet ani fun- 
ctiones. 


CAPUT XIII. 

DE CONTRACTIONE ANI 

t 

Ani contractio est aliud vitium recens 
natorum plus vel minus adnotatione dignum. 
Signa sunt defectus , aut exigua meconii 

quantitas ; tumor progrediens abdominis , et 
exstensio dolorem afferens ; vomitus , nau- 
sea , fletus. Inspectione vero hoc vitium ex- 
templo cognoscitur. Omne curationis nego- 
tium est anum dilatare ; quod fit apta cor- 
pora in anum adigendo. Sunt vero casus , 
in quibus curatio esse debet et promptior et 
eflicacior ; cum scilicet ferro anus laxandus 

est ; et secundum contractionis gradum aut 

\ 

in uno aut in utroque latere fit incisio , et 
deinde impeditur , ne iterum constringa- 
tur anus. 


CAPUT XIV. 

DE OCCLUSO GLANDE ET PRAEPUTIO 

Glans et praeputium in recens natis aut 
perfecte aut imperfecte clauduntur. Est glans 
perfecte clausa si in ejus extremitate nul- 
lum sit foramen ; imperfecte si non omnino 
foramine orbatur. In primo casu est canalis 
urina dilatatus , manifesti et inanes sunt 
pueri nisus ad emittendam urinam ; erigitur 
colis. Cum adsit orificium urethrae , mucro- 

no lanceolae separanda sunt conjuncta late- 
ra. Si vero nullum appareat vestigium aper- 
turae , mucrone scalpelli fit parva incisio in 
summitate glandis secundum orificii urethrae 
directionem ; deinde acu absolvitur perfora- 
tio ; tandem in urethram immittitur parva 
candela , cujus usus non linquitur , ne con- 
stringatur facta apertura. In altero autem ca- 
su in primis tenuissimo specillo ampliandum 
est foramen ; postea parvae candelae adhi- 
bentur , sed progressu majores, quarum usus 
diu est prorogandus. Interdum urethrae aper- 
tura non est in glandis apice , sed ad hujus 
basim , aut ad latera penis , aut prope anum ; 
interdum prorsus obfiterata. 

Similiter praeputium aut absolute aut 
non absolute clauditur. In primo casu uri- 
na exire non potest , proindeque distenditur 
praeputium, et formatur pellucidus tumor; 
sentitur fluctuatio ; augetur tumoris volu- 
men ; major fit tensio sub conamine emit- 
tendi urinam. Hujusmodi tumor est aperien- 
dus ; et si praeputium sit nimis prolixum 
exportandum. Mox fiunt lotiones ex deco- 
ctioue hordei ; et oblinetur sanatio. Si au- 

tem praeputium non sit absolute clausum , 
offert gradum phimosis , de qua modo li- 
quemur. 


CAPUT XV. 

DE I» n I M 0 s I 

Cum aperitio praeputii tam sit exigua 
ut impediat glandis detectionem , constitui- 
tur morbus phimosis naturalis aut congenita 
nuncupatus. Distinguitur enim phimosis in 
naturalem et accidentalem. Dicitur naturalis 
quae congenita conformatione producitur ; ac- 
cidentalis quae post ortum a quavis fortuita 
caussa efficitur. Nos solum de congenita phi- 
mosi mentionem facere debemus. Quidam 
nascuntur pueri naturali phimosi , ut libere 
urina non exilial ; sed sensim sensimque 
grandior fit apertura , et hoc modo remo- 
ventur mala , quae a phimosi proficiscuntur. 
Si vero praeputium sit valde prolixum , ct 
nimis arcta aperitio , urinae retentio conse- 
quitur. Tum urina gutlalirn stillat , et intra 
praeputium cumulatur , quod distenditur , 

unde fit tumor mollis et fluctuans. Tumne- 
cesse est operationem facere , ut evitentur 
mala quae ab hoc vitio conformationis ema- 
nant. Operatio aut consistit in resectione 
praeputii pro tumoris ratione , qui ab urinae 
distensione efTormatur ; aut in exportando 
majorem vel minorem portionem praeputii , 
secundum hujus longitudinem. Deinde lotio- 
nes ex decoctione hordei pro medicatione 
sufliciunt. 


CAPUT XVI. 

DE ABSENTIA , ASTRICTIONE , IM PERFORATIONE 

VAGINAE 

Quaedam nascuntur foemcllae sine ulla 
partium externarum genitalium specie , et 
omnino vaginae orbatae , inter quas sunt 
etiam utero deficientes , aut informi hoc vi- 
scere instructae , et minime ad menstruorum 

« 

secretionem apposito. In quibusdam vero va- 
gina destitutis in statu naturali manet ute- 
rus ; et ideo tempore menstruationis in hu- 
jus cavitate congeritur sanguis , unde plura 

et gravia surgunt symptomata. Itaque si illo 
tempore nullum molestet symptoma est cla- 
rum signum aut deesse uterum , aut esse 
male constructum. Interdum non deest va- 
gina , sed hujus exstat congenita adstrictio , 
aut ad totam canalis longitudinem extensa , 
aut in parte tantum , et praesertim orificio 
circumscribitur. In hoc casu medicatio est 
incisio ; sed si astrictio est in tota vaginae 
longitudine , hanc eripere arduum est , et 
operationis exitus est anceps , cum incidenda 
sit magna partium crassities , et urget peri-» 
culum rectum intestinum et vesicam urina- 
riam caedere. Imperforatio autem congenita 
vaginae usque ad pubertatem nullum affert 
incommodum. Haec imperforatio aut nascitur 
a clauso orificio vaginae per membranam 
plus vel minus crassam , quae est hymen 
imperforatus ; aut per substantiam firmam et 
fibrosam. Aliquando repertae fuerunt mem- 
branae vaginam claudentes , una scilicet post 
alteram , sicut historiis chirurgicis refertur ; 
sed ut plurimum absoluta imperforatio pro- 
venit ab hymene. Tum pubertatis tempore 
plura comparent symptomata quae praenun 

tiant menstrua , quae non prodeunt. Primum 
invaletudo ; postea adveniunt symptomata in- 
tensiora pro majore quantitate sanguinis in 
canali collecta , ut borborygmi , colicae ute- 
ri , inappetentia , nausea , vomitus , tumor 
abdominis , ubera tumentia , spasmi , con- 
vulsiones. Siquidem haec symptomata ab illis 
graviditatis parum distant , suspicionem in- 
terdum inferunt de puellarum pudicitia. Si 
partes generationis inspiciantur , membrana 
prominens observatur. Hanc oportet incidere 
aut cruciformi aut simplici sectione , cujus 
margines ope turundae convenientis magni- 
tudinis et formae removentur. 

CAPUT XVII. 

DE VITIIS CONFORMATIONIS MEATUS URINARII 

* 

Saepe dum vulva occluditur , est etiam 
occlusus meatus urinarius. Cohaerentia ma- 
gnorum labiorum facit ut non reddatur uri- 
na. Inspectione partis nee clitoris nec vagi- 
na cernitur. Tum scalpello et specillo sul- 
cato secanda est membrana parietes conjun- 


Digitized by Google 


65 


gens ; et ne labia coeant interponatur fru- 
stulum unguento de cera illitum. Saepe vero 
solum clauditur meatus urinarius , dum vul- 
va recte conformatur. Hinc puella urinam 
non edit ; jactatur , luget , in hypogastrica 
regione surgit ovalis tumor , orificium ure- 
thrae subtili membrana clausum reperitur. 
Haec membrana inciditur , et per aliquot dies, 
donec nempe persanatum sit vulnus exigua 
syringa ex gummi elastico inducitur, fn qui- 
busdam puellis canalis urethrae in vaginam 
egeritur. Gravissimum autem est accidens , 
si canalis arcte constringitur , aut obi i tera- 
tur. Hisce in casibus interdum natura viam 
urinae dat per umbilicum , sed plerumque 
consequitur mors. 

CAPUT XVIII. 

DE VITIIS CONFORMATIONIS DIGITORUM 

Fere nunquam infantes aliquo carent 
digito ; sed saepius sex aut plures habent 
digitos in una aut in utraque manu. Hoc 
conformationis vitium ut plurimum in mani- 
o 

bus observari contingit ; sed interdum etiam 
in pedibus. Cum sextus digitus est in eadem 
linea aliorum digitorum nihil affert incom- 
modi ; sed si sit extra hanc lineam non po- 
test ullum voluntarium motum perficere , et 
quoad conformationem ab aliis digitis differt , 
ideoque secandus est. Nascuntur etiam pueri 
cum digitis membrana conjunctis ; et hoc 
etiam vitium operatione sanatur. Sic conge- 
nita esse potest digitorum adhaesio aut volae 
aut dorso manuum ; et depravata digitorum 
directio ; quae omnia vitia chirurgicis auxi- 
liis adimi possunt. 

CAPUT XIX. 

DE TESTICULORUM DESCENSU 

In recens natis observandum est an de- 
scenderint testiculi ; nam aliquando in ab- 
domine ad vitam remanent. Testiculus sini- 
ster primus solet desilire. Testiculi duabus 
membranis teguntur, nempe albuginea , quae 
eorum vasa circumcingit et conjungit ; ac 
vaginali quae solum albugineae imponitur , 

ct non adhaeret nisi in una parte. Testiculi 
usque ad partum , aut paullo ante morantur 
in abdomine , et solum albuginea velantur ; 
sed cum anulum inguinalem transgressi sunt 
locantur in sacco a peritonaeo composito , 
quod secum adduxerunt. Hic restringitur , et 
clauditur aperitio ; ita communicatio desinit 
inter cavitatem abdominis illamquc vaginalis. 
Interdum vero portio intestinorum pervadit 
aperturam peritonaei antea quam haec occlu- 
datur ; unde contingit hernia cujus saccus 
testiculi vaginali constituitur. In pueris en- 
terocele aut est congenita , aut accidentalis. 
Inter frequentes caussas herniarum in pueris 
sunt assiduus fletus ; fasciae quae nimis in- 
testina et omentum coarctant. In recens na- 
tis nullo negotio reducitur hernia , et inde 
splenia aqua frigida madida , et ligatura ad- 
hibentur. 

CAPUT XX. 

DE TUMORE SCROTI 

v 

Saepissime in pueris contingit scroti tu- 
mor , qui aliquando non est nisi levissima 
inflammatio urinis et excrementis producta. 
Facile resolvitur , si pulvillus levi solutione 
sacchari salurni madefactus applicetur , mi- 
tella sustinendus. Aliquando vero tumor aut 
hydrope scroti , aut illo testiculi constitui- 
tur. Scroti hydrops est tumor albus , pres- 
sioni digitorum cedens , qua sublata ad suam 
formam restituitur. Prompte fotubus ex ca- 
lido vino solvitur. Hydrops autem testiculi , 
seu hydrocele tunicae vaginalis , in humore 
inter hanc tunicam et albugineam reside con- 
sistit. In hoc hydrope scrotum non inflam- 
matur , non tumefit , non digitorum pressio- 
ni cedit ; quin durus est et renititur. Hic 
tumor est pellucidus , non dolens , pressione 
non minuitur , fletu non augetur. Hydrocele 
autem congenita , quia congeritur humor in 
cavitate tunicae vaginalis quae communica- 
tionem habet eum illa peritonaei , ab ipso 

humore cognoscitur , qui in abdomen repelli 
potest. Interdum hic morbus aliquot ^menses 
sponte dissipatur ; tamen curari debet fomen- 
tationibus , quae fiunt linteolis madidis mi- 
xtura ex una parte spiritus vini et duabus 
partibus aquae , mitella suspensis. 

DE PUERORUM MORBIS 

CAPUT XXL 

« 

DE HERNIA UMBILICALI 

Hernia umbilicalis graece omphalocele , 
o k urf)aXoK7i\7i , et etiam exomphalos , 
qia^oc „ est vel omenti vel intestinorum 
procidentia ex umbilico. Aliquando infantes 
hac hernia nascuntur , quae reducitur ligan- 
do ad distantiam alicujus pollicis funiculum 
umbilicalem , et splenia applicando , quae 
fascia obvolvuntur. Facta reductione , ca- 
vendum est ne ita incidatur funiculus ut plus 
quam decet brevis sit , ut evitetur pericu- 
lum scindendi peritonaeum , quod esset caus- 
sa mortis. Plerumque vero haec hernia post 

funiculi lapsum declaratur , primisque vitae 
mensibus. Partes quae eam constituunt per 
anulum umbilicalem veniunt ab abdomine 
peritonaeum extrudendo , quod format sac- 
cum. Collus hujusce sacci semper brevis est , 
et anuli speciem effingit. Persaepe haec pue- 
rorum hernia includit portionem intestini te- 
nuis , et fere nunquam epiploon , cum in 
pueris admodum breve sit. Involucra hujus 
herniae cute , textu cellulari , et sacco her- 
nioso componuntur. Caussae sunt imperfecta 
contractio anuli umbilicalis ; ejulatus ; tus- 
sis ; vomitus ; nam hoc vitae tempore anu- 

t 

lus umbilicalis parietum abdominalium est 
debilior pars. Haec autem hernia exhibet tu- 
morem plerumque rotundum , qui si com- 
primatur se surripit , si auferatur compres- 
sio iterum comparet. Saepius in infantibus , 
et pueris est sine periculo. Heisterus Tom. 
II. pag. 53. inquit = Omphalocele in infan- 
tibus et pueris plerumque solet esse sine pe- 
riculo , et ut plurimam etiam facile in his 
reducitur ae sanatur. = Cura in reducendis 
egressis partibus consistit ; et compressione 
in situ servandis. Reductio facilis est , dum 

modo intestinum sacculo non adhaereat , et 
anulus ingressui non opponatur. 

CAPUT XXII. 

DE FRACTURIS ET LUXATIONIBUS 

Sub partu aut rumpi , aut luxari pos- 
sunt ossa. Extremitates superiores saepe lu- 
xantur ; et tum in propria sede reponere 
oportet ossa , et in hac retinere. Ita dum 
infans cruribus trahitur , collum femoris ad- 
huc cartilagineum refigitur ; ideo fascia est 
obvolvendum , ne claudus remaneat. Inter- 
dum luxatur maxilla inferior , quod non 
raro propter obstetricantium inscitiam eve- 
nit , cum foetus facie sese offert ; et tum 
in propria sede maxilla est restituenda. Ali- 
quando contingunt fracturae curatu difficilio- 
res , ut illae claviculae , humeri , femoris. 
Si rumpatur clavicula , trahenda est scapula 
retrorsum , et in hoc positu fasciis retinen- 
da. Si frangatur os humeri vel femoris , 
aptetur exigua compressa , ut fracturae ex- 
tremitates in suo positu detineantur. Sub 

compressa accommodentur tria plicata tenuia 
frustula telae lineae , longa et lata fere di- 
midium pollicis , ovi albumine cum simila- 
gine aspersa. Continetur apparatus molli fa- 
scia lanea. Si nullus appareat tumor , usque 
ad octavum vel nonum diem non removea- 
tur apparatus. Intra spatium trium aut qua- 
tuor septimanarum sanatur fractura. 

CAPUT XXIII. 

4 

DE ASPHYXIA 

In lucem venientes egent respirandi ae- 
rem. Qui non respirant sunt in statu mortis 
apparentis , qui graecc dicitur asphyxia , 
ao(pvZ,lu. Hoc vel per abundantiam, vel 
per defectum sanguinis contingit. Abundan- 
tia cognoscitur turgore vasorum ; facie tu- 
mida , rubra , livida; calore corporis; oculis 
prominentibus ; defectu cujuscunque motus ; 
maculis rubris per corporis superficiem con- 
spersis. Hoc in casu vita puerulorum serva- 
tur , si funiculus umbilicalis incidatur , et 
ante hujus ligaturam , linquatur ut exeat 

sanguis , donec appareat vita. Dum enim 
excedit sanguis moventur membra, et inci- 
pit respiratio ; sed si hoe non succedat , ex- 
ponatur puerulus actioni aperti , et subfri- 
gidi aeris ; aqua aspergatur vultus ; suffletur 
aer buccis super faciem ; pluma vellicetur 
interna membrana narium. Si vero nihil ju- 
vet , veniendum est ad insufflationem, quae 
graece dicitur efupvoyou ; , eiMpvoyfia , sci- 
licet ex ore in os , aut aliquo instrumento , 
inflatur aer. Defectus autem sanguinis co- 
gnoscitur pallore faciei , totiusque corporis ; 
livore labiorum ; pendente maxilla inferiore ; 
membrorum languore ; meconio conspurcante 
corpus. In hoc rerum statu incidendus non 
est funiculus umbilicalis ; apponenda sunt 
ventri lintea modice calida , ut vires vitales 
stimulentur ; etiam aliquis stimulus appona- 
tur naribus ; aqua frigida perfundatur vul- 
tus ; defricentur plantae pedum. Cum hujus- 
modi auxiliis redeat vita , et infans respiret , 
inciditur funiculus umbilicalis. Praeter hasce 
praecipuas caussas asphyxiae , aliae plures 
sunt , quae aut sub ortu , aut post infantis 
ortum agere possunt. Etenim sub ortu com- 

primi potest caput , aut funiculus umbilica- 
lis ; funiculo ipso involvitur collum ; in la- 
boriosis partubus actio instrumentorum ; ni- 
mis prompta placentae disjunctio. Quaedam 
asphyxiae sunt leves , quaedam graves , et 
curatu non faciles , ut quae producuntur a 
mucco ; grumis sanguinis in naribus , ore , 
faucibus. Hisce in casibus pertinaces sunt 
asphyxiae , quia difficile tolluntur caussae. 
Tum in os infantis aliquo instrumento , ut 
exigua cannula immittitur aer. Fiant etiam 
aspertiones aquae frigidulae super vultum ; 
irritetur membrana pituitaria ; leviter panni- 
culo laneo pectus et dorsum fricetur ; fra- 
grantia subjiciantur naribus ; frictiones etiam 
fiant aceto egelido ; spiritu vini. Si haec non 
juvent , ad insufflationem confugiendum est ; 
quamvis proponitur etiam aliquam aromati- 
cam substantiam in anum indere. Post au- 
tem ortum caussae asphyxiae sunt agitatio 
vehemens cunarum ; operimenta quae respi- 
rationem impediunt ; matres , et nutrices 
prope alumnum capientes somnum. Hujus- 
modi asphyxiae admonitionibus , consiliis , et 
amotis caussis possunt evitari. 

DE DURITIE TEXTUS CELLULARIS 

Aliquando in recens natis observatur 
cutis et textus cellularis durities , quae si 
prematur nulla remanet impressio. Hic est 
morbus proprius recens natorum , qui inter- 
dum etiam ante ortum occupat foetum. Ut 
plurimum post paucas horas ab ortu incipit 
morbus cum notabili diminutione temperiei 
corporis. Durities est praesepe generalis , et 
extenditur etiam ad genas ; et huic non raro 
adjungitur trismus. Cutis est violacea , sed 
plerumque subflava. Partes duritie affectae 
sunt frigidae ; et infans lethali sopore oppres- 
sus saepe deserit vitam. Hic morbus , ut di- 
ximus , frequenter totum coporis habitum 
invadit ; sed interdum est partialis , et non 
raro obsidet abdomen ; aut prius lacessit fa- 
ciem , postea irruit in abdomen. Propter du- 
ritiem partium fieri non possunt motus ; et 
textus cellularis dolet , si manu tangatur. 

Caussae obscurae sunt ; sed in hoc mor- 
bo ramum mihi videtur scrophulosae dia- 

thcscos recognoscere. Etenim sectione cada- 
verum eadem ac in scrophula inveniri so- 
lent , ut tumor vasorum lymphaticorum , 
glandularum , et insignis glandularum mesc- 
raicarum obstructio. Praeterea haec textus 
cellularis durities in infantibus debilibus ob- 
servatur , et in illis qui nascuntur a paren- 
tibus scrophula laborantibus. Quapropter in 
ipso utero patitur constitutio foetus , ct ad 
duritiem textus cellularis disponitur. 

Hujusmodi morbus si universalis est 
magnum infert periculum , ct pueri modo 
paullo post ortum , modo paucos post dies 
moriuntur ; interdum tamen ad aliquot heb- 
domadas producitur vita. Dum secantur ca- 
davera , ab induratis partibus exili t aqua ut 
plurimum luteo-fusca ; observatur textus cel- 
lularis concretus , granosus ; vasa lymphati- 
ca , et glandulae tumidae ; hepar ingens , et 
nigro sanguine refertum ; bilis atra in ve- 
sicula fellis , obstructio glandularum mesen- 
terii ; in pulmonibus sanguis niger. 

Medicamenta usurpanda sunt balnea ca- 
lida ; frictiones cum molli panno laneo , ut 
partes calefiant ; sed ulpotc vitalitate fere 

prorsus orbatae , cito defervescunt. A pra- 
cticis vero plura proponuntur , ut aliquod 
emeticum ; vapores plantarum aromaticarum ; 
frictiones cum aceto tepido , aut cum un- 
guento mercuriali ; vesieantia , quae non so- 
lum molesta , sed etiam nocua censeo , quia 
stimulanti actione inducere possunt gangrae- 
nam , maxime si erysipelas consocietur. 

CAPUT XXV. 

DE T n I S M 0 

Trismus , r piouoc * est constrictio spas- 
modica praesertim maxillae inferioris. Hic 
morbus in infantibus non est infrequens ; et 
interdum est etiam congenitus. Multas exhi- 
bet species , sed de illo nostrum est loqui 
qui primis vitae diebus corripit pueros. Qui 
hoc trismo detinentur , lugent ; bilem evo- 
munt ; musculi maxillae inferioris alliciuntur 
spasmo , quo clauditur os , et maxillae mo- 
tus diflieilis. Adnotatur etiam impossibilitas 
sugendi lac ; non clara vox ; maxilla infe- 
rior omnino immobilis ; lingua etiam et la- 

bia immobilia ; deglutitio impossibilis ; con- 
vulsio ad musculos colli , dorsi , artuum ex- 
tensa ; adstringitur alvus ; abdomen flatibus 
distenditur , unde molestant dolores ; urina 
limpida , aut intercepta ; immobiles palpe- 
brae 9 et immotae pupulae ; difficilis respi- 
ratio ; cutis livens. Non semper vero sym- 
ptomata sunt adeo gravia ; sed si talia sint t 
infantes convulsionibus perimuntur. Animad- 
vertendum est quod interdum os constanter 
remanet apertum ; cum scilicet admodum mu- 
sculi mastoidei , sterno et mylohyoidei con- 
trahuntur ; riget lingua ; stringitur pharinx ; 
ideoque nec potest infans lac sugere , nec 
vocem edere ; sed lacrymatur , queritur ; fa- 
ciei musculi agitantur ; livescit corpus ; di- 
latantur pupulae ; incursant apoplectici in- 
sultus. 

Hoc morbo tentantur pueri debiles , et 
adversae constitutionis ; frequentius hyeme , 
quam aestate ; et in aere humido , quam 
sicco. Caussae excitantes sunt impuritates 9 
et aciditates primarum viarum ; corruptum 
lac ; retentum meconium ; viscerum vitia , 
praesertim hepatis ct bilis ; male facta funi- 

culi umbilicalis incisio. Inter vero has caus- 
sas , conveniunt practici , frequentiores esse 
meconium retentum , et intestinorum impu- 
ritates. Revera sectione cadaverum in inte- 
stinis coagmentatae gastricae sordes repertae 
fuerunt. Hujusmodi impuritates omni tem- 
pore de nutrimine foetus suscitarunt quae- 
stiones. Indubium est quin foetus in utero 
matris e vasis placentae recipiat nutrimen ; 
sed non adhuc persolutum est , an aquae 
amnii os subeant , et in ventriculo et in 
duodeno congestae nutrimentum impertiant ; 
ut praefinitum non est , an meconium in 
crassis intestinis a sola parte excrementitia 
bilis componatur. Quomodocumque vero res 
se habeat , certum est , a retento meconio , 
et a collectis gastricis impuritatibus trismuin 
infantum posse produci. 

Generatim hic morbus conjicit infantes 
in vitae discrimen ; tamen si symptomata 
non sint tam gravia , nec catervalim tor- 
queant , et quae comitantur morbum cito 
imminuantur , sperandum est. Putantur si- 
gna fausta facilis deglutitio ; spasmi mites 
musculorum oris , et colli ; eruptiones euta- 

neac cum levamine ; hilaritas puerorum : 
contra infausta , impossibilitas deglutiendi ; 
convulsiones , et tetanus ; frigus manuum , 
et pedum , cutis livor. 

Si in caussa sint gastricae impuritates , 
remedium est aliquod ipecacuanhae granum , 
aut aliquod leve purgans ; et ubi impossibi- 
lis est deglutitio , adhibentur clysteres : si 
nimia nervorum sensibilitas , et convulsiva 
affectio , antispasmodica , et clysteres asa 
foetida parati. In recens natis non raro la- 
tent hepatis, et bilis vitia; ubi haec dete- 
guntur , eligantur resolventia , ut syrupus 
de cichorio cum rhabarbaro , tinctura rhabar- 
bari , rhabarbarum ipsum ; sapo venetus. Si 
infans lac sugere non possit , curandum est 
ut aliquod lactis cochlear deglutiat , et inji- 
ciendi sunt clysteres ex lacte vaccino. Par- 
tes convulsionibus affectae , illiniantur oleo , 
tegantur linteo calido , et puer in miti ca- 
lore servetur. Balnea tepida saepe repetita 
optimum praestant remedium ; ut super mu- 
sculos frictiones ex linimento volatili , ap- 
plicatio vesieantis nuchae , aut inter scapu- 
las. Dum vero nihil prodest , ct ampliantur 

symptomata , actuale cauterium nuchae ten 
tandum est. 


CAPUT XXVI. 

DE ICTERO 

■ 

Icterus in infantibus saepe tertia die 
post ortum comparet , et plerumque a me- 
conio non expulso producitur. Interdum au- 
tem sunt aliae caussae , ut inuccus obstruens 
canales hepaticos ; pravae lactis qualitates , 
praesertim vetustas ; acidi tates primarum via- 
rum coagulationi lactis faventes ; morbi qui- 
bus afflicta fuit mater gestationis tempore. 
Icterus vero etiam accidit , cum puer a lacte 
fuerit depulsus. Symptomata sunt praeter 
ictericum colorem alvi siccitas , vomitus , 
anxietas , et difficilis respiratio , siccitas cu- 
tis , calor , febris. Color ictericus provenit a 
bile , quae post quam fuit a sanguine secre- 
ta , regreditur in circulationis systema , ner- 
vos irritat , febrem incitat , et propter ner- 
vorum consensum accedit vomitus , et diffi- 
cilis respiratio. Intromissa bilis cutem , hu- 
6 


Digitized by Google 


82 




morem aqueum oculorum , urinam, salivam , 
adipem , ossa luteo colore inficit. Caussae 
in pueris a mammis disjunctis sunt quali- 
tates alimentorum , ut pulticulae , substan- 
tiae alimentariae viscosae , et etiam alii 
morbi , ut vermes , febres intermittentes , 
obstructiones. 

Icterus infantum est morbus quandoque 
valde levis , et facile solvitur ; nam sym- 
ptomata sunt mitia , et sensim extenuantur , 
et nulla est febris. Quandoque vero multi- 
plicantur symptomata , et gravia sunt , ut 
desiderium scabendi cutem , et hoc propter 
acrimoniam bilis ; haemorrhagiae propter san- 
guinis dissolutionem; dolores abdominis, con- 
strictio orificiorum vasorum propter acrem 
chylum ; constrictio intestinorum ; flatus ; 
excrementa alba , aut nigra ; maxima virium 
dejectio ; hydrops ; convulsiones , quae pro- 
ximam mortem indicant. Sectione cadaverum 
ubique cernitur luteus color , nimirum in 
serositate ventriculorum cerebri , in cornea 
lucida , in membranis serosis , aponeurosi- 
bus , tendinibus , ligamentis , capsulis ar- 
ticularibus, synovia , adipe , ossibus ; hepar 

colore rubro-nigro imbutum ; vesica fellis 
spissa , et opaca bile referta. 

Morbus , ut diximus , est quandoque 
tam levis , ut ad eum discutiendum sufficiat 
aliquod leve purgans , ut serum depuratum 
cum saccharo per aliquot dies * parvisque 
dosibus sumptum , quo tollitur caussa bilis 
transitum impediens. Regula constans est , 
aptare remedia secundum caussas et sympto- 
mata idonea. Quocirca si a pravis lactis qua- 
litatibus ortum habeat morbus , mutanda est 

nutrix : si a coagulatione lactis , ab acidi ta- 

* 

tibus , a gastricis impuritatibus , levia pur- 
gantia , et absorbentia ; sed maxime confert 
lac serosum puerperae propter laxativas quas 
possidet qualitates. Per aliquot dies certa 
puerorum utilitate bene mane exhibere soleo 
cochlear infantile syrupi de cichorio cum 
rhabarbaro. Si vero protrahatur morbus utor 
aliquo grano : rhabarbari cum dimidio grano 
acthiopis martialis. Juvant etiam succi plan- 
tarum recentium ut cichorii , taraxaci , bor- 
raginis , cte. Interdum vero caussae sunt 
ineluctabiles , ut in ducto eholedoco aliqua 
excrescentia , gracce vxepodpxaoic* Si qua 

adsit morborum compositio , porrigantur re- 
media pro varia compositionis natura , ut dc- 
obstruentia ad obstructionem viscerum ; mer- 
curialia ad veneream luem ; etc. Inter vero 
morbi symptomata quaedam sunt specialiter 
respicienda , ut molestus pruritus in univer- 
sa corporis superficie , cui remedium sunt 
balnea tepida ; dolores abdominis , quibus 
fomentationes, balnea calida, clysteres emol- 
lientes , levia purgantia ; vigiliae , quibus 
aliqua levis decoctio papaveris albi ad con- 
ciliandam quietem idonea. 

CAPUT XXVIJ. 

DE ERYTHEMATE , ET ERYSIPELATE 

Erythema est graecum nomen, ipv^ua 9 
quod ruborem significat , saepe ab Hippo- 
crate in variis libris usurpatum. Huic rubori 
valde sunt obnoxii pueri , cujus ab aucto- 
ribus plures statuuntur species. Erythemata 
quibus ipsi frequentius laborant , sunt illud 
quod dicitur intertrigo , et aliud recens na- 
torum. Inlcrlrigo est rubedo inter plicas cu- 


Digitized by Google 


85 


tis circa collum , aures , axillas , inguina , 
nates , pariesque genitales , cui succedunt 
exulcerationes. Hoc erythema efficitur ab 
acrimonia urinarum , aliarumque impurita- 
tum. Accurate curandum est , ne inferat con- 
sumptionem et mortem , praesertim pueris 
qui a parentibus lue venerea , aut scrophula 
affectis nascuntur. Ut amoveatur in primis 
mundities servanda est ; si autem , servata 
munditie , erumpat , faciendae sunt frequen- 
tes lotiones frigidulae. Aspergi etiam potest 
pulvis cerussae, sed caute, propter ratio- 
nem supra expositam. Erythema autem re- 
cens natorum prodit quarto , aut quinto vi- 
tae mense. Apparet maculis rubris , non ni- 
hil elatis , asperis , circa nates , partes geni- 
tales , et extremitates inferiores. Alicubi ob- 
servatur epidermidis desquamatio. In robustis 
pueris hic morbus emendatur ; sed plerum- 
que contingit in debilibus , diathesi venerea 
aut scrophulosa laborantibus , in quibus per- 
saepe sequitur consumptio et mors. Tamen 
etiam in debilibus pueris spes est , potissi- 
mum si a sanis parentibus habeant originem. 
Hujusmodi erythema curatur frequentibus 

balneis tepidis ; infusione herbae violae tri— 
coloris ; quarta parte grani aethiopis anti- 
monialis , paueisque granis sacchari. Hoc me- 
dicamentum in cochleare laciis matris vel 
nutricis ministretur. 

Erysipelas, epvoiTrtXaq , quominus la- 
borant pueri , interdum efflorescit primis vi- 
tae diebus , et habet diversas formas. Modo 
enim generale est , universam cutem occu- 
pans , quae fit rubra , dura , dolens ; modo 
partiale , saepe circa umbilicum et genitalia 
situm. Habet etiam diversam indolem , quip- 
pe aut adoritur valentes pueros , et rapide 
absolvit cursum ; aut infirmos , plerumque 
invadens abdomen , et in gangraenam tran- 
siliens , quae prius a colore vivaciter rubro , 
deinde violaceo , et gangraenae symptomati- 
bus facile cognoscitur. In pueris erysipelas 

t 

anceps est , et saepe lethale , quamvis in- 
terdum feliciter et expedite resolvitur ; si- 
quidem applicationes aquae vcgeto-mincralis 
Gonia rd ad obtinendam resolutionem suffi- 
ciunt. Si transeat in suppurationem, haec 
est adjuvanda , quia dum abscessus rumpi- 
tur , restituitur sanitas. Hoc quidem obscr- 

valur in pueris bona temperie donatis ; sed 
in debilibus renovantur abscessus , convel- 
luntur vires , et sequitur mors. Gangraena 
est exitiosus exitus ; tamen adhibeantur in- 
fusiones corticis peruviani , et hisce etiam 
infusionibus parandi sunt clysteres. 

CAPUT XXVIII. 

DE OPHTHALMIA 

Frequens est in recens natis levis ocu- 
lorum inflammatio ab impressione aeris pro- 
ducta. Ut resolvatur satis est aliqua aqua 
stillatitia , ut florum sambuci , rosarum , 
plantaginis oculos madefacere. Interdum ve- 
ro haec inflammatio tenacior est ; et tum 
«aquae stillalitiae addi debet aliquod vitrioli 
albi granum. Quamvis saepissime levis sit , 
aliquando inflammantur eti.am palpcbr«ac , et 
notabilis quantitas secernitur purulentae ma- 
teriae. In hoc casu multa adhibenda est diligen- 
tia , ne cornea crassior fiat , et puer veniat 
in discrimen perdendi visum. Valde juvat co- 
chleari aquae duas aut tres guttas addere aqu«ae 

vegeto-mineralis Goulard , et inde pluries in 
die hac oculos abluere , ut avellatur materies 
corneam velans. Etiam utiliter temporibus ; 
exigua vesicantia retro aures applicentur. Tan- 
dem madefiunt oculi collyrio cx duabus unciis 
aquae rosarum, aut florum sambuci, aut plan- 
taginis et duobus granis .vitrioli albi composito. 

In pueris grandiusculis rara non est Oph- 
thalmia scrophulosa. In hac levis est dolor ; 
conjunctiva tumescit ; rubra est sclerotica et 
cornea ; tumentes , et rubri sunt margines 
palpebrarum ; aut secretio glandularum Mei- 
bomii ; acres , et copiosae lacrymae ; a na- 
ribus stillat humor mordax , et exulcerans ; 
surgunt in cornea pustulae et phlyetaenae , 
quibus ruptis , formantur ulcuscula , aliive 
morbi , unde perditur visus. Affert ergo haec 
Ophthalmiae species caecitatis discrimen. Cu- 
ratio versatur in admovendis hirudinibus ; 
usu purgantium ; vcsicantibus ; et praeter 
haec in exhibendis remediis antiscrophulosis , 
ut inter alia multa , est decoctio , et syru- 
pus dulcamarac. Saepe vero morbus persi- 
stit ; et ideo adhibetur unguentum ex prae- 
cipitato rubro , quod magnum ad inflamma- 

tionem glandularum Meibomii remedium est. 
Secundum Hufeland componitur aequali par- 
te praecipitati rubri seu oxydi rubri mercu- 
rii in pulverem subtilissimum redacti , bu- 
tyri sine sale , et cerae. Exponitur blando 
calori , et miscetur. Quotidie vesperi hujus 
portione aequali magnitudini lentis , illinitur 
interior palpebrarum superficies. Mane autem 
calido lacte eluantur oculi. Si forte in cursu 
chronicae Ophthalmiae , activa Ophthalmia su- 
perveniat , adhibenda est methodus antiphlo- 
gistiea donec subigatur. Dum aegri tolerare 
non possunt lucem , fiant oculis fotus ex de- 
coctione hyoscyami ; dum pustulae aut phly- 
ctacnae molestant, oculi conspergantur aqua 
cum aliqua gutta laudani liquidi Sydenham 
dum vero rumpuntur adhibenda est solutio 
lapidis divini. Aer respirandus sit purus , sic- 
cus , tepens ; concedatur victus nutriens , et 
digestu facilis ; si puer sit grandiusculus , 
praecipienda est modica exercitatio. 

CAPUT XXIX. 

DE STRABISMO 

Ita oculi in statu naturali disponuntur , 
ut eorum axes conjunctim dirigantur versus 
objectum aspiciendum. Si vero oculi diver- 
sam habeant directionem , eorumque non sit 
parallelus , constituitur affectio quae dicitur 
strabismus , crTpafiuj/jog. Plures sunt opi- 
niones circa strabismi caussam , quae apud 
auctores legi possunt ; sed generatim credi- 
tur strabismus pendere a defectu aequilibrii 

virium vitalium in musculis oculos moven- 

• 

tibus , unde oculi vel sursum , vel deorsum , 
%el in latera disponuntur. Multi vero cen- 
sent , strabismum originem habere a retina 
in qua ponunt punctum magis sensile , et 
ob hanc caussam ita ordinari oculum , ut 
objecti visibilis imago super illud punctum 
cadat. Si hoc punctum in utroque oculo non 
sit , cum axes non conjunctim dirigantur , 
contingit strabismus. Sed hanc et alias lin- 
quamus opiniones , et sequamur quod expe- 
rientia demonstrat. In primis strabismus aut 

est primarius , aut symptomaticus. Primus 
nascitur a propriis caussis ; alter ab aliis 
morbis , ut a tumore in orbita , qui dire- 
ctionem unius axis alterat ; a convulsioni- 
bus , et accessionibus epilepticis. Primarius 
nasci videtur cum oculi non habeant aequa- 
lem vim , et sensibilitatem ; cum puer uno 
oculo aspiciat objecta visibilia ; habeat con- 
suetudinem cum . illis qui hoc vitio laborant ; 
cum ipse cubct in cunis et lux cadat super 
unum oculum. Symptomaticus nascitur a 
morbis , in quibus aliqui musculi oculos mo- 
ventes resolvuntur , ut in initio guttae se- 
renae. Quo grandior est puer , eo difficilior 
est curalio strabismi. Interdum in pueris 
sponte sanatur , si scilicet corpus feliciter 
crescat , quod nunquam evenit in adulta 
aetate. Sanatio etiam speranda est , si caussa 
sit tantum prava consuetudo. 

Studere debemus ut oculorum motus 
evadant paralleli. Quamobrem claudatur ocu- 
lus sanus , et puer altero fixo oculo objecta 
aspiciat. Admoneatur , hunc oculum servare 
immobilem , eodemque tempore alterum ape- 
rire , quod saepe repetendum est. Hujusmodi 

methodus est simplex , rationalis , certior , 
si patienter , et diu hanc teneamus. In usu 
est etiam oculum sanum vitta tegere , et si 
strabismus sit versus externum latus , facere 
ut oculus versus internum respieiat , et con- 
tra si versus latus internum volvatur ad 
externum. Adhibentur etiam dimidii globi , 
quibus operiuntur oculi. Hi dimidii globi sunt 
opaca corpora ita in medio perforata , ut fo- 
ramen respondeat pupillis , et aeque oculi 
lucem aspiciant. 

CAPUT XXX. 

DE CONVULSIONIBUS LACTENTIUM 

Lactentes etiamsi sani validique con- 
vulsionibus tentantur , quae aut primariae 
aut symptomaticae sunt. Earum caussae mo- 
do occultae modo manifestae videntur , ut 
pravae lactis qualitates ; nutrix peracta ve- 
hementibus animi affectionibus ; eruptio men- 
struorum nutricis ; suppressio materiae retro 
puerorum aures fluentis ; impuritates , et 
cruditates ventriculi. Dum hujusmodi con- 

vulsiones aggrediuntur , comparent sympto- 
mata animadversione digna , ut in somno fa- 
ciei musculi contorquentur , et propter con- 
vulsi vos motus puer ridere videtur. Inter- 
dum convulsiones eruptione flatuum citissi- 
me cessant ; interdum perstant ; sed frictio- 
nibus super abdomen et dorsum molli et ca- 
lido panno laneo flectuntur. Convulsiones 
post ortum aut paullo post , quamvis infan- 
tes dent letho , tamen hirudines pedibus ap- 
poni debent. Si caussa convulsionum sint 
pravae lactis qualitates , aut sit aliqua ra- 
tione ipsa nutrix , haec statim est permu- 
tanda. Cum vero caussae saepissime lateant , 
generatim remedia utilia sunt balnea tepida , 
lene emeticum; clysteres; frictiones 'ad pe- 
des cum panno laneo. Si tandem convulsio- 
nes sint symptomaticae , videndum qui sit 
primarius morbus ; ut si proveniant a sup- 
pressione humoris fluentis retro aures , bal- 
nea calida , et applicatio vesicantium retro 
aures » primas quidem ferunt. 

CAPUT XXXI. 

DE MOTIBUS CONVULSIV1S OCULORUM 

Motus convulsivi oculorum constituunt 
affectionem , quae persaepe congenita est. In 
hac oculi sine voluntate agitantur , et hu- 
jusmodi motus sunt irregulares , et versus 
omnes directiones ; plus vel minus extensi , 
ct rapidi , unde visio confusa redditur. Aeta- 
te majores legere non possunt nisi vicini- 
tus , et magna semper difficultate. Cum fere 
ignotae sint caussae , de hac convulsiva ocu- 
lorum mobilitate parum aut nihil loquuntur 
practici. Si vero hujusmodi motus sint con- 
geniti , multa probabilitate ab immodica sen- 
sibilitate et irritabilitate librarum nasci vi- 
dentur , et insanabiles sunt : si sint fortui- 
ti , saepe reperitur caussa remota in aliquo 
animi pathemate. Maxima motuum irregula- 
ritas in oculis apud illos observatur qui na- 
scuntur caeci , ct animi affectionibus vehe- 
menter commoti , in quibus oculorum motus 
sunt irregulares , rapidi , extensi. 

CAPUT XXXII. 

DE SINGULTU ET VOMITU 

✓ 

J 

Singultus ct vomitus aciditalibus ven- 
triculi in pueris crebro concitantur. Acidi- 
tatum enim irritationibus movetur vomitus , 
et per consensum convellitur diaphragma , 
et dum sub inspiratione contrahitur accedit 
singultus, graece Plures sunt utrius- 

que caussae ; sed in pueris frequentiores 
sunt impuritates ventriculi ; repletio , et cor- 
ruptio lactis ; frigidus aer ; difficilis , et ir- 
regularis dentitio. Si vomitus et singultus 
veniat a nimia lactis copia , nullum est pe- 
riculum ; sed non est sine periculo , si a la- 
ctis corruptione , quia saepe moventur con- 
vulsiones. Nonnunquam sub difficili ct irre- 
gulari dentitione post vomitum et singultum 
epilepsiae , et lethales convulsiones super- 
veniunt. 

Singultus in lactentibus , et in pueris 
saepe est nullius momenti , ct etiam fugax ; 
sed interdum pertinax , molestus , gravis , 
plurimis symptomatis stipatus , ut sunt fa- 

cies rubra , capitis dolor , commotio pulsus , 
nausea , vomitus ; incommoda sensatio fau- 
cium , et ventriculi circa cardiam ; propen- 
sio ad epilepsiam , praesertim in pueris de- 
bilibus , et admodum sensibilibus , et quo- 
rum pectus male constructum. Hujusmodi 
singultus non solum est gravis , sed etiani 
ad recidivam proclivis. Ubi singultus est ve- 
hementissimus , contremiscit corpus , dolet 
pectus , rauco sono exploditur vox. Ubi est 
symptomaticus , aut secundarius aliquando 
periculo non caret , ut qui a retrocessione 
alicujus impetiginis proficiscitur. 

In curatione singultus et vomitus re- 
media sunt quae caussas delent , et placant 
symptomata. Itaque si caussa sit copia la- 
ctis , minuatur : si corruptum lac , aut ga- 
stricae impuritates , purgantia : si aciditatcs 
ventriculi , absorbentia , praesertim magne- 
sia , et aliqua praeparatio calcis : si corpo- 
ris refrigeratio , puer in calore servetur : si 
debilitas , aut nimia sensibililas , tonica , 
praesertim cortex peruvianus , vinum : si ca- 
chexia , martialia. Ita si inter symptomata 
sint convulsivi motus , anlispasmodica , et 

anodyna , ut aqua Horum chamomillae , ce- 
rasorum nigrorum , menthae cum liquore ano- 
dyno minerali HolTm. In hoc casu juvant 
etiam frictiones in regione epigastrica cum 
mollibus pannis laneis ; unctiones cum oleo 
menthae. Si tandem siugultus , et vomitus 
sint alterius morbi symptoma , varia sunt 
remedia , ut in verminatione anthclminlhica : 
in herniis , hae sunt in primis reducendae , 
et cingulis continendae : ctc. 

CAPUT XXXIII. 


DE COMPRESSIONE ALVI 

Infantes non raro alvi compressione ve- 
xantur, quae quamvis sanitati non olliciat , 
plurimis incommodis ansam praebet. Quidam 
propter hanc dispositionem difficulter expel- 
lunt mecon i um in recto intestino , et in si- 
nistro colo collectum , etiamsi porrigantur 
quae illius exitum solicitant. Saepe istis pue- 
ris necessarium est aliquod suppositum. Vul- 
go adhibetur frustum papyri albi contortum 
oleo communi respersum , et in anum iin- 

missum ; sed si hoc sit iners , liat supposi- 
tum ex sapone veneto. Quotidie etiam datur 
aliquod cochlear cassiae , aut syrupi de ci- 
chorio cum rhabarbaro , aut aliquot grana 
magnesiae cum saccharo. Interdum in pueris 
lactentibus , qui regularibus et copiosis ege- 
stionibus gaudebant , extemplo alvus adstrin- 
gitur. Tuin oportet hanc aperire , et pueros 
ad egestionum regularitatem restituere. In- 
terdum hoc evenit , si nutrices nimis vul 
gari victu , et spirituosis liquoribus delecten- 
tur. Nutrix , si haec sit caussa , victu levi , 
et emollienti nutriatur ; pueris detur syru- 
pus de cichorio cum rhabarbaro ; fiant cly- 
steres ex sero ct sapone veneto , et un- 
ctiones circa umbilicum olei amygdalarum 
dulcium. 

CAPUT XXXIV. 

DE DOLORIBUS STOMACHI 

Anguqtur interdum pueri stomachi do- 
loribus. Symptomata semper gravia sunt , ct 
aliquando gravissima , ut nausea , vomitus , 

i 

ructas , tumor ventriculi, singultus , fletus , 
salivae effluxus , constrictio pectoris , ulu- 
latus , respiratio difficilis , membrorum con- 
tractio , convulsiones , et sub dolorum tor- 
mentis vitae finis. Hoc etiam contingit , quia 
in morbi principiis , non satis morbi gravi- 
tas perpenditur , quamvis pueri ad regionem 
epigastricam manum ferant , quod indicat 
cruciatuum sedem. Etenim saepe acerbi sunt 
dolores , ut a subitaneis ululatibus , assiduo 
fletu , et contorsionibus intelligitur. Arbitror 
hos dolores illam speciem gastrodyniae con- 
stituere , quae a Graecis dicitur periodynia , 
nepioSwia , significans atrocem partis do- 
lorem quasi circumtensum , qua voce in va- 
riis libris Hippocrates usus est. 

Caussa proxima est vehemens irritatio 
ventriculi , unde crudeles et persistentes do- 
lores. Pueri maxime sensibile, et alias aegri- 
tudines perpessi ad hunc morbum propen- 
dent , et ideo omnia quae ventriculum de- 
bilitant , et sensibiliorem reddunt , ut exci- 
tantes caussae , habenda sunt. In recens na- 
tis caussa est meconium non bene egestum : 
in pueris lactentibus sunt pravae lactis qua- 

litates ; lac coagulatum ; aliique pravi hu- 
mores qui irritant , et spasmodicas strictu- 
ras inferunt , unde clauduntur flatus , et an- 
xietas , inquietudo , diflicilis respiratio con- 
sequitur ; morales nutricum commotiones , 
praesertim quae veniunt ab ira : in pueris 
ab uberibus depulsis sunt prava alimenta 
abusus fructuum , maxime immaturorum 
flatus qui a cruditatibus generantur. 

Hic morbus modo est continuus , rao 
do intermittens , modo sine ordine aggre- 
diens. Si continuus et gravibus symptoma- 
tibus stipatus periculosus est ; si est in- 
termittens et sine ordine plerumque perti- 
nax , quippe ingenti debilitate et sensibili— 
late ventriculi productus. Interdum brevis 
est , et vincitur , si subito curetur , et au- 
feratur caussa. Aliquando vero est irritatio 
tam vehemens , ut facile transeat in inflam- 
mationem , et mortem. Caussae esse possunt 
leves , ut aliqua gastrica impuritas ; aut gra- 
viores , ut lactis coagulum. Sic symptomata 
alia sunt fausta , ut quies , expulsio flatuum 
cum levamine ; alia infausta , ut vigiliae , 
convulsiones , extremitatum frigus. Sectione 

cadaverum saepe in stomacho et intestinis 
rcperiuntur inflammationis vestigia. 

Si caussa sint gastricae impuritates , 
remedia sunt levia emetica , aut levia pur- 
gantia ; et donec in ventriculo extent sabur- 
rae , evitentur narcotica. Si propter vehe- 
mentem irritationem morbus abeat in inflam- 
mationem ; pulsus sit durus , tardus ; orifi- 
cia ventriculi claudantur spasmis ; exaspere- 
tur dolor ; difficilis sit respiratio ; per ipsos 
spasmos obserentur impuritates , omittenda 
non est sanguinis detractio ; injiciantur cly- 
steres emollientes ; fiant fomenta , et un- 
ctiones oleosae ; balnea tepida. Si autem 
morbus aut a pravis lactis qualitatibus , aut 
nutricis culpa nascatur , alia nutrix est eli- 
genda , secus puer deprehenditur convulsio- 
nibus , et expirat. Si in caussa sint flatus , 
dissimilia sunt symptomata ; sed ubi pulsus 
est febrilis , et durus , dolor est ingens con- 
venit sanguinis missio ; ubi pulsus non com- 
movetur , dolor est levis , sufficiunt oleosa , 
praecipue oleum amygdalarum dulcium , bal- 
nea tepida , leve narcoticum. Si aeiditates 
lacessunt ventriculum , non solum absorben- 

tia , sed etiam fomentationes , balnea tepi- 
da , unctiones oleosae juvant. Ne autem mor- 
bus redeat , omnes removeantur caussae , et 
clysteribus , aliquo syrupo , succo recentium 
vegetabilium facilis alvus servetur. 

CAPUT XXXV. 

1)E DOLORIBUS INTESTINORUM 

Dolores intestinorum non infrequenter 
invadunt pueros , qui aut sunt fugaces , ut 
a flatibus producti , et sponte , vel fomen- 
tationibus , aliquo cochleari olei amygdala- 
rum dulcium , frictionibus , et unctionibus 
oleosis circa umbilicum , clysteribus emol- 
lientibus evanescunt ; aut sunt immites , et 
persistentes , et tum lactentes fastidiunt ube- 
ra , vel ore eapiunt papillas , easque dese- 
runt et refugiunt , plorant , jactantur , con- 
tractionibus spasmodicis exercentur , parum 
dormiunt et in somno subrident , anxie re- 
spirant , alvi duritie laborant , calcibus ver- 
berant aerem , emittunt ructus acidos , si 
forte aperitur alvus excrementa sunt fluida 

et indolis dysentericae , vel viridia , lutea , 
et interdum tara acria , ut tenesmum et po- 
dicis excoriationes progignant , urinae abun- 
dantes , saepe superveniunt convulsiones. 

Caussa morbi proxima sunt stricturae 
spasticae membranarum sensibilium intesti- 
norum , quibus facilis excretio flatuum et 
excrementorum praepeditur. Si hujusmodi stri- 
cturae perseverent , frangitur intestinorum 
robur , et perturbatur peristalticus motus. 
Doloribus intestinorum et flatubus magis pro- 
pensi sunt pueri debiles , maximaque sensi- 
bilitate praediti. Excitantes caussae sunt mc- 
conium non dejectum ; commotiones animi 
genitricis aut nutricis ; susceptum frigus , 
praesertim pedibus et abdomine ; difficilis den- 
titio. In pueris vero mammis amotis frequen- 
tiores caussae sunt vitia diaetae ; immodicus 
ususfructuum, potissimum acerborum, abu- 
sus dulcium , et bellariorum. 

Morbus modo expedite resolvitur , prae- 
sertim si cito sursum et deorsum emittun- 
tur flatus ; nulla excitetur febris ; nec gra- 
via fiant symptomata : modo anceps est , cum 
scilicet invadant febris , spasmi , paralyses , 

convulsiones , epilepsiae. Ut paucissimis di- 
cam , generalim expediunt absorbentia , ut 
pro pueris lactentibus pauca grana magnesiae 
albae , quae repetuntur , donec obtineantur 
dejectiones cum levamine morbi ; laxantia , 
maxime syrupus de cichorio cum rhabarba- 
ro , fomentationes , et unctiones oleosae , 
clysteres, balnea; diseutientia flatus , ut in-, 
fusiones chamomillae simplices , quae ut ef- 
ficaciores reddantur , aliquot guttae olei ani- 
sorum uniuntur. Fieri etiam solent unctio- 
nes super abdomen ex aliqua substantia bal- 
samica virtute instructa , ut est essentia ru- 
tae , aut oleum nucis aromaticae. Si autem 
egerantur excrementa liquida admodum acria , 
injiciantur clysteres cx decoctione hordei et 
lacte , aut ex puro lacte et saccharo ; et ad 
impediendam erosionem podicis cx terebin- 
thina in vitello ovi soluta. Mater aut nutrix 
victu levi , non acido , non aromatico , nec 
nimis condito nutriantur. Hae vero , ut lac 
optimas qualitates conservet , aptam corporis 
exercitationem non linquant. 

DE DIARRHOEA 

Recens nati crebro diarrhoea laborant , 
ut plurimum primarum viarum aciditatibus 
producta , quae paucis granis magnesiae , 
exiguisque clysteribus ex decoctione hordei 

placatur. Aliquando vero est pertinax , in- 

« 

ducit virium debilitatem , convulsiones , et 
ideo periculosa esse potest. Praesens reme- 
dium est aliqua gutta laudani liquidi Sydenh ; 
sed ubi urget nausea , dandum est aliquod 
granum ipecacuanhae cum saccharo-. Hujus- 
modi vero fluxus non solum nascitur ab aci- 
ditatibus , sed etiam a pluribus aliis caussis , 
ut nimia lactis copia ; inordinata nutricum 
vivendi ratione , praecipue quoad diaeteti- 
cum regimen; refrigeratione corporis. In gran- 
dioribus pueris etiam frequentior est diar- 
rhoea , maxime in debilibus , et expositis 
quibusdam caussis , et in primis moralibus , 
ut est aegritudo , formido , terror. Sedulo 
curanda est , ne consumptionem producat. 
Remedia sunt tonica , et adstringentia. Si 

negligatur curatio , consequi potest lienteria , 
propter debilitatem ventriculi , et intestino- 
rum ; ct ideo morbus periculosior evadit. Ta- 
men juvant martialia et adstringentia , prae- 
cipue aelhiops martialis , et extractum ca- 
scarillac. In illis qui aetate magis processe- 
runt contingit fluxus coelicaus ; et tum aut 
cibi partim mutantur , sumuntque chymi spe- 
ciem , aut in ventriculo et intestinis eon- 

f 

cocti , una cum excrementis et chylo expel- 
luntur. Hic fluxus in primo casu dicitur diar- 
rhoea chymosa , in altero chylosa. Igitur in 
illa stomachus munere fungitur ; in hac chy- 
lus permeare nequit in sanguinem. Sympto- 
mata sunt profusi vomitus ; largae et inter- 
vallo distinctae egestiones ; excrementa foe- 
tida , aut sine odore , modo cineracea , mo- 
do lutea , modo subrufa ; fames modo viget , 
modo pauca , modo nulla edendi cupido ; 
pueri pallentes , graciles , debiles ; manuum 
et pedum tumor ; abdomen inflatum aere ; 
obstructio hepatis , pancreatis , mesenterii. 
Quoniam hujusce periculosi morbi caussa fre-» 
quens , et cflicaeior est obstructio glandula- 
rum meseraicarum, praesentaneum remedium 

est cicutae extractum. Si dysenteria , aut 
inflammatio intestinorum in suppurationem 
translata diarrhoeam praecesserit haec puru- 
lenta est. Si pus sit album , et uniformis 
coloris , aliqua nobis eflulget sanationis spes. 
Curatio esto simplex. Dentur decoctiones hor- 
dei , et ex eadem decoctione fiant clysteres ; 
deinde usurpentur tonica et adstringentia , 
praesertim rhabarbarum torrefactum , cate- 
chu , aethiops martialis , extractum cascaril- 
lae. Pro nutrimento pulmenta oryzae , et 
cum morbo melius sit., augeatur victus. 

CAPUT XXXVII. 

DE CHOLERA 

Cholera , , est alvi fluxus cum 

in infantibus non infrequens. Materiae ab 
ore ejectae sunt virides , luteae , interdum 
mixtae vermibus , modo foetidae , modo ino- 
dorae. Invadit febris remittens , torquent do- 
lores , anxietas ; pulsus est frequens , debi- 
lis ; calor urens capitis ; frigus manuum , et 
pedum ; sitis ardens ; oculi excavati , et in 

somno non omnino clausi ; sensuum hebeta- 
tio ; delirium ; convulsiones. Interdum per- 
git vomitus sine diarrhoea , aut diarrhoea 
sine vomitu. Hic morbus saepe lethalis est, 
et intra viginti horarum spatium enecat. Cu- 
ratur exiguis dosibus ipccacuanhae , deco- 
ctionibus hordei , jure pulli tepido cum ali- 
qua gutta laudani liquidi Sydenh. ; fomen- 
tationibus cum pannis laneis , clysteribus ex 
decoctione hordei et gumini arabico. 

CAPUT XXXV11I. 

DE SUPPRESSIONE URINAE 

Urinae suppressio , loyjxpio, , aut la- 
ctentes pueros , aut paullo post ab ubere 
depulsos interdum affligit. Non possunt pueri 
reddere urinam , aut gutta tim cum fletu et 
doloribus. Frequentiores morbi caussae aut 
sunt calculi , aut prava lactis qualitas. Si 
ab hac caussa pendeat cognoscitur a ructibus 
acidis , vomitibus , coagulato lacte , fletu , 
flatibus. Haec urinae suppressio nascitur a 
consensu nervorum , quo collum vesicae 

urinariae , et urethra vehementer constrin- 
guntur. Si pueri utero prodeuntes patiantur 
calculos , hoc evenit propter dispositionem 
haereditariam. Hujusmodi ischuria manife- 
statur particulis calculosis , quae fundum va- 
sis petunt ; a pueris ipsis qui assidue geni- 
talia scabunt , plorant , et cum genitu emit- 
tunt urinam. 

Tempore lactationis nil aliud fieri po- 
test , quam rebus salubribus alere nutricem ; 
puerulo praecipere balnea calida , unctiones 
oleosas , et exhibere oleum amygdalarum dul- 
cium. Cum autem a mammis disjunctus sit 
puer , promovenda est alvus ; et aliqua de- 
coctio adhibenda leviter diuretica , ut gra- 
minis , cichorei , focniculi. Etiam ad calcu- 
los necessaria sunt remedia. Itaque praeter 
balnea calida , unctiones oleosas , ct sedan- 
tia spasmos , ut oleum amygdalarum dul- 
cium . decoctionem radicis althaeae , liquo- 
rem anod. min. Hoffm. , usurpanda sunt quae 
provehunt calculorum exitum , aut quae cal- 
culos ipsos possunt resolvere. Quamvis ehe- 
miea curatio tuta non sit , juvat expendere 
urinus , ct exquirere utrum praevaleat se- 

cretio lithica , cum tentari possint alcalina ; 
an redundent salia calcarea , aut magnesia , 
cum experiri possimus acida aqua diluta. Ad 
promovendum calculorum exitum conveniunt 
remedia quae sine acri stimulo augent uri- 
narum secretionem , ut decoctio ononidis spi- 
nosae , infusio uvae ursi ; et eodem tem- 
pore quae solicitant alvum , praesertim olea , 
balnea tepida , fomenta. Tandem ad scinden- 
dos calculos , exploranda sunt quae alias ju- 
verint , ut sapo venetus , carbonas potassae , 
sodae , folia uvae ursi. Tandem si nihil ju- 
vet operatione calculi sunt extrahendi. 

CAPUT XXXIX. 

0 

DE PROLAPSU RECTI INTESTINI 

Dicitur prolapsus recti intestini , si hoc 
ab ano exeat , aut morbus consistat in sola 
relaxatione membranae internae , aut in exitu 
partis superioris intestini ipsius. Relaxatio 
et exitus hujus membranae communior est , 
et ubi irritatio recti intestini turgorem in- 
flammatorium in ea producat , portio influin- 

mata in expellendis excrementis exit ah ano. 
In pueris ob relaxationem internae membra- 
nae hujusmodi prolapsus frequentior est. Uti- 
lia sunt balnea frigida , et fomentationes per 
aliquot dies ex decoctione gallae. Si vero 
interna membrana quovis nisu , etiam le- 
viori , excedat , contineri debet turundam in 
anum inducendo , fascia sustentandam. Ad- 
hibetur etiam pessarium ex ebure , aut gum- 
rai elastico paratum , donec haec membrana 
suam vim et eontractilitatem nanciscatur. 

Est prolapsus portionis superioris recti 
intestini , cum figuram oblongam praeferat 
et multum descendat. Hujusmodi prolapsus 
saepe nascitur a nimio conamine in alvo exo- 
neranda. Necesse est ut haec intestini por- 

* 

tio denuo intret ; deinde pessarium est ad- 
hibendum. Anus autem compressis et fasciis 
sustinetur. Sanatio incerta est , quia difiieile 
est quod pars amissum robur resumat. Ali- 
quando opus est constante uti pessario , aut 
lamina ex ebure perforata , ut flatus libere 
transeat. 

CAPUT XL. 

DE DENTITIONE 

Cum in pueris incipiant erumpere den- 
tes plura molestant symptomata , ex quibus 
multa etiam a vulgo cognoscuntur , ut flu- 
xus salivae ex ore , vomitus , diarrhoea , tu- 
mor et inflammatio gingivarum , calor oris , 
puer qui papillas nutricis mordet , etc. Bene 
procedit dentitio , si singillatim exeant den- 
tes ; contra si plures eodem tempore , ma- 
xime canini , quia tum aggrediuntur febres , 
vigiliae ; pulsus varius , nempe celer , ple- 
nus , parvus , spasmodicus; respiratio celer ; 
anxietas ; tussis continua ; spasmus cinicus ; 
convulsiones ; lethargus , apoplexia. In cursu 
dentitionis saepe contingunt vomitus , vel 
diarrhoea , quae symptomata si mitia , utilia 
sunt , et ideo non compescenda. Puer ante 
septimum annum non habet plus quam vi- 
ginti dentes , qui dicuntur lactis , et erum- 
punt a septimo mense ad secundum annum , 
et septimo anno labuntur. Interdum vero 
dentes solito citius exeunt , quin uno vel 

pluribus efTormatis dentibus nascuntur pueri. 
Cum dentes ad lapsum disponantur , eorum 
radix conteritur , unde stabilitatem perdunt , 
et vacillant. Tum extrahi non debent , sed 
expectandum ut per se cadant. Dentes in 
initio efformantur substantia molli , glutino- 
sa , pellucida in alveolis reposita , quae dein- 
de durescit , et evadit ossea. Tempore den- 
titionis multa contingunt phaenomena accu- 
ratissime observanda , ut idonea suppediten- 
tur auxilia. Etenim frequentes sunt convul- 
sivi motus ; tumescunt parotides ; oculi in- 
flammantur ; tumefiunt tonsillae ; comparent 
ulcera tonsillarum , quae ab Hippocrate de 
dentitione lli. judicantur periculosa = h 

ioSuiois; tr.AtCA Ttn-u vr/irioio. x, v^wd&ea. 

Ulcera tonsillarum in infantibus periculosa. 
= Praeter haec symptomata majori copia se- 
paratur bilis ; urinae modo deficiunt , modo 

scatent , modo naturales , modo aquosae ; 

• 

saepissime per totum corpus observatur eru- 
ptio , quae scabiei offert speciem ; insignis 
crurum debilitas ; anasarca , et etiam ascites. 
In pluribus pueris vidi sub dentitione ra- 
ckitidem expromi , quibus temere insilio vu- 
8 


Digilized by Google 


I 


114 

riolae vaccinae facta fuit. In nonnullis pue- 
ris ad rachitidem dispositionem latere non 
inficior , sed admodum probabile est insitio- 
nem hoc tempore factam ossificationis fun- 
ctionem conturbare. Ossificatio , seu forma- 
tio ossium est functio magni ponderis quae 
aut aegra puerorum valetudine , aut aliquo 
morbo , aut fortuita caussa facillime perver- 
titur. Ossificatio consistit in separatione phos- 
phatis calcis in fluidis animalibus dissolutus , 
qui deponitur in organo cartilagineo quod 
pariem ossium organicam format. Arbitror 
ideo , insitionem variolae vaccinae tempore 
dentitionis, non solum graviora reddere phae- 
nomena dentitionis ipsius , sed etiam rectam 
ossium formationem conturbare. 

Pueri incommodae valetudinis , ct aeta- 
te teneriores sub dentitione magis pericli- 
tantur ; quamvis etiam in debilibus interdum 
dentitio sit facilis et regularis ; ideoque nul- 
lum urget diserimen. Dum vero dentes sero 
exeunt , de rachitide timendum est. Inter 
symptomata sunt quaedam nullius momenti , 
ut eruptio quae frontem habet scabiei , quip- 
pe sponte evanescit ; quaedam utilia sunt , 

dummodo mitia , ut vomitus , et diarrhoea 
quaedam alea plena , ut febris vehemens , 
contumax alvi durities , convulsiones , ulce- 
ra serpentia tonsillarum cum febribus et tus- 
si persistentibus. Inquit Hippocrates loe. eit. 
= 'OxOOOLOL Ta%£Q(; Iv TTapLO^pLOLQ vouui 
ifpioravrai rov Trvperav [ibvuvtgv fiiiyjQVy 
xlvdvvoQ tvuXiv yeveoScu 'iXxea tu TraXivd- 
pouTjouvra . Quibus cito in tonsillis ulcera 
serpentia considunt , febribus ac tussi per- 
manentibus , periculum est rursus generanda 
esse ulcera recurrentia. = Ita periculosum est 
si pueri sugentes non nutriantur , et consu- 
mantur. Item Hippocrates loc. cit. = t« /it? 
evTpordia, tuv ^r ( Xat,ov rr,)v uvpocpu xai dv— 
ouvuXj ?tt«. Sugentes qui non probe alun- 
tur , macilenti fiunt , et aegre vires recolli- 
guntur. r Quoad autem ulcera , alia sunt 
observanda. Hippocrates eodem lib. n°. II.. = 

TU iv :z UpLO^ULOLC, *tX'A£U UViV TTVpSTMV 

yiyvoiuva dorf>aXt<jTepa. Ulcera in tonsillis 
citra febrem facta securiora sunt. = n.° III. = 
bXasu Iv Septi- yoyvoiiEva iv 'TapiaSuiou; 
/€:pO va T(JV iv tt ( oiv uXXioiv ()pr ( Ol, T iyjLOV 

yup viuerai . 'ia rrepl orarpvXyr vs uotteva 
* f/Lxf<x TrapioSuloiQ oo*ouivotoi rqv 

(f>avr ( v a?«Xtnoi. ra Tcepifyupvyya reuopev a 
sXxsa xaXtTuTepa xat o^vrepa xcu lm- 
ttvXv dIoTrvoictv S7rt(pipi. Ulcera in tonsil- 
lis aestate facta pejora sunt quam in aliis 
anni tempestatibus , citius enim proserpunt. 
Ulcera in tonsillis circa uvam proserpentia 
in his qui servantur vocem alterant. Ulcera 
proserpentia circa fauces , graviora et magis 
acuta , ut plurimum spirandi difficultatem 
inducunt. = 

Curatio quae pro dentitione nec facili , 
nec regulari instituitur , symptomata ut plu- 
rimum respicit. In primis emolliantur gin- 
givae , et mitigetur dolor butyro recenti , 
aut syrupo mororum , aut butyro cacao. 
Deinde detur puero aliquod corpus manu te- 
nendum , quod indere possit in os , quin 
sibi malum afferat , ut ad mandendum cru- 
sta panis. Interdum inflammatio gingivarum 
minitatur gangraenam ; tum applicetur mei 
rosatum cum aliqua gutta salis marini. Si 
puer caussa dolorum orbetur somno , paul- 
lum syrupi papaveris prodest ; si superve- 

niat aliquod convulsivum symptoma adhi- 
benda est aliqua gutta spiritus fuliginis in 
aqua theriacali. Si vero incessant spasmi vul- 
tus , trahatur sanguis , retro aures apponan- 
tur hyrudines. Si debilitentur crura , non ad 
ambulandum obstringantur pueri , ne ossa 
contorqueantur. Si paretur anasarca , aut 
ascites , non linquantur diuretica , et ego 
libenter adhibeo tincturam scillae pharm. 
Ferrar. quia praeter efficaciam , facilius pue- 
ris ministretur , cum paucae guttae bis in 
die sufficiant , quae etiam dari possunt cum 
syrupo quinque radicum aperientium , aut 
asparagorum. Si diarrhoea premat nimis co- 
piosa , aliquot guttis laudani liquidi Sydenh. 
coercenda est. Si accendatur febris vehemens, 
quatuor pedibus applicentur hirudines. Si ve- 
ro dentes non egrediantur , et plura et gra- 
via producantur symptomata , a quibusdam 
expertissimis et doctissimis practicis propo- 

4 

nitur gingivarum incisio , dum alii non omni- 
no conveniunt. HofTmann dum loquitur de 
morbis infantum pag. 476. inquit = Quod 
vero dentes erumpere plane renuunt , sectio- 
ne ipsis parandus est exitus , et scalpello 

membrana cui extremitates dentium incum- 
bunt incidenda : quod ego experimentum ex 
voto successisse memini. - Contra Van-Swic- 
ten Tom. IV. pag. 731. = Caeterum diutur- 
nus artis usus edoctus affirmo sectione hac 
raro opus esse etiam difficiliore dentitione. 
= Cum autem judicetur , incidendas esse gin- 
givas , si pro incisivis dentibus fiat cum lan- 
ceola longa sectio ; si pro molaribus , haec 
sectio fiat cruciformis. Secta gingiva intro- 
ducatur spongia aqua tepida perfusa. Post 
factam incisionem modo per se erumpit dens , 
modo puer magis excruciatur , quia inciden- 
dae etiam sunt fibrae , quas dentis eruptioni 
opponuntur. Ut autem gingivarum incisio fe- 
licem habeat exitum , caute procedendum est. 
Etenim nunquam fiat sectio , nisi imminens 
sit dens , et haec profunda satis sit , scilicet 
usque ad dentem , secus inutilis prorsus est. 
Interdum etiam hisce adhibitis cautelis con- 
glutinantur gingivae ; unde repetenda est in- 
cisio. Nonnulli asserunt , hac repetita inci- 
sione suscitari convulsi vos motus ; ad hu- 
jusmodi motus , respondent alii , non tan- 
tum portendunt periculi , quantum sympto- 

mata quae dentibus irritantibus et non erum- 
pentibus producuntur. Cum infans dentitio- 
nis incommodis agitetur , non tam Saepe lac 
sugat ; nec nutrix cibos materie alibili sca- 
tentes edat ; et spiritus quietem et tranquil- 
litatem conservet. 

CAPUT XLI. 

DE CLAUDICATIONE 

Quidam pueri vix incedere incipiunt , 
claudicare observantur. Caussa est synovia 
bursam ligamen tosam articulationis femoris 
sensim sensimque replens ; et interdum ejus 
copia tanta est , ut caput ossis a cavitate 
Gotyloide propellat. Hoc non extemplo eve- 
nit , sed os prius in extremitate hujus ca- 
vitatis permanet ; postea dum relaxatur li- 
gamentum exit , et puer claudicat. Haec est 
universalis opinio. Intus flectitur genu , crus 
videtur brevius ; os consumitur. Haec vero 
claudicatio etiam interdum ab alia caussa 
pendere mihi visa est , nimirum a laxitate 
ligamentorum ; et tum alia deprehenduntur 

symptomata , praesertim extremitas longior , 
nec genu intus inclinatur , et extremitas ipsa 
in quamvis partem flexibilis est. Mihi etiam 
videtur haec ligamentorum laxitas propter 
aliquam internam caussam in pueris contin- 
gere , ut est diathesis scrophulosa , venerea , 
rachitica. Vidi puellam a parente rachitico 
progenitam , propter debilitatem , et majo- 
rem longitudinem extremitatis inferioris de- 
xtrae , hac claudicatione laborantem , quae 
paullatim consumpta occubuit mortem. 

CAPUT XLII. 

DE CRUSTA LACTEA 

Crusta lactea est faciei crustosa impe- 
tigo , distincta bullis , pustulis , ulceribus , 
ex quibus fluit viscosus humor ; et hujus 
densatione formantur crustae squamosae, plus 
minusve cuti adhaerentes. Ut plurimum la- 
ctentes adoritur ; in quibus crustae prius in 
fronte , postea in ore effinguntur. Modo hic 
morbus sponte et cito evanescit ; modo per- 
manet gravissimis symptomatibus conjunctus. 

Hanc ob rationem crusta lactea fuit in be- 
nignam et malignam divisa. Primam antece- 
dunt inquietudo , moeror , glandularum colli 
tumor , maculae rubrae , tensio , pruritus 
ubi erupturae sunt bullae , quae velut len- 
tes luteolo humore implentur , quo dum bul- 
lae rumpuntur formantur crustae humidae et 
siccae , quae super totam faciem , exceptis 
palpebris , dilatantur. Nunc autem super ca- 
put , nunc per truncum et artus extendun- 
tur , et dum cadunt nullum relinquunt ve- 
stigium ; quamvis interdum remaneant fora- 
minula , ex quibus defluit gelatinosus hu- 
mor , quo novae crustae componuntur. Oculi 
perstant immunes ; sed hoc non evenit , si 
eruptio sit difficilis. Si materies transferatur 
ad aures > a meatu auditorio fluit sanies. In- 
cepta eruptione , puer est magis hilaris , lac 
libenter sugit , dormit , et regularibus gau- 
det dejectionibus. Dum autem pustulae exic- 
eantur , puer languet , non quiescit , et mi- 
nus quaerit ubera. Plerumque morbus ultra 
mensem non producitur. Si vero maligna sit 
crusta lactea gravissima sunt symptomata , 
et saepe lethalia , ut intolerabilis pruritus , 

vigilia, anxietas, consumptio, fastidium ali- 
menti , ulcera profunda quibus manat humor 
rodens , male alliciuntur oculi , surgit lenta 
febris , consequitur tabes , et mors. Itaque 
medicorum est cognoscere utrum crusta la- 
tea sit benigna , an maligna ; et ab aspectu 
et observatione symptomatum , utrum sit re- 
cens , an vetusta. Recens enim cognoscitur 
a maculis rubris , calore , pruritu ; deinde a 
bullis humore subluteo plenis , quae post 
aliquot dies arescunt : antiqua vero crusta 
ab inquietudine , comsumptione , molesto et 
gravi pruritu dum ad alias partes diffundi- 
tur , fastidio lactis , quielisquc defectu. 

Sexto vitae mense crusta lactea tentat 
pueros ; sed interdum citius , interdum tar- 
dius ; et illos praefert alba cute , genisque 
roseis florentes. Si sit benigna progignitur 
ubertate humorum ; nam observatur in in- 
fantibus qui multum et optimum lac hau- 
riunt : si maligna ortum habet a pravis hu- 
moribus , quippe evenit in illis aliqua lue 
affectis , et pravo lacte enutritis , ut est il- 
lud nimis provectae nutricis , aut cibis acri- 
bus , et aromaticis altae , aut vino et spi- 

rituosis liquoribus deditae , aut vehementibus 
animi affectionibus commotae. 

Si crusta lactea benigna sit et bene 
curetur , periculosa non est , ex adverso ma- 
ligna ; quin illa ut separatio salutaris pu- 
tanda est. Etenim post paucos dies confor- 
mantur crustae ; urinae male olent , non se- 
cus ac illae felis ; facilis est sanatio. Etiam 
in benigna eveniunt salutares haemorrhagiae 
narium , et diarrhoea. Maligna autem est di- 
scrimine plena ; maxime si curatio non bene 
procedat. Experientia edocemur , crustam la- 
cteam aut per naturae vires , aut per artis 
auxilia sanari. Saepe enim sanatur , si qua 
perfecta crisis absolvatur. Perfecta et firma 
sanatio non obtinetur , si imperfecta sit cri- 
sis ; et non raro sequitur abscessus aurium. 
Interdum etiam maligna remediorum ope sa- 
natur , sine quibus natura certe quidem suc- 
cumberet. 

Cum in hoc morbo saepissime sympto- 
mata valde molesta sint , haec in primis se- 
dare necesse est. Ad pruritum remedia sunt 
lotiones aquae tepidae , aut alicujus deco- 
ctionis emollientis : si crustae nimis sint sic- 

eae lacte emolliantur; et ut serventur hu- 
midac , applicentur folia betae : ne oculi in- 
haerescant etiam lacte humcctentur ; sed nun- 
quam violenter refigantur palpebrae , quia 
si avellantur cilia non reproducuntur : si in 
dorso ampliantur ulcera , sunt aqua vegeto- 
minerali Goulard coercenda : si nimis adstrin- 
gatur alvus , aliquo levi purgante laxetur. 
Si crusta lactea sit praetermodum tenax , 
mutanda est nutrix , quae dum puer hoc 
morbo detinetur , nutriatur cibis non multi 
nutrimenti , quorum pleraque pars vege- 
tabilibus desumatur. Quoad autem remedia 
ad crustam lacteam , maxime celebratur her- 
ba violae tricoloris ; sed non omnes hujus 
efficaciam plane admittunt , ut Girtanner qui 
asserit , parum esse a viola tricolori expc- 
ctandum. Haec herba dari solet vel recens , 
vel sicca. Si recens coquitur manipulus in 
libra lactis vaccini , aut aquae communis. 
Post brevem ebullitionem coletur , et in duas 
paries dividitur , quarum una mane , altera 
vespere exhibenda. Si autem sicca et in pul- 
verem redacta , datur dimidia drachma cum 
pulmento ; aut drachma in lacte vel aqua 

infunditur , et deinde coquitur , et in duas 
partes dividitur. Etiam post sanationem usus 
hujus remedii non linquitur. Practici autem 
alia suadent simplicia , inter quae est de- 
coctio foliorum farfarae tussilaginis , quae 
fit cum dimidia uncia horum foliorum. Si 
crustae lacteae contingat retrocessio , gene- 
ratim utilia sunt vesicantia ; sed semper in- 
vestiganda est retrocessionis caussa , ut usur- 
pentur remedia quae magis idonea videantur. 

CAPUT XLIII. 

D E TINEA 

Tinea est morbus pueritiae , cujus se- 
des est in radicibus capillorum , et affert 
pruritum , dolorem, calorem capitis ; et quia 
modo detrahitur epidermis , modo caput cru- 
stis duris et squamosis tegitur , tinea divi- 
ditur in siccam et humidam. Sicca objicit 
crustas duras ; liumida , ulcera quae manant 
sanie. Posteriori aevo tinea sicca in crusto- 
sam et furfuraceam fuit distributa. Crustosa 
est cum condensata sanie formantur crustae 

aridae, cuti adhaerentes ; furfuracca, si pau- 
co viscoso humore fingantur crustae aridae , 
compositae squamis furfuraccis cuti adhae- 
rentibus. In tinea humida densata sanie ge- 
nerantur crustae molles , fere glutinosae , 
luteo-virides , non multum culi adhaerentes. 
Ulcera hujusce tincae sunt sordida, foetida, 
depascentia cum inflammatis marginibus , do- 
lentibusquc. Cum morbus est gravior , alli- 
ciuntur organa , tumeflunt glandulae colli , 
supervenit lenta febris , et consumptio. Quoad 
autem symptomatum momentum , dividitur 
linea in benignam ct malignam. Benignam 
antecedunt pruritus , rubor , tumor , disten- 
sio cutis capillatae , et interdum tumor ct 
dolor glandularum colli. Postea augetur pru- 
ritus , et prodeunt pustulae , quae circum 
inflammantur , cito crescunt , ct humorem 
flavescentem ct foetidum continent , quo coa- 
cto flunt crustae ad album vergentes , va- 
riae firmitatis et figurae. Sub istis crustis 
secernitur ichorosus humor, unde nascuntur 
ulcera bulbos capillorum , et textum cellula- 
rem rodentia , urinae emittunt tetrum odo- 
rem similem illarum felis. In tinea maligna 

pustulae abeunt in ulcera ex quibus manat 
ichor teterrimus , et inde crustis horridis et 
durissimis conteguntur. Hujusmodi tinea non 
inficit solum capillorum bulbos , sed etiam 
pericranium et ossa , unde caries ossium me- 
tuenda est. 

Videtur proxima caussa benignae tincae 
esse benignorum humorum exuberantia ad 
caput ; malignae vero vitiosorum. Aetas quae 
magis ad tineam capitis disponit est inter 
dentitionem et pubertatem. Inter practicos 
alii hujus tincae defendunt contagium , alii 
negant , alii non plane recusant. Experien- 
tia vero confirmat , non posse renui conta- 
gium , quod non semper eandem vim habet 
propter variam corporum dispositionem. Re- 
vera tineae capitis malignae , quae magis 
contagiosa est , pueri admodum sunt procli- 
ves , si qua diathesi allidantur , ut venerca , 
scrophulosa, rachitica , scorbutica. Tinea ca- 
pitis benigna , recens , ex artis legibus cu- 
rata nullum portendit discrimen ; contra ma- 
ligna quae propter majorem contagii poten- 
tiam ad propagationem aptior est , gravibus 
et periculosissimis symptomatibus consociatur. 

Sunt quidam scriptores , qui sustinent , 
pro tinea capitis sufficere externam et topicam 
curationem. Ego vero opinor , nunquam cum 
externa omittendam esse internam curatio- 
nem , praesertim si tinea sit maligna , cuin 
necesse sit meliorem humoribus conditionem 
largiri. Enecantur pediculi unguento ex bu- 
tyro et seminibus veratri sabadillae compo- 
sito ; sed si temperamentum sit plethoricum , 
et magna partis capillatae capitis irritatio , 
applicentur hirudines retro aures. Constru- 
ctae crustae emplastris emolliantur. Si haec 
non juvent ad alia remedia veniendum est; 
et ubi nullo modo tinea possit extirpari , 
oportet mitiori ratione evellere capillos , ut 
satis in instit. medie, pract. exposuimus. Si 
tinea sit maligna , efficacia remedia sunt an- 
timonialia , mercurialia ; balnea universalia ; 
nuchae vesicantis applicatio ; sed in pueris 
debilibus cortex peruvianus. 

CAPUT XLIV. 

DE SCABIE 

Pueri propter mollitiem et laxitatem 
epidermidis et cutis facile contrahunt sca- 
biem. Cum haec sit simplex , recens , et ad 
normam curetur , nullum affert discrimen. 
Interdum sufficit mundities , conveniens diae- 
ta , et unctio unguenti sulphuris. Maxiina 
vero diligentia adhibenda est in curandis pue- 
ris diathesi scorbutica , scrophulosa , venerea 
implicatis , in quibus difficilis est curatio , 
et frequenter graves retrocessiones contin- 
gunt. Externa curatio saepe non sufficit ; sed 
necessaria etiam sunt interna remedia , prae- 
sertim sulphur sublimatum cujus duo vel* 
tria grana dantur in calido lacte , quae re- 
peti possunt ; sed ex usu est levi purgante 
curationem incipere. Si puero dari non pos- 
sunt flores sulphuris , porrigantur nutrici. 
Fiunt unctiones ex unguento sulphuris , sed 
ad hujus evitandam graveolentiam a quibus- 
dam adhibetur unguentum ei trinum. Pro pue- 
ris vero componitur ex duabus partibus adi- 

pis et una unguenti citrini ; dum pro adul- 
tis ex duabus partibus unguenti citrini et 
una adipis. Cum fiat usus unguenti sulphu- 
ris anteaquam puer lecto acquiescat , un- 
gantur digitorum interstitia , carpos , et alias 
etiam corporis partes. Paucis unctionibus se 
surripit scabies. Si vero haec sit complica- 
ta , pro distinctis compositionibus eligantur 
remedia , ut antivenerea in complicatione sy- 
philidis 9 praesertim aliquod granum mercu- 
rii dulcis. 


CAPUT XLV. 

DE APHTHIS 

Aphthae , arpSau , constituunt exanthe- 
ma , quod constat pustulis albis , cinereis , 
rotundis , superficialibus , grano milii simi- 
libus 9 saepe seroso humore plenis , in earum 
parte media foraminulum offerentibus , mo- 
do solis , modo conjunctis. Hoc exanthema 
in orphanotrophiis , locis humidis , et insa- 
lubribus familiare est. Symptomata ante hu- 
jus eruptionem sunt febris , vigilia , inquic- 

tudo , difficultas sugendi lac , linguae sicci- 
tas , sitis , nausea , vomitus , dolores abdo- 
minis cum fluxu coloris viridis , calor labio- 
rum et oris, fletus. Post tres aut quatuor 
dies comparent aphthae , prius solitariae , 
postea copiosiores ; et ubi sunt erupturae , 
partes rubore et tumore afficiuntur. Eruptio- 
nis tempore ingravescunt symptomata , et 
alia adjunguntur. Pueri enim difficultate lac 
exsugunt et deglutiunt ; superveniunt sin- 
gultus, raucedo, languor, pallor, diarrohea, 
dysenteria, inflammationes intestinorum. Hu- 
jusmodi symptomatum multiplicitas et varie- 
tas dependet etiam a natura locorum , quae 
aphthis occupantur. Nam si aphthae in fau- 
cibus egrediuntur , difficilis est deglutitio ; 
si in ventriculo excitatur vomitus , et sin- 
gultus ; si in intestinis egestiones chyli ; et 
si haec symptomata perseverent , sequitur 
consumptio et mors. Aphthae in earum cursu 
* molliuntur , labuntur , et colorem rubrum 
relinquunt : postea aliae nascuntur , et' in- 
terdum tam confluunt , ut omnino linguam , 
et oris cavum contegant. Antcaquam aphthae 
cadant , constituunt crustam , quae dura est 

in illis labra obsidentibus. Color aphtharum , 
ut diximus , est albus cinereus ; sed postea 
fit lividus et niger. Cum aphthae fiunt gra- 
vas et extenduntur , torquent molesta de- 
glutitio , singultus, dolores abdominis , diar- 
rhoea , dysenteria , consumptio. Negari non 
potest aphtharum contagium, et ad hoc su- 
scipiendum parati sunt qui laete vetusto , 
acri , spisso nutriuntur ; aut aliquo morbo 
alfiiguntur. Observata confirmant , secundare 
hujus morbi evolutionem corruptum orpha- 
notrophiorum aerem : et qualitatem aeris 
frigido-h umidam. 

Primum observandum est utrum aphthae 
sint benignae an malignae. Tanta enim in- 
terdum est earum benignitas , ut nulla , aut 
simplicissima egeant curatione , quae in illi— 
niendis aphthis meile rosato , aut syrupo mo- 
rorum ; et in exhibendo syrupo de cichorio 
cum rhabarbaro circumscribitur. Ad praesa- 
gium statuendum etiam aetas puerorum , et 
temperamentum considerationem merentur. 
Nam paullo post ortum majus est discrimen ; 
optimum temperamentum ad sanationem op- 
pido contribuit. Si aphthae ultra os non ex 

tendantur , augetur spes; contra imminuitur. 
Fausta symptomata sunt color albus aphtha- 
rum ; harum facilis separatio; humiditas oris; 
post eruptionem symptomatum imminutio. Ex 
adverso aphthae nigrae , quae gangraenam , 
et omnia morbi malignitatem patefacientia , 
ut ipsae aphthae quae 6 conspectu evolant , 
et cito , et majori copia revertuntur , gra- 
vissimisque symptomatis comitantur. Maxi- 
mum autem urget periculum , si in tracheam 
et pulmones descendant aphthae , si sint con- 
fluentes , et ab ipso initio fuscae , et pro- 
fundae ; crustae crassae , et tenaces ; deglu- 
titio , et respiratio inhibita ; partium gan- 
graena ; immodica salivatio ; dolores abdo- 
minis cum diarrhoea ; dysenteria ; convul- 
siones ; et cum in superficie corporis macu- 
lae , et vesicae coloris violacei prodeant , 
imminet mors. Sectione cadaverum ab ore 
usque ad anum incrustatio materiae albae , 
viscosae , tenacis invenitur. 

Generalia remedia sunt emollientia, edul- 
corantia, abstergentia, roborantia: tenue ali- 
mentum. Si vero in ventriculo cumulentur 
acidi tates , conferunt absorbentia ; si gastri- 

cae sordes , emetica , et purgantia ; si ma- 
xima sit universalis debilitas , tonica. Vitan- 
da sunt frigida gargarismata , frigidaeque po- 
tiones ; sed gargarismata esse debent tepida 
ex decoctione hordei cum lacte , aut cum 
meile rosato. Sunt qui cataplasmatis emol- 
lientis collo applicationem praecipiunt. Per- 
fundi solet os pueri decoctione salviae cum 
aliquantisper mellis , nimirum in hac deco- 
ctione immergitur pannus lineus , quo digi- 
tus involvitur , in os pueri inducendus. Aph- 
thae etiam meile rosato , aut syrupo moro- 
rum cum acido sulphurico inunguntur , aut 
aqua tepida cum vitriolo albo eluuntur. Ce- 
lebratur etiam borax , qui partibus affectis 
apponitur , uniendo scilicet dimidiam drach- 
mam boracis cum uncia mellis. Praeparantur 
quoque gargarismata cum dimidia uncia de- 
coctionis hordei , et duabus drachmis boracis 
et mellis. Si aphthae sint Qigrae , adhibeatur 
cortex peruvianus ; si crustosae , adhaeren- 
tes , etiam in oesophago , ventriculo , inte- 
stinis , utiles sunt decoctiones emollientes 
cum lacte , et etiam resolventia , ut succus 
raparum sativarum cum meile rosato , cujus 

detur cochlear infantile ; aut decoctio rapa- 
rum • ipsarum ; jura carnis vitulinae cocta 
cum oryza et rapis contritis. Cum decidant 
crustae, partes excoriantur , et dolent; ideo- 
que juvant emollientia , et demulcentia , ut 
muccilago gummi arabici , seminum Cydonio- 
rum in aqua tepida soluta et meile , vel ali- 
quo syrupo edulcorata. Si formentur ulcera 
quae ad gangraenam disponunt partes , in 
quibus aphthae habuerunt sedem , corticis 
peruviani et camphorae conducit usus. Ad- 
monenda est nutrix , ut os pueri detergat 
aqua tepida cum grano vitrioli albi ante- 
quam illi porrigat ubera. Os exulceratum 
muccilagine seminum cydoniorum cum aequali 
quantitate syrupi sedi majoris tangatur. Si 
inter symptomata sit immodica salivatio , et 
diarrhoea , conveniunt roborantia ; sed si ap- 
pareat aliquod dysenteriae signum , emulsio 
arabica est adhibenda. Circa morbi finem non 
linquatur mite purgans, ut materiae impurae , 
irritantesque humores expellantur. Alimen- 
tum sit liquidum et tenue ; vinum valde di- 
lutum cum decoctione panis concedatur. Si 
impossibilis sit deglutitio , fiant clysteres ex 

lacte , aut ex jure carnis vitulinae cum ovo- 
rum vitellis. Practici omnes ut per exter- 
num corpus aliquid introducatur , balnea , 
fomenta , immersiones manuum et pedum in 
lacte aqua diluto suadent. Cum morbus in- 
gravescat , ingens sit virium debilitas , et 
convulsiones aggrediantur , utilia sunt car- 
diaca , cortex peruvianus , radix contrajcr- 
vae , castoreum , etc. Cum aphthae diu per- 
stiterint , victus sit saluber; et maxime con- 
venit lactis , ct edulcoranlium usus , ut et 
decoctionis ex cortice peruviano ; et tandem 
puerum in aerein salubrem ducere. 

CAPUT XLV1. 

DE HYDROA 

Hydroa , 'Idpaa , est impetigo distincta 
pustulis , seu potius phlyctaenis , granis mi- 
lii similibus , quae sunt plus vel minus nu- 
merosae , prurientes ; non contagiosae , fu- 
gaces , in squamulas vel furfures abeuntes. 
Hujusmodi morbus aut est levis , aut gravis. 
Levis a Latinis appellatur sudamen ; gravis 

a Graecis dieitur epinyctis , eTrivvxTiQ , quae 
pustulam nocturnam significat. Pustulae in 
cpinyctidc sunt majores , ut aequent fabam. 
Hic morbus dum est primarius nascitur a 
caussis , quae agunt in cutem , eamque la- 
cessunt. Hydroa sudamen est levissima affe- 
ctio , quae exiguis pustulis in facie , in pe- 
ctore , in dorso , in extremitatibus superio- 
ribus et inferioribus distinguitur. Hae pustu- 
lae sunt albae , pellucidae , margine rubro 
interdum circumdatae, quae confestim desqua- 
mantur. Cum caletur maxime nonnullae ha- 
rum pustularum inarescunt ; sed dum aridae 
fiunt , aliae comparent non sine aliqua mo- 
lestia. Hydroa epinyctis perraro a nobis ob- 
servatur , cum sit morbus proprius calidis- 
simarum regionum Africae et Asiae. Hujus 
pustulae ut inquit Plinius sunt liventes , 
noctibus inquietantes cum acerbum afferant 
dolorem , plus vel minus numerosae , et ut 
plurimum apparent in tibiis , aliquando in 
brachiis et trunco. Dolor pustularum , aut 
phlyctaenarum , ut et pruritus noctu exaspe- 
ratur ; calor fit ardens , et saepe cum an- 
xietate et vigilia expergiscitur febris. Cum 

disrumpuntur phlyctaenae humor mordens et 
sanguinea lympha effunditur ; deinde exic- 
cantur , et in squamas abeunt. Lympha san- 
guinea denotat acrimoniam qua roditur ali- 
quod vasculum , unde exit pauxillum san- 
guinis , qui lymphae ipsi miscetur. Indu- 
bium est quin ingens sit irritatio , quae in- 
terdum in propinquis partibus circumscri- 
bitur , in quibus suscitatur dolor et inflam- 
matio ; sed cum extendatur , et universalis 
flat , accenditur rapida febris cum aliis fe- 
brilibus symptomatibus. Nemo adhuc expo- 
suit quare epinyctis , ejusque symptoma- 
ta , maxime dolor et pruritus noctu exa- 
cerbetur. 

Quaecunque sit morbi species , caussa 
est cutis , et vasorum lymphaticorum irrita- 
tio plus vel minus considerabilis. In suda- 
mine haec irritatio producitur ab acri sudo- 
re , vel sudore retento. Iiuic morbo proni 
sunt pueri propter mollitiem cutis. In epi- 
nyctide irritatio est fortior , quia a vehemen- 
tissima actione solis in regionibus Africae et 
Asiae nascitur. Cursus sudaminis brevis est 
et nullius discriminis ; dum epinyctis est 

gravis morbus , et periculo plenus , ut omnes 
testantur scriptores. 

Hydroa sudamen sponte solvitur , ct 
ideo simplicia et pauca sint remedia ; aut 
solum satis est diaeteticum regimen dirigere. 
Fiunt ergo ablutiones aquae simplicis ; aut 
cum pauco aceto ; aut cum aqua plantagi- 
nis , vel rosarum : victus eligatur refrige- 
rans. Si morbus sit tenax , ut evenit aestivo 
tempore , porrigatur leve purgans salinum. 
Quam morbus sit tam benignae indolis , vi- 
tanda est retrocessio * quae internas irrita- 
tiones et graves posset parere. Si hae forte 
contingerent , quamvis interdum expediant 
sanguinis missiones , ut plurimum sufficiunt 
balnea universalia tepida , levia diaphoreti- 
ca t ut eruptio pustularum revocetur. In cu- 
ratione epinyctidis generatim proficiunt pur- 
gantia antiphlogistica; alimenta refrigerantia ; 
fotus et eataplasmata emollientia , quae irri- 
tationem imminuunt. Ad allevandum autem 
dolorem juvant narcotica , ut granum extra- 
cti hyoscyami , et etiam fotus et cataplasmata 
emollientia , quibus infusio papaveris albi , 
aut hyoscyami addi potest. Ulcera , quae post 

phlyctacnarum ruptionem remanent , satur- 
ninis lotionibus curantur. Si felix fuerit mor- 
bi exitus , laetis usum , praesertim asinini 
maximae utilitatis esse credo. Inquit Lorry 
de morbo cutan. artic. II. §. V. de epiny- 
ctidibus pag. 266. = At cessante malo , at- 
que jam defervescente ejus ferocia , proderit 
multum illud a tergo insequi per diaetam 
lacteam atque asinini praesertim lactis sero 
et mane assumpti usum ; quod lac verno 
praesertim tempore , postea vero autumnali , 
plures per annos iis praescribendum est qui- 
bus cutis aegrotavit ex illo praesertim gene- 
re morborum qui pendent ab acrimonia se- 
rum infestante , et mucosam sanguinis par- 
tem integram sinunt , modo tamen biliosus 
humor recte per intestina defluat , exitumque 
sibi perpetuum conciliet ; nam nemo adeo 
pustulis scatet , atque illi in quibus hepar 
bile retenta turget , uti abunde observa- 
tum est. = 

DE STROPIIULO 

Stropliulus est papulosa aegritudo , quae 
plerumque primo vitae anno comparet , sed 
interdum secundo , aut tertio. Papulae mo- 
do sunt rubrae , modo albae , saepe in facie 
et in extremitatibus superioribus erumpen- 
tes , interdum in universa corporis superfi- 
cie. Willan plures hujus impetiginis statuit 
varietates , quae sunt strophulus intertin- 
ctus , albidus , confertus , volaticus , candi- 
dus. Intertinctus corripit recens natos in fa- 
cie , antibrachiis , dorso manuum , et inter- 
dum in toto corpore. Papulae saepissime dis- 
cretae' stigmatibus , largis rubris miscentur ; 
et in dorso manuum vesicae sero repletae. 
Albidus apparet primis vitae mensibus ejus- 
que papulae sunt in facie , collo , pectore , 
interdum levi rubore circumdatae. Confertus 
distinguitur a plurimis pustulis rubris inter 
quartum et quintum vitae mensem circa ge- 
nas , et frontem exeuntibus ; sed aliquando 
circa septimum et octavum mensem sub for-" 

ma macularum rubrarum in dorso manuum , 
brachiis , scapulis , et hujusmodi maculae 
sunt largae, irregulares, densae, quae postea 

cxiccantur. Tamen nonnunquam occupat prius 

« - 

crura , deinde fertur ad superiores partes , 
producit ruborem , et in squamas fatiscit epi- 
dermis. Volaticus constat exiguis maculis cir- 
cularibus et papulis rubris , quae in variis 
partibus elevantur , et interdum cum levis- 
sima febre. Haec varietas est infrequens et 
cursum habet trium septimanarum vel men- 
sis. Candidus versus finem primi vitae anni 
cognoscitur a magnis papulis albis , discre- 
tis , quae in lumbis , scapulis , antibrachiis 
prodeunt. Omnes hae varietates facile deseri- - 

m 

buntur , sed fere nunquam hac distinctione 
observantur , quia characteres confunduntur , 
nec possunt conspici sicut panxit Willan , 
quamvis majore praecisione albidus , et con- 
fertus distinguuntur. Quapropter considero 
strophulum ut morbum papulosum , qui di- 
vidi debet in primarium symptomaticum , 
secundarium , criticum. Primarius ortum ha- 
bet a caussis propriis cutem irritantibus : 
symptomaticus oritur a laboriosa dentitione ; 

a gastricis impuritatibus , et plerumque ejus 
papulae sunt maculis mixtae ; a febribus ga- 
stricis , et in hoc etiam papulae stigmatibus 
et maculis immiscentur : secundarius venit 
post cursum alicujus acuti morbi ; criticus , 
qui evidenter resolvit morbos. Strophulus 
evenit in pueris , quibus lac nutricis non 
convenit , aut lac non bonis pollet qualita- 
tibus ; in debilibus , et cacochymicis , quam- 
vis etiam in robustis observetur propter ni- 
miam humorum quantitatem qui ad cutem 
feruntur. 

Plerumque strophulus cum est prima- 
rius , et pueri quietem et hilaritatem con- 
servant , non est gravis morbus ; sed non 
semper est brevis , et timenda est ejus re- 
trocessio , et ideo removenda est actio fri- 
gidi aeris , et usus balneorum frigidorum. 
Dum est symptomaticus auget molestias pri- 
marii morbi. Secundarius ,^et criticus gene- 
ratim primariorum morborum levamen affert , 
a quibus habuerunt originem. 

Curatio saepe nititur debita aeris tem- 
perie ; et si quid fieri debeat , pendet a co- 
gnitione caussarum. Propterca si caussa sit 

puerorum debilitas , praemissa , si expediat , 
levi purgatione , remedium est aliqua ferri 
praeparatio : si sint gastricae sordes , aut 
aciditates , levia purgantia , et absorbentia : 
si pravae laetis qualitates , hae sunt corri- 
gendae ; sed si aut hoc obtineri non potest , 
aut lac non sit naturae pueri consentaneum , 
permutanda nutrix est. Diligenter conserve- 
tur mundities , et insensibilis perspiratio ; 
nec frequentes lotiones aquae tepidae sunt 
omittendae. 


CAPUT XLVIII. 

DE CRINONI6US 

Pueri trium vel quatuor mensium ali- 
quando in partibus superioribus corporis inae- 
qualitatem cutis exhibent sub forma puncto- 
rum subfuscorum , prurientium , quae plus 
vel minus se manifestant , et evanescunt ; 
et hoc in universa etiam corporis superficie 
adnotatur. Modo pueri appetunt alimentum , 
sed macrescunt ; inodo nec lac , nec ullum 
sumunt alimentum ; parum dormiunt , et 

brevis somnus anxius est ; calent , et con- 
vulsionibus prehenduntur. Haec symtomata 
modo sunt magis , modo minus incommoda , 

t 

ut pruritus , praesertim noctu calore lecti ; 
inquietudo ; vigilia ; anxietas ; febrilis mo- 
tus ; alvus adstricta. Quoniam frictionibus 
super cutem prodeunt ab illis punctis exi- 
gua et subtilia corpora , haec tamquam ver- 
miculi habita fuerunt , et hujusmodi opinio 
fuit fere universalis ; dum alii censebant 
caussam esse tenacem muccositatem cutis , 
defectu munditiei genitam , quia apud pau- 
perrimos in maxima sorditie jacentes hic mor- 
bus observatur ; alii autem esse pilorum bul- 
borum vitium. Quaecunque vero sit caus- 

* 

sa , descripta symptomata ut morbi propria 
sunt existimanda. 

Non semper hic morbus periculosus est; 
sed semper pueri patiuntur symptomatum 
molestiam , unde sequitur macies. Generatim 
inter symptomata convulsiones praenunciant 
mortem. Apud auctores doctissimos non de- 
sunt sanationis exempla remediorum ope ; sed 
sanationes comparantur etiam per munditiem , 
et naturae vires. Remedia sunt frequentia 
10 

balnea calida ; frictiones super cutem panno 
laneo factae , et per totam corporis superfi- 
ciem ; et quae conciliant quietem. Si pueri 
sint lactentes , nutrix a vino , rebus acribus , 
sale et aromatibus conditis se abstineat, et pro 
potu adhibeat decoctionem hordei , aut emul- 
siones amygdalarum dulcium. Si autem pueri 
fuerint ab uberibus depulsi, juvat levis pur- 
gatio ; deinde quotidianus caprini lactis usus , 
quod adhiberi potest ut absolutum alimen- 
tum , dummodo hoc ferat natura pueri. Hoc 
inter alios docet Lorry op. cit. pag. 585. 
inquiens = aut si jam ablactato infanti ma- 
lum accidat , posthabitis omnibus , praepa- 
rata debite alvo , et expulsis , si quae su- 

m 

persint , a bile praesertim depravata quis- 
quiliis , nihil melius proderit quam usurpasse 
usum quotidianum lactis , quod pro univer- 
sali nutrimento adhiberi potest , quandiu ferre 
poterit natura. = 


147 


CAPUT XLIX. 

DE RANULA 

Ranulam puerorum ab illa adultorum 
differre plane arbitror. In his enim est tu- 
mor sub lingua productus collecta saliva in 
ductu Warton per quem ex glandula sub- 
maxillari in os saliva effunditur. Ante reper- 
ta anatomica , et accuratas observationes plu- 
res cum Fabricio ex Aquapendente , inter 
quos Heisterus , ranulam tumorem cysticum 
ex genere meliceridum esse credebant ; sed 
hodie conveniunt omnes esse salivae conden- 
sationem , quae cum non possit per ductus 
salivales transire , colligitur sub lingua et 
efformat tumorem. Hujusmodi tumor est plus 
vel minus durus , prout major vel minor est 
salivae condensatio , et cum saliva muccus 
et concretiones. Ranula vero puerorum est 
sub lingua tumor carnosus , durus , magis 
aut minus extensus. Propter hunc tumorem 
lingua fit fere immobilis ; puer non potest 
lac sugere , nec deglutire. Diversa harum ra- 
nularum natura ab operatione cognoscitur , 

quae in utraque necessaria est. Nam pro ra- 
nula adultorum oportet duplici unco retinere 
tumorem ct forficibus portionem secare. Ita 
salivae et collectae materiae effluunt ; deinde 
adhibendis gargarismatibus expletur curatio. 
Verum pro ranula puerorum fieri debet tu- 
moris sectio , qua restituitur motuum liber- 
tas ; sed quia hic tumor est vasis sanguineis 
refertus , in haemorrhagiam periculi plenam 
incurrimus. 


CAPUT L. 

DE GANGRAENA SCORBUTICA GINGIVARUM 

Gangraena scorbutica gingivarum , quae 
appellatur etiam carcinoma , malum mor- 
tuum , etc. oritur ab insalubribus , immun- 
dis , frigidis , puro aere orbatis habitationi- 
bus ; pravisque alimentis. Interdum hic mor- 
bus incipit sub benigna specie , sed ut plu- 
rimum puer est debilis , pallidus , ct cujus 
halitus valde foetet ; symptomata per plures 
hebdomadas sunt calor , sitis , diarrhoea , 
inappetentia , vigiliae , questus. Postea pal- 

pebrae et corpus tumefiunt , sed hic tumor 
desinit. In principio morbi observatur levis 
rubor in ore , nimirum in gingivis , labiis , 
lingua , amygdalis ; urget dolor , calor mo- 
deratus. Haec intensiora fiunt , praesertim 
dolor; jamque deprehenditur gangraena, quae 
post evadit profunda. In pueris cito partes 
vicinas invadit , manifestatur pustula nigri 
coloris , quae crescit et dilatatur. Emittitur 
intolerabilis foetor ; gingivae fiunt nigrae , 
subvirides , graveolentes ; dentes vacillant , 
labuntur ; effunditur foetens et aquea saliva ; 
sejungitur maxilla inferior ; facies , lingua , 
labia delentur ; ossa faciei et capitis emol- 
liuntur , destruuntur ; diarrhoea quae vires 
frangit ; partes prope anum excoriantur ; ma- 
xima est anxietas; tremores ; pulsus parvus , 
frequens ; respiratio anxia , brevis ; urinae 
rubrae , fuscae ; manuum , et pedum frigus ; 
foetor cadaveris ex ore ; plane deficiunt vi- 
tales vires ; tandem sensus ab excruciato 
corpore secedunt. Adnotabile est quod Van- 
Swieten Tom. I. §. 432. pag. 767. comme- 
morat. = Tristissima mala vidi, quorum non 
sine horrore recordor , et pauperum infanti- 

bus , dum in initio neglectum fuerat hoc 
malum , vel perversa tractatum medela. Gin- 
givarum enim gangraena proserpente malo 
non tantum destruxerat dentes , qui jam pro- 
dierant , sed et futurorum rudimenta in al- 
veolis latentia sic corruperat , ut miselli illi 
jam ab incunte aetate senectutis incommoda 
ferre debuerint , edentuli facti. Sed levia haec 
sunt : corruptis gingivis totam fere maxillam 
inferiorem osseam cecidisse vidi , linguam 
erosam, labia, genas, mentum, exesa omni- 
no , donec mors tantis malis finem impone- 
ret. Tantus autem foetor comitatur hoc ma- 
lum , ubi ad summam malignitatem perve- 
nit , ut ferri nequeat. = Natura igitur hujus 
morbi lelhalis est, ut cognoscitur a sympto- 
matibus, quae eum comitantur. Tamen omnes 
practici arbitrantur , continuum suctum foe- 
tidissimae et corruptae saniei , quae a gin- 
givis manat et fluit , et in ventriculum de- 
scendit , rapidi cursus et funesti exitus morbi 
caussam esse. 

Morbus qui in initio non tantam gra- 
vitatem , nec gangraenosum characterem re- 
velat , curatur lotionibus ex aqua et aceto , 

aut infectis gingivis applicantur pulvilli hac 
mixtura madidi ; aut adhibentur lotiones ex 
aqua et tinctura laccae. Saepius vero usur- 
panda sunt acida mineralia , praesertim aci- 
dum muriaticum. Hujus acidi scrupulus cum 
dimidia uncia mellis rosati miscetur , et pe- 
nicillo in hanc mixturam immisso saepe tan- 
gantur gingivae. Valentissimum autem auxi- 
lium est cortex peruvianus , qui aut interne 
sumitur aut externe nuper pustulam gan- 
graenosam , aut ad parandos clysteres adhi- 
betur. Interdum felicem habuit exitum inci- 
sio partium gangraena affectarum , et appli- 
catio pulvillorum aliquo liquore adstringenti 
imbutorum. In instituenda vero incisione , 
curandum est ne deglutiatur sanies quae abun- 
de a gingivis effluit. Post absolutam opera- 
tionem exiguae et oblongae spongiae solu- 
tione aquae Rabcl et aluminis perfusae gin- 
givis admoventur , ut imminuatur exitus sa- 
niei , et quae effunditur spongiis ipsis ab- 
sorbeatur. Post aliquod tempus hae spongiae 
eripiuntur , et fiunt oris ablutiones ex acido 
muriatico diluto. Necesse etiam est , antea- 
quam pueri alimenta sumant , vel potio- 

nes , aliquo acido vegetabili aut minerali 
os collui. 

CAPUT LI. 

DE LUE VENEREA 

Lues vcnerea in infantibus post aliquot 
dies ab ortu per quaedam symptomata ani- 
madvertitur , qui a parentibus eadem lue in- 
fectis nascuntur. Inter haec symptomata est 
inflammatio palpebrarum ; mox rubescit et 
inflammatur etiam cornea ; cumulatur puri- 
formis materies : deinde ulcera infestant to- 
tum corpus , quae emittunt materiam puru- 
lentam , praeferunt crustam albam instar lar- 
di ; tandem fiunt nigra , et gangraenosum 
characterem ostendunt ; comparent ulcera in 
ore , dum palatum et velum palati est co- 
loris vivaciter rubri , et istis ulceribus pueri 
suctu nutrici transmittitur infectio : praete- 
rea sub aspectum cadit lenta macies ; per- 
colatio puriformis ex palpebris , et auribus ; 
mucci subviridis , et subflavi ex ano ; tu- 
mores in superficie corporis , qui transeunt 

in suppurationem , et evanescunt ; etiam in 
capite surgunt tumores modo molles , modo 
duri ; facies luteo-livida , rugosa ; palpebrae 
magis magisque tumefiunt , cornea fit obscu- 
ra , oculus inflammatur ; super corpus extant 
maculae liventes , coloris aenei ; circa anum 
ulcera , rhagadesque. 

Pueri vel a parentibus vel a nutricibus 
apisci possunt veneream luem. Si inficiantur 
a parentibus , aut sub actu generationis con- 
trahunt luem , aut tempore graviditatis vel 
partus. Circa haec vero scriptores , praeser- 
tim nostrae aetatis , animo pendent. Etenim 
dubitatur an genitor venerea lue laborans 
habeat infectum semen. Si sanguis inquiunt , 
si saliva , si lac non inquinatur , quomo- 
do semen? Nihilo tamen minus observationibus 
certiores facti sumus , integra matre , ab in- 
fecto patre natam esse prolem eadem lue vi- 
tiatam. Negatur ab infecta matre foedari pro- 
lem in ejus utero manentem ; et putatur puer 
tempore ortus contrahere luem , cum nimi- 
rum transeat per vaginam , dum vitia vene- 
rea localia partes generationis corrumpunt ; 
siquidem infantes habent cutem subtilis te- 

xturae , mcatusque patulos. Indubiae vero 
observationes confirmant , infantes in utero 
posse infici , et ab ipso utero venereum ger- 
men transferri , quod interdum per plures 
annos manet occultum. Nulla enim vitia in 
partibus genitalibus matris fuerunt observata. 
Infans ab infecta matre recipit temeratos hu- 
mores , quibus et ipse coinquinatur ; et ideo 
dum venit in lucem est debilis , macer , plo- 
rans , inquietus ; corporis superficies maculis 
coloris aenei polluitur ; non desunt etianj ul- 
eera , maxime circa anum cx quo percolat 
humor subviridis ; epidermis desquamatur ; 
vox est stridula. Pueri igitur qui generantur 
a parentibus lue venerea infectis , infectio- 
nem in ipsismet patefaciunt debilitate , ma- 
cie , inquietudine , fletu , vigiliis , disposi- 
tione ad plures morbos ; morbis qui ab ea- 
dem lue originem habent , ut sunt hydropes , 
exulcerationes , ossium deformationes , etc. 
Si infecti sint pueri , rubrae et tumidae nu- 
tricum fiunt papillae et areolae ; prodeunt 
etiam exiguae pustulae , quae dum rumpun- 
tur , relinquunt ulcuscula. 

Mulieres syphilide infectas nunquam pa- 
rere sanos pueros , quin interdum mortuos 
expcriejitia edocemur. Infantes qui ante or- 
tum venerea lue tenentur , difficile curantur 
et sanantur. Lactentes interdum citius sa- 
nantur quam illi qui non amplius lac su- 
gunt ; probabiliter quia promptius agunt 
praeparationes mercurii. Symptomata sunt 
plus minusve gravia , sed aliquando gravis- 
sima , ut tumores capitis ; fissurae , et ulce- 
ra circa anum ; etiam ulcera in superficie 
corporis , quae evadunt nigra , et minitantur 
gangraenam. Signa autem mortis sunt uni- 
versalis consumptio ; tumores qui circa os 
sacrum et ad regionem umbilicalem exo- 
riuntur. 

Mercurius est absolutorium remedium 
quod aut nutrici , aut puero porrigitur. Dum 
lactentes laborant venerea lue est quidem 
aerumnosa conditio. Etenim si nutrix sit sa- 
na ab eo vitiatur ; si eligatur infecta nutrix 
magis inquinatur puer. Idcirco a quibusdam 
practicis decretum fuit , lac caprae dari pue- 
ro , quae , tonso prius vello , in aliqua cor- 
poris parte ungitur unguento mercuriali. Iluie 

vero methodo plura objiciuntur , praesertim 
gingivarum inflammatio , quae in capris post 
unctionem mercurialem confestim supervenit , 
unde non amplius possunt edere. Praeterea 
chemica experimenta ostendunt , lac non con- 
tinere mercurium. Tutior igitur ratio est , 
puero vespere quotidie exhibere dimidium 
granum mercurii dulcis ; nam pueri tolerant 
mercurium » nec facile in ipsis promovetur 
salivatio. Praeter autem mercurium usurpari 
possunt anlivenerea , ut decoctio guajaci of- 
ficinalis ; decoctio aut syrupus sarsae paril— 
lae , duleamarae ; etc. 


CAPUT LII. 

DF. RACHITIDE 

Rachitis , {>a%Lxtc est mollities et de- 
formitas ossium propter aberrationem , et de- 
fectum secretionis phosphatis calcarei. Fre- 
quenter hic morbus aggreditur dentitionis 
tempore ; interdum circa tertium vel quar- 
tum vitae annum , et etiam juvenili aetate 
aut post institutam castrationem. In princi 

pio morbi articulationum ossa molliri inci- 
piunt ; etiam spina vertebralis quae augescit 
et contorquetur ; cutis flaccida et pendula. 
Deinde observabilis est ossium obliquitas ; 

relaxatio musculorum ; diflicultas , et impos- 

« 

sibilitas incedendi. Anteaquam compareat mor- 
bus , quaedam praesto sunt signa , quae ad 
hunc ipsum morbum proclivitatem indicant. 
Pueri specie valentes , debilitantur , pallent , 
fiunt tristes, inertes; cutis , et musculi prae- 
sertim extremitatum inferiorum flaccescunt. 
Glandulae inclinant ad duritiem , quia posita 
rachitica diathesi glandulae vigorem perdunt , 
et haec est ratio quare rachitis saepissime 
conjungitur cum tabe mesenterica. Post an- 
tecedentia signa apparent quae morbi propria 
sunt , ut nodi articulationum ; caput ma- 
gnum ; os frontis prominens ; recedunt su- 
turae ; dilatantur fontanellae ; oculi emis- 
sitii ; venae , et arteriae colli turgescunt ; 
collum subtile in ratione magni capitis ; den- 
tes sero erumpunt , post nigrescunt et dela- 
buntur ; saliva assidue fluit ab ore ; appeti- 
tus modo vorax , modo deficit , modo manet 
consuetus , sed mox extenuatur , et conse- 

quitur macies ; tumet abdomen ; functiones 
laeduntur ; femur , fibula , radius , clavicu- 
la , spina vertebralis variis in locis , et va- 
ria directione propter gravitatem corporis , 
et musculorum conamen flectuntur ; eleva- 
tur , et acuitur sternum ; deprimuntur co- 
stae , et ad sternum in extremitatibus in- 
flantur ; ossa pelvis deformia, obliqua, intus 
convexa. Dum pervertuntur ossa , musculo- 
rum vires enervantur ; non amplius pueri 
incedunt , et flectunt caput super pectus. Ut 
plurimum conservantur vires intellectus, quin 
solito citius evolvuntur ; sed rachitici sunt 
malevoli , contumeliosi , mordaces, dicaces , 
invidi , libidinosi. Tamen non desunt bona 
indole , et virtute praediti , in ferendis in- 
commodis patientes , et Dei voluntati sub- 
. missi , quorum plures ego cognovi. Praeterea 
in rachiticis anxia saepe est respiratio ; votf 
rauca , et ravis ; rugae exarant faciem , quae 
magis fit laxa , et tumida ; augetur hepatis 
volumen ; obstruuntur glandulae mesenterii , 
proindeque consumptio , hydrops , febris len- 
ta , mors. 


Digitized by Google 


159 


Probabile admodum videtur , caussam 
rachitidis proximam esse universalem debi^ 
litatem , acidamque humorum indolem. Pro- 
pter enim hanc caussam absolvi non potest 
ossificatio , seu ossium formatio a physiologis 
inter functiones animales posita , utpote quae 
magnum habet influxum quoad valetudinem , 
et animalium robur. Etenim non satis in os- 
sibus separatur phosphas calcis , qui sine or- 
dine distribuitur , et vasis lymphaticis ab- 
sorbetur ; et ideo aufertur ab ossibus mate- 
ria calcarea , quae sectione cadaverum in istis 
vasis invenitur. Devius phosphas calcarcus 
evacuari videtur per urinas , quae in raehi- 
ticis phosphate calcis abundant , ut jam de- 
monstravit Fourcroy. Ab hoc nascitur molli- 
ties , inaequalitas , obliquitas ossium. San- 
guis autem rachiticorum acidi tate scatet ; nam 
effervescit , si liquori ammoniacae misceatur. 
Caussae quae ad rachitidem disponunt , sunt 
temperamentum debile , lymphaticum , habi- 
tus corporis serophulosus , origo a parenti- 
bus infirmis , ad senium vergentibus , et qui 
rachitide laborarunt. Excitantes vero caussae 
sunt clima humidum, frigidum ; pravum lac ; 

insalubria alimenta ; immundities ; nutrix ra- 
chitica , scrophulosa , scorbutica , venerea. 

Rachitis modo levis est , modo gravis. 
Quo pueri sunt aetate teneriores , eo gravius 
est discrimen ; nam ante dentitionem afferre 
potest mortem. Si vero morbus non tam cito 
adoriatur ; si pueri vigor non sit fractus ; si 
dum recens est morbus non negligatur cu- 
ratio , bonus sperandus est exitus. Si vero 
rachitis ultra septimum annum extendatur , 
difficile curatur , et luctuosa esse possunt 
consectaria ; sic si rachitis haereditaria sit. 
Quoad autem curationis exitum , non parum 
contribuit anni tempus ; nam aestate , et 
dum aer est siccus , facilius quam hyeme et 
aere liumido curatur. Constanter autumno 
et hyeme intensiora sunt symptomata , ut 
hydropes, asthma, impossibilitas standi, diar- 
rhoea , retentio urinarum, obstructiones glan- 
dularum mesenterii , febris hectica , convul- 
siones. Cum autem mors appropinquet , ad- 
notatur mutatio vultus , obscurantur oculi , 
oedema pedum, halitus foetidus , urgent con- 
vulsiones. Sunt vero inter symptomata , quae 
peculiarem animadversionem merentur. Spu- 

tum sanguinis , et haemorrhagia narium prae- 
portant dissolutionem sanguinis ; quamvis in- 
terdum a pulmonum vitiis proficiscuntur : 
alvi durities est malum signum , si ante mor- 
bum alvus descendebat : cum surgat febris , 
observanda est ejus indoles , quia traditum 
est , interdum febrem solvere rachitidem. 

Sectione cadaverum viscera abdominis 
inveniuntur dura , praesertim hepar obstru- 
ctum , scirrhosum , coalitum diaphragmati ; 
pancreas , et glandulae mesenterii obstructae ; 
intestina aere distenta : in cavitate capitis , 
maxime inter duram et piam meningem , 
spectabilis aquae quantitas , quae est etiam 
in pectore , et intra pericranium , et in ca- 
vitate abdominis : cerebrum naturali mollius ; 
vomicae in pulmonibus ; venae colli sangui- 
ne turgidae ; ossa mollia , fragilia, carie exe- 
sa , inaequalia , scabra , eorumque fibrae di- 
latatae ; musculi extenuati , et diluto colore 
rubro ; vasa sanguinea , et lymphatica ex- 
pansa et turgentia ; materies calcarea in ipsis 
vasis lymphaticis ; glandulae huc et illuc 
duritie affectae. 

Remedia sunt quae vires augent , hu- 
morum vitia corrigunt * placant symptoma- 
ta , et opponuntur caussis morbo faventibus. 
Nunquam igitur sine ratione et necessitate 
adhibenda sunt purgantia et emetica ; et dum 
haec eliguntur , prudentia opus est. Itaque 
si non aliud urget , nisi alvi durities , suf- 
ficiunt clysteres ; si frequentes sint acidi ru- 
ctus , dejectiones fluidae et virides , usur- 
pantur absorbentia , praecipue magnesia. Re- 
media quae expositis indicationibus satisfa- 
ciunt , interna sunt et externa. Inter prima 
celebratissimum fuit ens veneris ; sed hodie 
praeferuntur flores salis ammoniaci martia- 
les ; quamvis sunt practici magni nominis , 
qui non omnino linquunt ens veneris , sed 
floribus salis ammoniaci martialibus conjun- 
gunt. Laudatur etiam et inerito sapo vene- 
tus , utpotc solvens , praesertim ubi obstru- 
ctiones in visceribus abdominis non desunt. 
Ego in hoc casu magna utilitate quotidie ad- 
hibere soleo aliquot grana aethiopis marlialis 
cum rha barbaro. Commendata etiam fuit ra- 
dix rubiae tinctorum sub forma decoctionis ; 
sed si puer hanc rejiciat , dari quotidie po- 

test dimidia drachma pulveris hujusce radi- 
cis cum saccharo. Praeterea adhiberi solent 
martialia, amara, diaphoretica, diuretica, ut 
salsaparilla , dulcamara , lignum sanctum , 
decoctio quinque radicum , succus nasturtii 
aquatici , etc. Inter remedia jactabatur pri- 
dem phosphas calcis , qui nullius cflicaciae 
repertus est. Si qua adsit complicatio alia 
praecipiuntur remedia. Externa autem sunt 
frictiones cum tenui panno laneo , quae fiunt 
pluries in die , aut cum strigili , praesertim 
secundum dorsi spinam ; hyeme balnea ex 
vino calido cum aromatibus , aestate immer- 
siones frigidae , balnea frigida ; culcitra stra- 
minea , aut crinibus farcta , quae ponderi 
corporis non cedat. Quoad autem diaeteticum 
regimen , pro lactentibus bonum sit lac , et 
sedulo vitentur papparia. Inquiebat Zimmer- 
man plus ab horum abusu , quam a pravo 
lacte oriri rachitidem ; siquidem habebat pap- 
paria ut venenum , quod obturat vasa la- 
ctea , clauditque vias nutritionis , et sangui- 
ficationis. Pro pueris lacte depulsis victus 
sit bonus , nutriens , siccus , nonnihil aro- 
matibus conditus , scilicet pulvere cinnamo- 

mi , nucis moschatae , macidis. Potio autem 
sit aqua purissima cum vino austero inve- 
terato , et post cibum exigua dosis vini ru- 
bri et puri. Puer induatur vestibus mundis 
et siccis : vitentur habitationes in locis de- 
pressis, humidis, frigidis, insalubribus , im- 
mundis ; sed sint in locis editis , et salubri- 
bus. Hoc tantae utilitatis est , ut pro certo 
habeamus , quod interdum amoveri potest ra- 
chitidem , si salubri rure educantur pueri. 
Monendae sunt nutrices , ut dum brachiis 
hos sustentant mentem intendant , ne cur- 
vent genua , et in unum latus convertant 
corpus. In curatione facienda inter animad- 
vertenda symptomata in primis est ossium 
obliquitas. Hodie a quibusdam aptari solent 
machinamenta ferrea , quae ut plurimum in- 
commoda sunt et sine ullo adjumento , si 
excipiantur laminae ferreae ossibus scapulae 
apponendae. Utiles etiam sunt ocreae ex du- 
ro corio , quae impediunt quominus ossa ex- 
tremitatum inferiorum magis magisque fle- 
ctantur. Tandem animadvertendum est quod 
diu non stent pueri , dum ossa corporis pon- 
dus sustinere non possunt. 

CAPUT LIII. 

* I 

DE SPINA VENTOSA ET PAEDARTHROCACE 

Spina ventosa est dilatatio dolens sub- 
stantiae osseae , producta ab inflammatione 
medullae , unde originem habent tumores , 
abscessus , fistulosi sinus, ossium caries. Mu- 
tuata est nomen a pungenti dolore , ut si 
hic dolor spina excitaretur , et a tumore spu- 
gnoso , ut si hic tumor produceretur ab aere. 
Spina ventosa , et paedarthrocace sunt va- 
rietates ejusdem morbi pueris familiaris ; nam 
spina ventosa progignitur acuta inflamma- 
tione medullae; paedarthrocace inflammatione 
chronica : sed spina ventosa corpus ossium , 
paedarthrocace eorum extremitates corripit. 
Utraque varietas camdem habet indolem. 

Spina ventosa invadit corpus ossium , 
maxime extremitatum superiorum et inferio- 
rum , manifestatur acutis doloribus in inter- 
na parte ossium , et dum hujusmodi dolores 
permanent , os tumet pro ratione dolorum. 
Tumor fit ingens et inflammatur ; partes mol- 
les circumstantes exulcerantur , et exit ma- 

tcries purulenta et ichorosa ; formantur si- 

» 

nus fistulosi , et caries. Dum amplior evadit 
morbus , augentur etiam symptomata. Copio- 
sior est fluxus materiarum ichorosarum , et 
foetidarum ; ferocia sunt dolorum tormenta ; 
decst somnus et appetitus ; supervenit con- 
sumptio. Spina ventosa confundi potest cum 
osteosarcomate ; sed cursus spinae ventosae 
est magis lentus , quamvis etiam lentus sit 
cursus osteosarcomatis , at dolores sunt ma- 
gis constantes , et implacabiles , et ideo ci- 
tius occidunt. 

Paedarthrocace aggreditur extremitates 
ossium. Inter initia sunt hae protuberantiae 
minime dolentes , aut obscuris doloribus af- 
ficiuntur. Lento gradu augetur morbus , et 
conservatur partis motus donec caussa tu- 
moris non a loco removeantur tendines. Paul- 
latim distenditur cutis , quae fit rubra et 
dolens ; postea formatur abscessus , qui rum- 
pitur , et proinde oriuntur fistulosi sinus , 
ex quibus fluit materies purulenta et sanio- 
sa : consequitur caries ; et extremitas ossis 
fit deformis , monstruosa ; denique febris , 
macies , mors. 

Utraque morbi varietas contingit in pue- 
ris non sanis , et infirma constitutione prae- 
ditis , quamvis appareant bene valentes , et 

floridi. Caussa est inflammatio , qua depra- 

» 

vatur medulla , et hinc imminuitur lamina- 
rum ossearum cohaesio , ac inter spatia hu- 
mores muccosi , oleosi cumulantur ; dilatatur 
substantia ossium , partesque molles disten- 
duntur quae sunt circa tumorem, inflamman- 
tur et exulcerantur. Latet dispositio in in- 
firma corporis constitutione , humorumque 
vitiis ; dum caussa excitans est vitiosus hu- 
mor in medullam ossium insiliens , qui ex- 
stimulat et inflammat. Videtur itaque prin- 
cipium morbosum existere in fluidis , quod 
fertur ad corpora et extremitates ossium , 
unde inflammatur medulla. Hoc vero princi- 
pium a solidorum infirmitate ortum habet. 

Spina ventosa morbus est anceps et 
mortalis. Saepe necessaria operatio , seu par- 
tis amputatio. Si haec fieri non possit , con- 
sequitur lenta febris , consumptio , mors. Mi- 
nus urget periculum si morbus sit simplex ; 
et sedeat in parvis ossibus ; magis si com- 
plicatus , et plura afficiantur ossa. Aliquan- 

do natura majorem vim habet quam ars et 
remedia ; quia non desunt sanationis exem- 
pla , quavis relicta curatione , posteaquam 
morbus eflicacioribus remediis reluctatus est , 
et per plures annos perseveraverit. 

Si non adsint complicationes remedia 
sunt roborantia , edulcorantia , aptumque re- 
gimen. Utiles sunt praeparationes ferri, aquae 
minerales martiales ; decoctiones carnis vi- 
tulinae , ranarum , hordei Germaniae ; de- 
coctiones salsaeparillae , radicis smilacis chi- 
nae , solani dulcamarae ; syrupus etiam sal- 
saeparillac , et dulcamarae. Si vero exstent 
complicationes , alia conveniunt remedia. 
Quoad autem externa auxilia , si speranda 
sit resolutio , conferunt resolventia , ut em- 
plastrum cicutae ; stillicidia ; litus mercu- 
rialis. Si vero possibilis non sit resolutio , 
adhibenda sunt emollientia , quae sedant do- 
lores , et fluxum materiarum serosarum se- 
cundant. Cum abscessus ad suppurationem 
pervenerint , sunt aperiendi ; sinus fistulosi 
dilatandi ; ulcera simpliciter curanda , et «ad- 
hibeantur , si expediant , mitia escharotiea. 
Pro usu vero caustici , et ferri multa peri- 

tia et sagacitas exposcitur ; sed saepe non 
habet locum , quia morbus sedet in arti- 
culationibus , in quibus vasa , nervi , ten- 
dines , ligamenta complicantur. Si nihil ju- 
vet , ad amputationem veniendum est , quae 
retardari non debet , secus non amplius fie- 
ri potest. 


CAPUT LIV. 

DE PARALYSI EXTREMITATUM INFERIORUM 

Paralysis extremitatum inferiorum ali- 
quando evenit in pueris dum aetate cre- 
scunt. Perdunt enim paullatim vires in ex- 
tremitatibus inferioribus ; hinc non possunt 
incedere , cum non satis pedibus sustentan- 
tur. Plures vertebrae , ut plurimum dorsi ; 
interdum cervicis ; raro lumborum curvan- 
tur. Generatim inflexae vertebrae non sunt 
plus quam quatuor. Pueri non appetunt , 
non concoquunt , febre lenta et consumptio- 
ne corripiuntur. Hujusmodi morbus etiam 
apparet ubi nulla sunt signa rachitidis ; ubi 
dentitio fuit regularis ; ubi omnes corporis 

partes bene disponuntur; sed plerumque pueri 
sunt infirma constitutione praediti. Si nulla 
fuerit externa caussa ; si hic morbus non 
adseribatur rachitidi ; ponenda est pro caussa 
columnae vertebralis morbosa conditio , quae 
definiri non potest. Diversus gradus paraly- 
sis extremitatum inferiorum aut a numero 
vertebrarum affectarum , aut a majore vel 
minore momento morbosae conditionis ver- 
tebralis columnae pendere arbitror. Quidam 
pueri nullo moveri possunt modo ; alii alio- 
rum auxilio aliquot gressus faciunt. 

Inutilia et incommoda sunt machina- 
menta. Remedia , cum hic morbus observe- 
tur in pueris debilibus , praestantiora sunt 
praeparationes ferri , et cortex peruvianus. 
Exterius adhibentur unguenta volatilia ; fri- 
ctiones ; vcsicantia. Ubi conjici possunt hu- 
morum vitia , ad haec apta eligantur reme- 
dia. Applicantur etiam fonticuli ad verte- 
brarum affectarum latera. Victus sit levis , 
et satis nutriens. 


CAPUT LV. 

DE ECLAMPSIA 

Pueri saepe tentantur convulsionibus * 

« 

quae interdum sunt frequentes , et tales ut 
ipsi cadant , et ab ore spumam mittant , et 
manus et caput cum rapiditate commoveant. 
Postea fiunt lethargici , sed cito ab hoc ve- 
terno expergefiunt , et quidquid contigerit , 
non recordantur. Hujusmodi morbus a primo 
ad septimum vitae annum non est infrequens, 
quod a nimia puerorum sensibilitate nasci- 
tur. Vocari potest epilepsia infantilis ; sed 
ab Hippocrate appellatus fuit eclampsia. In- 
terdum praevideri potest , praesertim si puer 
jam hunc morbum perpessus fuerit. Signa 
quae faciunt prospicere hunc esse aggressu- 
rum sunt in somno levis risus ; difficultas 
reddendi urinas ; stridor dentium ; dolor in 
aliqua corporis parte. Cognoscitur vero pro- 
ximus insultus , si puer invertat oculos , et 
livescat vultus ; nam paullo post contrahun- 
tur membra ; clauduntur labia ; ex ore eji- 
citur spuma. Post haec symptomata succedit 

profundus somnus , a quo excitatur puer , 
qui tum videtur bene se habere ; sed si caus- 
sa persistat , cito remeat insultus. Per plures 
caussas etiam in recens natis contingere potest 
eclampsia. Quod ad hoc pertinet , referam 
solum verba Sauvages , qui Nosol. Meth. 
Tom. I. pag. 575. inquit. = Recens nati ita 
quandoque convelluntur quod in partu labo- 
rioso nimis debilitati fuerint , quod non suf- 
ficienter nutriti sunt , hanc debilitatem ex 
pulso exiguo , molli , ex oscitatione repeti- 
ta , ex vagitus defectu cognoscitur. In hoc 
casu praescribendum vini cochlear cum ali- 
quot guttis elixirii proprietatis , vel praescri- 
batur potio cathartiea cochleatim sumenda. = 
Frequentiores caussae sunt vermes , ga- 
stricae saburrae , dentitio , dolores abdomi- 
nis , qualitates lactis , meconium retentum , 
alvi durities , serosa colluvies , vehementia 
nutricis animi pathemata , ut ira , terror , 
timor , immodica gaudia , praesertim si tem- 
pore quod valde commoventur infanti ubera 
praebeant , et retropulsio exanthematum. In 
pueris natu majoribus longae applicationes , 
et eorum aetati minime congruae ; nocua et 

venenata comesta , ut radices cicutae , bae- 
cae hyoscyami , belladonnae ; lues venerea 
non raro in caussa sunt. 

% 

Non semper hic morbus felicem habet 

« 

eventum , quin , si frequentes sint insultus , 
apportat vitae finem. Nunquam evenit in 
dentitione sine periculo , si non solum fre- 
quentes sint insultus , sed etiam diuturni. 
Eclampsia esse potest etiam cito lethalis , 
si a quibusdam potentibus caussis nascatur , 
ut lac sumptum dum nutrix animi affectio- 
nibus , maxime ira graviter impellitur ; ut 
quaedam venena ; etc. Tamen in hisce ca- 
sibus obtineri potest sanatio , si cito adhi- 
beantur auxilia , ut apud Sauvages plura re- 
feruntur exempla. 

Pro recta instituenda curatione maxima 
adhibeatur diligentia in investigandis caussis 
et symptomatis ; et ubi deprehenditur ali- 
quod signum quod imminentem indicat esse 
paroxysmum , ut aliqua sensatio in artubus , 
continuo fiat ligatura , aut frictiones. Si tem- 
peramentum sit plethoricum , longus paro- 
xysmus , convenit sanguinis missio a jugu- 
lari vena , aut ab arteria temporali , ut amo- 

veatur apoplexia; et fiant clysteres : si con- 
tra temperamentum sit debile , et morbus 
proveniat a defectu virium , prosunt stimu- 
lantes frictiones ; clysteres ex decoctione cha- 
momillae; laudanum liquidum Syd. , liquorem 
anod. min. Hoffm. , tinctura castorei , ete. 
Si in pueris excitetur eclampsia retento me 
conio , levi purgante lioe est expellendum ; 
si doloribus ventris , videndum quae sit ho- 
rum dolorum origo , utrum scilicet sit nimia 
copia lactis , an graves nutricis animi affe- 
ctiones. Animadvertere debemus , saepissime 
nutrices animi affectus abscondere , etiamsi 
graviter agitentur , maximo puerorum damno. 
Itaque si in suspicionem adducamur , de dis- 
simulatis commotionibus inquirenda sunt si- 
gna quae has praeportant a philosophis et 
physiologis abunde tradita. Inquit Cicero lib. 
3. de Orat. LVII. - Omnes enim motus ani- 
mi suum quendam a natura habet vultum 
et sonum ct gestum ; totumque corpus ho- 
minis et ejus omnis vultus omnesque voces , 
ut nervi in fidibus , ita sonant ut a motu 
animi quoque sunt pulsae. = Ponamus nu- 
tricem quae velit rapidam iram dissimulare , 

hanc praeter suam voluntatem cxternata ape- 
rit imaginatio , vultus immutatus , instabilis 
motus oculorum , respiratio brevis , irregu- 
lares partium motus , variumque vocis ge- 

, 9 

nus , ut ipse Cicero cit. lib. LVI1I. scripsit 
= Aliud enim vocis genus iracundia sibi su- 
mat ; acutum, incitatum, crebro incidens. = 
Ponamus aliam nutricem , quae summa per- 
fundatur laetitia , banc perspicuam facit , 
frequens risus , hilaritas oculorum , frequen- 
tia pulsus. Si alia propter aliquod imminens 
periculum fuerit terrore perculsa , pulsat cor 
propter tumultuosam sanguinis circulationem , 
pallor faciem inficit , tremor totius corporis , 
sensus frigoris , saepe perfracta musculorum 
vis praesertim sphincterum plerumque non 
desunt. Eadem fere ac in terrore occurrunt 
phaenomena si nutrix in sollicitum alicujus 
futuri mali metum fuerit conjecta , unde vi- 
giliae , aegritudo , defectus appetitus conse- 
quuntur. Sic de aliis pathematibus dicendum 
est , quorum actione depravatur lac , ut ipse 
puer ostendit , qui prius sanus , hilaris , 
quiete dormiens , ipsius nutricis lac bene 
ferens , nulla interjecta mora fit inquietus , 

luget , statim ac sumit lac evomit , mutatur 
oris color , irregulares sunt pulsus , super- 
veniunt convulsivi motus et spasmi , qui 
commutantur in eclampsiam. 

Varia pro variis casibus * remedia sunt 
adhibenda. Si nutrix vehementibus animi 
motibus fuerit peracta , genera tim fiunt fotus 
super abdomen , injiciuntur clysteres emol- 
lientes cum oleo amygdalarum dulcium , pa- 
rantur balnea tepida universalia , aliqua le- 
vis ministretur purgatio ; sed si nutrix in 
tranquillum minime se conferat , cito per- 
mutanda est. Si autem inter caussas sint 
vermes , conveniunt anthelminthica : si sca- 
biei retropulsio , danda sunt matri mane et 
vespere aliquot grana florum sulphuris ; et 
ubi hoc remedium non juvat , reproducenda 
est scabies , infantem induendo linteis vesti- 
bus , quibus scabiosus usus sit : si esus bac- 
barum belladonnae , statim porrigatur eme- 
ticum , et adhibeatur validum acetum ; si 
serosa colluvies , applicatio vcsicantium ; si 
alvi durities , detur rhabarbarum , calome- 
lanos ; jalapa : si principium vcncreum , 
mercurius dulcis. Generatim eclampsia in 

pueris ubi primaria est , nec bene cogno- 
scantur caussae , curatur balneis generali- 
bus , remediis antispasmodicis , ut sunt ali- 
quot grana salis volatilis succini ; quarta 
pars grani florum zinci cum saccharo , quae 
dosis augetur ; ferrum , ej usque praeparatio- 
nes , praesertim flores salis ammoniaci mar- 
tiales ad aliquot grana. Transactis annis , si 
nihil juvisset , applicabatur nuchae caute- 
rium actuale ; quod hodie praxis aliquan- 
tum remissa fere respuit. Regulare sit regi- 
men diaeteticum , et debilibus concedatur vi- 
num. Si humorum vitia sint adnotabilia , 
praesertim scorbutica, omittenda non est diae- 
ta lactea , quantum ferri possit. Maxiine tan- 
dem juvat aeris mutatio , potissimum ru- 

« 

sticatio. 


12 

CAPUT LYI. 

DE CORYZA , ALIISQUE AFFECTIONIBUS 
CATARRIIALIBUS ET SEROSIS 

Primis vitae diebus saepe infantes pre- 
muntur coryza , raucedine , tussi , asthmate. 
In iliis coryza affectis aegre per nares transit 
aer ; et ex istis fluit humor solutus , tenax , 
purulentus , sanguineus. Difficilis est respi- 
ratio , quamvis non semper tanta sit hujus 
difficultas et gravitas. Si vero augeatur mor- 
bus , graviora evadunt symptomata. Margo 
palpebrarum ruber; deglutitio difficilior ; in- 
signis macritudo ; debilitas virium ; glandu- 
larum tumor. Infans in hoc statu non potest 
lac sugere , nec deglutire ; hinc superveniunt 
convulsiones , et mors. Inquit Rosenstein non 
invenisse utilius remedium quam oleum ovo- 
rum naribus illinicndura. Ego pluries infan- 
tes vidi relaxari morbo fomentationibus aquae 
calidae ad nares , applicatione hirudinum ad 
pedes , balneorum calidorum usu. 

Propter humorum pituitosorum , et se- 
rosorum colluviem non solum infantes pre- 

henduntur coryza , sed etiam tussi , et asth- 
mate. llaee mala ab humorum redundantia 
in pectore producuntur , dum frigidus est 
aer , subitaneae contingunt temperiei muta- 
tiones , et comprimitur perspiratio. Omnibus < 

hisce caussis nervi pulmonum irritantur. Alii 
etiam morbi in caussa sunt , ut dentitio , 
gastricae impuritates , retrocessio alicujus 
morbidae materiae. Generatim remedia sunt 
pectoralia , demulcentia , levia emetica , un- 
ctiones oleosae , praesertim ex butyro cacao. 

Si vero caussa sit retrocessio morbidae ma- 
teriae , vesicantia et diaphoretica sunt in 
primis praescribenda. 

CAPUT LVII. 

DE APNOEA 

Apnoea , aTivoLa , est respirationis de- 
fectus. IIoc vitium in recens natis est in- 
terdum congenitum. In istis tam parva est 
respiratio , ut haec functio absolvi non videa- 
tur ; et reapse interdum cessat et enecat. 

Aliquando caussa est densa muccositas in 

trachea ; sed sine hoc congesto muceo nasci 
potest ab aliquo tracheae ipsius vitio. Quam- 
vis hic morbus sit cito funereus , si caussa 
sit mera collecta muccositas , medicamento- 
rum efficacia resolvi potest , et puer ad vi- 
tam reverti. Potest enim haec muccositas 
usu emeticorum abduci. Exhibetur itaque ali- 
quod granum ipecacuanhae , aut aliquot gut- 
tae vini ex antimonio Huxam cum aliquo 
syrupo. Remedia vero sunt virtute carentia , 
cum caussa sit aliquod tracheae vitium , 
quamvis haec possint aliquantum latare vi- 
tam. Curavi puellam apnoea congenita con- 
flictatam , optima alioquin constitutione do- 
natam , in qua parva erat respiratio , et tam 
in inspiratione , quam in expiratione audie- 
batur obscurus sonus , qui angustiam cana- 
lis spiritalis demonstrabat. Omnia incassum 
pertentata fuerunt , quae tamen ad aliquot 
menses vitam potuerunt perducere. 

DE TUSSI 

Tussis est morbus variae speciei ; sed 
primum videamus quae ipsa sit. Tussis est 
involuntaria, violenta, sonora expiratio, ir- 
ritatione laryngis , tracheae , bronchiorum 
producta cum excreatu aut sine. Caussae quae 
hanc irritationem nervorum pulmonalium in- 
ducunt , aut immediate aut mediate operan- 
tur. Etenim aut hae caussae in bronchiis et 
in interno pectore considunt , aut in parti- 
bus quarum nervi cum canalibus aereis com- 
municationem habent. Plures sunt tussis spe- 
cies quae molestant pueros , ut illa quae 
dicitur titillatoria , et in initio bronchiorum 
sedet , nimirum perficitur ibi titillatio tus- 
sim efficiens : alia stomachalis quae produ- 
citur ab irritatione impuritatum in ventri- 
culo collectarum : alia catarrhalis nata a su- 
scepto frigore , quod perspirationem pulmo- 
nalem compescit , proindeque irritatur bron- 
chiorum membrana. Eadem caussa affert rau- 
cedinem , seu exiccationem partis superioris 


Digitized by Google 


182 

bronchiorum ; quamvis oriri etiam possit ab 
assidua tussi , quae tracheam humore muc- 
eoso expoliat , anteaquam hujusmodi humor 
reparetur. Tussis catarrhalis vespere asperior 
est ; sputa prius sunt soluta et tenuia , po- 
stea fiunt concreta , et lutea , et ita solvi- 
tur morbus. Haec tussis non est periculo- 
sa ; sed si omnino negligatur in discrimen 
potest adducere. In pueris raro habet locum 
sanguinis missio , quia eorum fibrae facile 
cedunt , nec tussis impulsibus rumpuntur. 
Oportet vero pueri maneant in lecto ; ali- 
quam hauriant tepidam potionem , ut est in- 
fusio florum malvae cum saccharo ; emulsio 
amygdalarum dulcium ; sumant aliquod co- 
chlear syrupi de althaea ; injiciantur clyste- 
res emollientes ; sub vesperam ut concilietur 
noctis quies aliquod cochlear syrupi papave- 
ris. Alimenta non sint acida , non salita ; 
et concoctu sint facilia. Pro raucedine ju- 
vant eadem infusa tepida et emollientia , et 
eaedem regulae victus. Si tussis sit ti tilia— 
toria , dandum est leve emeticum , quod 
etiam repeti potest : si stomachalis , conve- 
niunt levra emetica et purgantia , ut mate- 

riae gastricae plane auferantur. Verum inter 
tusses quae graviter affligunt pueros est illa 
convulsiva , quae specialem considerationem 
meretur , ideoque de hac modo erimus lo- 
quuturi. 

v CAPUT LIX. 

DE TUSSI CONVULSIVA 

Tussis convulsiva , aut ferina a Sy- 
denham vocata pertussis , ignota erat vete- 
ribus. Multa probabilitate venit ab Africa f 
aut ex Indiis orientalibus ; et primum com- 
paruit in Gallia an. 1414. deinde et diver- 
sis temporibus per universam Europam pe- 
ragravit. Hic morbus modo cum febre , modo 
sine febre , distinguitur iteratis conaminibus 
expirationis et inspirationis cum ejulatu , et 
suffocationis periculo , facie livida , et fre- 
quenti vomitu. Cursus morbi in periodos di- 
vidi solet a practicis. In prima periodo ad- 
notatur aliquod symptoma catarrhale , ut con- 
strictio narium ; sensationes frigoris , et ca- 
loris ; febris quae exacerbatur vespere ; rau- 

cedo ; tussis non tam molesta. Haec perio- 
dus modo brevis est , modo ad tres septi- 
manas extenditur ; deinde incipit secunda 
periodus , in qua tussis est magis frequens 
et violenta ; respiratio sonora ; accessio tus- 
sis non desinit , nisi & pulmonibus expella- 
tur paucus et densus muccus , et veniat vo- 
mitus , quem sequitur aliqua quies. Sub ac- 
cessione tussis inflantur venae , cor palpitat , 
pulsus est velox , caput dolet , tumescit et 
livescit facies ut et labia et manuum un- 
gues , oculi protuberant, aeger contremiscit ; 
interdum haemorrhagia ex naribus , ore , au- 
ribus , oculis. Praeterea summa debilitas , 
convulsiones , involuntariae dejectiones et 
urinae. Adnotandum est quod prius quam 
corripiat accessio tussis , observantur quae- 
dam symptomata, ut inquietudo; sensus pon- 
deris et oppressionis in pectore cum pruritu 
ad tracheam ; vox rauca ; et cum properet 
tussis accessus , puer comprehendit quidquid 
ante ejus oculos offertur , et inde tussi se 
committit. Post paroxysmum plerumque ipse 
animo cadit ; quamvis plures sint pueri , qui 
statim redeunt ad crepundia , aut poscunt 

cibum et potum. Haec periodus ad plures 
septimanas profertur , licet interdum non 
tam protrahatur. Augetur excreatio mucci , 
qui spissescit ; alvus plerumque comprimitur. 
Si imminuatur morbus , facilior fit inspira- 
tio ; deest ejulatus specificus ; evanescit tus- 
sis. Si hoc non eveniat succedit tertia pe- 
riodus. Febris quae supervenit nervosum in- 
duit characterem , quia maxima est virium 
depressio ; pulsus est frequens , parvus , ir- 
regularis ; respiratio difficilis , et interrupta 
suspiriis ; caput dolet ; aeger inquietus * stu- 
pidus , unguibus faciem et partes genitales 
offendit , divellit capillos ; urgent tenesmus , 
convulsiones , vigiliae ; sub noctem exacer- 
batio omnium symptomatum ; sudor profu- 
sus : denique post plures septimanas aeger 
viribus exhaustus , et convulsionibus oppres- 
sus exhalat animam. 

Caussa est specificum contagium. Qui 
semel hoc morbo laboravit , ejusdem per to- 
tum vitae cursum vivit immunis. Hujusmodi 
contagium per vias spiritales fertur ad pul- 
mones , aut ad stomachum cum saliva , ner- 
vosque lacessit , unde secernitur muccus , 

qui cum tussi aut vomitu redditur. Sub ve- 
hementibus tussis paroxysmis impeditur tran- 
situs sanguinis per pulmones , qui cumula- 
tur in capite ; ideoque tumescit facies , et 
haemorrhagiae , praesertim ex naribus con- 
tingunt. 

Tussis con vulsi va in lactentibus , et 
dentitionis tempore est discrimine plena. Fa- 
cilius subigitur in pueris qui duos annos su- 
perant , et bona corporis constitutione do- 
nantur. Si haec tussis non curetur , diu per- 
sistit , et inferre potest periculum vitae ; 
nam instat suffocatio , sputum sanguinis , 
macies , herniae , universalis inflatio. Ut de 
morbi exitu secure hariolemur , sedulo ex- 
pendantur symptomata. Vomitus spontaneus 
esse potest utilis , quo saepe febris mitiga- 
tur ; haemorrhagia narium si moderata , le- 
vamen affert ; sed si immodica , pessimum 
est signum. Cum rariores fiunt paroxysmi , 
et placantur symptomata , morbus desistit.; 
sed si paroxysmi eadem intensitate perseve- 
rant , morbus gravior fit ; si extemplo omnia 
symptomata quiescunt , gangraena timenda 
est. Laeva autem phaenomena sunt respi- 


187 


randi difficultas ; pectoris dolores ; sitis ; ex- 
creatio aut nimis copiosa , aut praeparca : 
propitia sunt tranquillitas somni ; respiratio 
facilior ; imminutio febris ; eruptio pustula- 
rum circa labia ; urina concocta ; pulsus re- 
gulares. Quaevis autem complicatio pericu- 

* 

losa est ; ut si pueri sint debiles ut pluri- 
mum occumbunt. Paullo post mortem cada- 
vera cooperiuntur pediculis , quorum forsan 
evolutioni diuturnus morbi cursus favet. In 
cadaveribus autem observatur facies tumida , 
ut tumidae partes genitales et lividae et gan- 
graena corruptae ; etiam intestina partim 
gangraena comprehensa ; ani orificium dila- 
tatum ; majus hepatis volumen ; vesica fellis 
repleta bile sine colore ; glandulae bron- 
chiales tumidae ; adhaesio pulmonum pleu- 
rae costali ; serum in ventriculis lateralibus 
cerebri. 

Curationis scopus est flectere vehemen- 
tiam tussis , cohibere febrem et symptomata. 
Quoniam pertussis est persaepe epidemica , 
habet etiam peculiarem indolem , nimirum 
modo inflammatoriam , modo gastricam , mo- 
do nervosam , ideoque varia etiam esse de- 

bet curatio. Generatim si temperamentum sit 
plethoricuin , cura incipitur sanguinis missio- 
ne , quae , si oporteat , repetenda. Purgantia 
ut plurimum nocua sunt , et ubi purgare 
necesse sit , eligantur levia ; et si solum al- 
vus sit adstricta , sufficiunt emollientes cly- 
steres. Emeticum est praecipuum hujus morbi 
remedium. Plures practici adhibent tartarum 
emeticum ; sed tam exiguis dosibus , ut po- 
tius nauseam quam vomitum excitet. In pue- 
ris vero , etsi parvis dosibus porrectum , 
agit nimia violentia ; et hinc praeferenda 
mihi videtur ipecacuanhae radix ab uno ad 
plura grana. Si quis tamen dare velit tar- 
tarum emeticum , hujus granum cum triginta 
granis sacchari contundatur , et in octo par- 
tes dividatur , quae cum aqua seorsim por- 
rigantur ; nimirum si prima non agat , detur 
altera. Inter remedia quae valde prosunt sunt 
vesicantia pectori applicita et diu reclusa ; 
balnea calida manibus et pedibus , et uni- 
versalia , quae fiunt etiam bis in die evi- 
denti utilitate. Si pueri sint ab ubere ablati , 
juvat aliqua potio theiformis. Baglivi mul- 
tum laudat muscum arboreum , praesertim 

quercus. Inquit enim prax. med. lib. 1. pag. 
m. 115. = In tussi convulsiva infantum de- 
coctio ex musco arboreo, praesertim a quer- 
cu pendente , omnium praestantissima est } 
ut nos experti sumus , monente Willisio : 
valet quoque in aliis morbis convulsivis. = 
Verum ut promoveatur perspiratio , et etiam 
utiliter adhibentur , ut tussilago , adian- 
thum capillus Veneris , flores violae odo- 
ratae , saponaria oflicinalis , phellandrium 
aquaticum , flores sambuci nigrae , tiliae 
Europeae , hordeum commune , etc. Non 
desunt autem nostris temporibus periculoso- 
rum remediorum studiosi , ut sunt nux vo- 
mica , phosphorus , acidum hydrocianicum , 
etc. a quibus seorsim sentio. In prima pe- 
riodo victus sit antiphlogisticus ; aer purus , 

i 

et subfrigidus ; aeger caligis laneis utatur. 
In secunda periodo , dum morbus decrescit , 
diaeta sit magis nutriens. Quoad autem re- 
media , dandum identidem est aliquod ipe- 
cacuanhae granum ; etiam antispasmodica , 
ut castoreum , asa foetida , extractum hyo- 
scyami , octava pars grani pulveris atropae 
belladonnae ; sed fugienda sunt opiala , quip- 

pe quae coercere possunt excreationem. Prae- 
terea dum excrea tio mucci non deest , ju- 
vant expectorantia , ut syrupus de althaea , 
syrupus gummosus , lohoch album , oleosa , 
muccilaginosa , gumini ammoniacum solutum. 
In fine morbi , qui non raro in hac secunda 
periodo contingit , convenit lac asininum , 
et etiam cortex peruvianus. Si vero morbus 
non ex toto relinquat , maxime juvat aeris 
mutatio , et opportuna auxilia non linquere , 
potissimum lac. Si vero morbus ad extremam 
periodum progrediatur , pro varietate et gra- 
vitate symptomatum seligenda remedia sunt. 
Nutrices a vino , et aromatibus , nimioque 
sale se abstineant ; pueri cubent capite , hu- 
merisque elevatis ; et noctu diuquc custo- 
diantur, ut promptum ipsis feratur auxilium , 
dum arripiuntur tussi ; cubiculi temperies 
constanter aequalis et modica sit. 

CAPUT LX. 

DE PALPITATIONE CORDIS 

« 

Palpitatio cordis , gracee cardiogmos , 
xapfhoyuos , est motus vehemens , irregu- 
laris , molestus hujus visceris , qui saepe 
sentitur manibus , speelaturque oculis. Cum 
cor sit viscus admodum sensile , irritabile , 
mobile , ejus functio facile perturbatur. In- 
terdum aggreditur palpitatio sine anterioribus 
signis ; sed ut plurimum observatur fortior 
impulsus cordis , et etiam motus organorum 
respirationis celeriores. Palpitatio distingui 

debet a tremore cordis ; nam tremor est fre- 

• — 

quens contractio cordis ipsius , et quia huic 
contractioni respondet pulsus , non est nisi 
frequens sanguinis circulatio. Itaque si cum 
tremore deprehendatur aliqua pulsus irregu- 
laritas , tum ille ad palpitationem est refe- 
rendus , in qua plerumque aliqua pulsus ir- 
regularitas adnotatur. 

Cum clare manifestatur palpitatio cor- 
dis , respiratio fit celer et anxia ; praecor- 
diorum etiam adest anxietas ; obtenebrantur 

caput , et sensus ; pulsus persaepe irregula- 
* ris intermittens , debilis , obscurus , durus ; 
crebro carotides vehementer pulsant ; oscil- 
kmt venae jugulares ; caput dolet ; dolor in 
regione cordis ; tinnitus aurium; debilis vox; 
vitiatur appetitus ; interrumpitur somnus ; 
lingua albo mucco velata ; urina modo rubra 
et praeparca , modo sine colore ; vires valde 
languent. Si palpitatio amplior fiat graviora 

evadunt symptomata , aliaque plura addun- 

• 

tur , ut vertigines , deliquia , extremitates 
frigidae , magna respirationis diflicultas. Cum 
paroxysmus cesset , pulsus remanet debilis. 

Caussa proxima palpitationis cordis est 
vehemens systole ventriculorum cordis , quae 
pulsationibus arteriarum respondet. Huic pal- 
pitationi proclivis est aetas infantilis , ma- 
xime si temperamentum sit debile , et ni- 
mium sensibile. Revera sectione cadaverum 
nullum vitium nec in corde nec in visceri- 
bus invenitur. Duae sunt in hoc morbo caus- 
sarum species ; nimirum quae directe agunt 
in cor , ut nimia sanguinis quantitas , et 
quidquid sanguini miscetur ; aliae indirecte 
seu per nervorum consensum , ut animi pa- 

themata , aut quae vim habent vehementer 
agitare nervos. Jos. Franch Tom. 12. pag. 
405. annotatione hoc narrat de filio = quo- 
ties fragariam vescam etiam si pauca copia 
comederet , pulsationem cordis , sensumque 
lipothymiae experiebatur. = Nonnunquam in 
pueris palpitatio cordis symptomatica est aut 
secundaria , ut ex vermibus ; morbis hepa- 
tis , et lienis ; scabie retropulsa ; vulneribus 
capitis ; etc. 

Palpitatio cordis sanari potest in pue- 
ris , maxime si curari et custodiri possint ; 
si vitam commodam vivant , nec ad eam su- 
stentandam laborare cogantur. Cum enim so- 
lida majus robur adipiscantur , et imminua- 
tur sensibilitas , circulatio sanguinis ad li- 
bramentum reducitur , et in hoc ita asser- 
vatur , ut plane evanescat palpitatio. Contra 
enecat , si pueri sint in oppositis conditio- 
nibus , ut ad assiduos labores adigantur. Ma- 
gnum urget periculum , si morbus sit con- 
tumax ; nam in pericardio , et in pectore 
separantur et colliguntur serosi humores , 
sanguis retinetur in capite , unde facies ac- 
cenditur et tumet , nascuntur organica vitia. 

13 

Referuntur historiae , quibus pro certo affir- 
matur , naturam per haemorrhagiam resol- 
visse palpitationem cordis ; sed hoc contin- 
gere potest , cum hujus caussa sit nimia san- 
guinis copia. Sic aliae narrantur , quibus se- 
curi reddimur , palpitationem cordis pro alias 
crises , praecipue per eruptiones cutaneas 
resolvi posse ; sed hoc certe observari po- 
tuit , cum expellendus esset aliquis vitiosus 
humor , qui una cum sanguine mixtus cir- 
culabat. Sectione cadaverum nulla cordis et 
vasorum deprehenditur laesio. Aliquando ve- 
ro foramen ovale , aut canalis arteriosus per- 
vius reperitur. Hoc quidem esse potest pal- 
pitationis caussa , et de hac conjecturam fa- 
cimus ex colore livido , plumbeo , cyaneo 
integumentorum. 

In primis accuratum diaeteticum regi- 
men observetur ; deinde praescribenda reme- 
dia secundum naturam caussarum. Etenim 
si palpitatio cordis oriatur a plethora , con- 
venientes fiant sanguinis detractiones aut a 
sinistro brachio , aut pede , aut vasis hae- 
morrhoidalibus , aut applicentur cucurbitulae 
scarificantes regioni cordis , et praesertim 

inter scapulas ; detur aliquod granum digi- 
talis purpureae ; potiones nitratae , demul- 
centes , refrigerantes ; identidem exigua dosis 
cremoris tartari ; balnea pedum ; alimenti 
imminutio : si a nimia sensibilitate , extra- 
ctum hyoscyami , aqua cohobata pruni lauri 
cerasi : si a debilitate virium, infusio frigida 
corticis peruviani ; ferrum , ejusque praepa- 
rationes ; aer campestris ; victus nutriens : 
si ab irritatione arteriarum , digitalis purpu- 
rea ; potiones cum syrupo rubi idaei : si a 
cachexia , decoctiones salsaeparillae , aut sti- 
pitum solani dulcamarae , vel syrupus. Si 
autem cordis palpitatio sit symptomatica , 
videndum est , qui sit primarius morbus a 
quo producitur. Si enim sit aliqua viscerum 
abdominalium congestio , adhibeantur aquae 
minerales tonicac , et resolventes ; extracta 
leviter amara , ut illud furnariae oflicinalis : 
si obstructio eorundem viscerum , aquae mi- 
nerales salinae ; extracta resolventia , ut il- 
lud graminis , taraxaci , cichorei ; salia me- 
dia : si affectiones nervosae , cortex pe- 
ruvianus ; castoreum ; asa foetida ; balnea 
frigida. 

CAPUT LXI. 

DE OPPRESSIONE PECTORIS 

Oppressio pectoris saepe aggreditur pue- 
ros in locis humidis et frigidis ; et est spe- 
cies cynanches quae dici potest trachealis 
spasmodica. Confestim invadit modo noctu 
modo interdiu , quamvis saepius noctu , et 
tum & lecto se tollit puer , et in aliquod 
objectum impetum facit ; facies tumet , et 
rubescit , sed interdum pallet ; respiratio 
difficillima est cum ravi ; suffocatio , si ru- 
ctus , tussis , vomitus non superveniant. Si 
puer paroxysmi violentiam superet , obdor- 
mit , et bene respirat usque ad sequentem 
noctem in aqua redit paroxysmus. Urina est 
pauca et aquea ; molestat alvi durities ; fla- 
tus ; suppressa perspiratio ; ex naribus non 
fluit muccus ; pulsus aut naturalis , aut ve- 
lox , aut parvus , aut convulsivus. Pueri 
sunt formidolosi , anxii , plorantes ; inter- 
dum supervenit delirium , subsultus tendi- 
num , aliaque nervosa symptomata. Hujus- 
modi status per aliquot dies perstat ; deinde 


f- 


197 

symptomata saepe graviora fiunt. Maxima est 
oppressio pectoris ; vox rauca ; respiratio 
stridula cum dolore ; pulsus intermittens , 
parvus , frequens ; sub actu inspirationis ele- 
vantur humeri ; tumescit abdomen ; erum- 
punt sudores super caput , frontem , pectus ; 
manus et pedes frigidi ; facies instar cada- 
veris ; oculi excavati ; ariditas oris ; sitis 
ardens ; ob timorem suffocationis non deglu- 
titur ; convulsiones ; mors. Interdum pueri 
non moriuntur ; sed in ipsis remanet oppres- 
sio pectoris. Praecipua ergo et characteristi- 
ca signa hujus morbi sunt debilitas ; tristi- 
tia ; pulsus parvi , frequentes ; oppressio pe- 
ctoris ; respirandi difficultas cum ravi ; pa- 
roxysmorum reditus. 

Caussa morbi proxima est spasmus , 
tracheam praesertim occupans. Hoc confir- 
matur periodicitate paroxysmorum ; juvanti- 
bus remediis , quorum praestantissimum est 
cortex peruvianus ; sectione cadaverum , qua 
nulla inveniuntur praegressa inflammationis 
vestigia. Videtur maxima sensibilitas puero- 
rum esse caussa praedisponens ; excitans ve- 
ro quaedam aeris qualitas , quia hujusmodi 

morbus in regionibus frigidis et humidis fa- 
miliaris est. 

Oppressio pectoris gencratim anceps est ; 
sed magis in pueris. Etiam majus est di- 
scrimen ; si paroxysmi sint graviores et lon- 
giores : ita quo pertinacior est morbus , eo 
diflicilior curatio. Inter autem signa alia fau- 
sta , alia infausta sunt. Ex primis sunt uri- 
na turbida ; vomitus , diarrhoea mitis ; se- 
cretio e naribus ; blandus , et generalis su- 
dor : ex alteris urina aquea , et quae saepe 
redditur ; virium debilitas ; frigus manuum 
et pedum ; oculorum languor ; faciei livor ; 
siccitas oris ; convulsiones , quae praenun- 
tiant mortem. Sectione cadaverum nunquam , 
ut diximus , deprehenduntur inflammationis 
indicia ; sed rcperiuntur pulmones , ventri- 
culus , intestina aere distenta , et tumentia ; 
vasa diaphragmatis, superficiei linguae, aspe- 
rae arteriae turgida sanguine , quod ostendit 
perlati spasmi violentiam ; et rami asperae 
arteriae tenaci mucco repleti. 

Remedia sunt antispasmodica ; pedilu- 
via , maniluvia , balnea calida universalia ; 
sinapismi suris admoti. Praestans remedium 

est asa foetida , quam utilem expertus sum > 
et qua etiam parantur clysteres. Cum autem 
paroxysmi fiunt breviores , locum habet pe- 
ru vianus cortex. Praeterea applicantur ve- 
sicantia collo , ad partem anteriorem et su- 
periorem asperae arteriae ; frictiones cum . 
linimento volatili. Si alvus sit clausa , ad- 
hibeantur emollientes clysteres, dictus sit 
tenuis. 


CAPUT LXII. 

DE ANGINA TRACHEALI 

Angina trachealis infantum Scotis , et 
modo croup vulgo nuncupata , est inflamma- 
tio laryngis et tracheae , praesertim a ma- 
terie quae emanat coagulabili , et a procli- 
vitate ad efformandas membranas cum peri- 
culo suffocationis distincta. Jampridem aliis 
etiam nominibus fuit vocata , scilicet angi- 
nae stridulae , anginae membranaceae , an- 
ginae polyposae , anginae suffocatoriae , tra- 
cheitidis infantum. Adnotandum est quod in 
principio morbi concitatur febris , et non 

desunt plura eatarrhalia symptomata , quae 
redeunt ad intervalla , et capitis gravitas , 
tussis eum crepitu , stillicidium seri acris 
ex naribus , proclivitas ad somnum , aegri- 
tudo , sternutatio, lacrymatio, oculorum ru- 
bor , dolor aurium , sub vesperam rigores , 
major frequentia pulsuum , interdum in fa- 
cie maculae rubrae , dolent fauces, tonsillae , 
uvula , rubrae et tumidae glandulae subma- 
xillarcs , impedita deglutitio , halitus foeti- 
dus , inappetcnlia , lingua albo muceo con- 
tecta , aliquando vomitus , in somno ron- 
chus nasalis et insuetus ; nam difficilior fit 
respiratio , et in ipso somno aggreditur tus- 
sis latrans. Mane febris remittit , sed rema- 
net pulsus frequens , parvus , durus ; sub 
vesperam exacerbatur febris , et graviora 
evadunt symptomata. Inspiratio fit cum si- 
bilo , et expiratio cum sono obscuro ; lo- 
quela operosa , molesta ; aspera tussis cum 
peculiari sonitu ; sputa pauca , muccosa , 
interdum cum striis sanguineis ; facies tu- 
mida , rubra ; alvi durities ; dolor laryngis , 
et tracheae ; hujusmodi pungens dolor tussi , 
loquela , motu corporis augetur ; in ipsa tra- 

chca adest sensus extranei corporis. Dum ac- 
cedunt paroxysmi est respiratio sibila ; in 
intervallis paroxysmorum remanet tussis , 
anxietas , jactatio. Quidam ad somnum pro- 
pendent ; alii in somno perterrefiunt ; alii 
patiuntur tremores , praesertim maxillae in- 
ferioris ; stridor dentium ; risus sardonicus ; 
convulsiones ; facies livens ; venae jugulares 
turgidae ; carotides et cor fortius pulsant ; 
aliquando exit sanguis e naribus ; pulsus 
contractus , parvus ; urina cum sedimento 
puriformi ; interdum alvus liquida , et cum 
excrementis observantur membranae. Cum 
tussi et vomitu redditur muccus filiformis » 
aliquando foetidus , cum frustulis membra- 
naceis variae formae et coloris ; urget in • 
gutture excoriationis sensus valde sensibilis ; 
modo sputa non eduntur , modo copiosa est 
salivatio ; bibendo periculum est suffocatio- 
nis. Hic status perstat per aliquot dies ; post 
aeger aut ad soporem propendet , aut caput 
manibus innixum inclinat cum facie pallida , 
frigido et viscoso sudore madida ; oculis lan- 
guidis , immotis , semiclausis * convulsis , 
protrusis ; cornei sine splendore ; su perci- 

His in arcum flexis ; apertis labiis ; oedema- 
te variarum partium ; musculis commotis , 
potissimum faciei ; pulsibus parvis , intermit- 
tentibus ; extremitatibus frigidis; involunta- 
riis dejectionibus. Hisce symptomatibus suc- 
cedit hora suprema. Inter morbi phaenome- 
na recensenda etiam sunt vox insolita , rau- 
ca , et ut omnes repetunt, -cantui juvenis 
galli similis. Pueri autem quamvis tot op- 
primantur tormentis , usque ad finem vi- 
res intellectuales conservant. Plures summi 
practici dividunt morbum in duas perio- 
dos ; statuuntque incipere secundam perio- 
dum cum urina sedimentum album et pu— 
riforme deponit. 

Hujusmodi morbus consistit in inflam- 
matione membranae niuccosae canalis respi- 
rationis. Inflammatio autem est plus vel mi- 
nus gravis et extensa ; quae modo in mem- 
brana laryngis internum vestiente circum- 
scribitur ; et ideo vocata etiam fuit cynan- 
che laryngea ; modo producitur ad membra- 
nam quae asperam arteriam induit , et saepe 
etiam ad bronchiorum ramos. Habendae sunt 
ut caussae praedisponentes , dentitio ; tem- 

peramentum sanguineum , nervosum ; tem- 
pestas autumnalis , hyemalis , vernalis ; re- 
giones propinquae mari , fluminibus , lacu- 
bus , paludibus , nemoribus : ut caussae ex- 
citantes , qualitas aeris frigido-humida , et 
repentinae vicissitudines ; inundationes ; cu- 
bicula calce recenter dealbata ; aer insalu-* 
bris ; gelidae * potiones ; susceptum frigus , 
excalefacto , et sudanti corpore. 

Sempcr fuit animorum aestu quaestio 
agitata circa membranacearum concretionum 
formationem , quae nullam speciem organi- 
cae compositionis objicit , et multas quoad 
extensionem , formam , firmitatem varietates 
offert. Varias scriptorum opiniones comme- 
morare relinquo , sed in illorum sententiam 
discedam , qui credunt hujusmodi concretio- 
nes in morbi cursu ut in aliis inflammatio- 
nibus efformari a lympha coagulabili , et 
etiam ab aucta separatione mucci , qui cum 
non expellatur a pueris , una cum lympha 
coagulabili in membranas convertitur , quae 
tracheam ambiunt. 

Si simplex sit morbus periculosus est ; 
si compositus periculosissimus. Curatione mo- 

do perfecta , modo imperfecta obtinetur so- 
lutio. Si aut per urinam, aut per sudorem , 
aut per haemorrhagiam k naribus , aut per 
eruptiones cutaneas faciles contingant crises , 
impetratur perfecta solutio. Est bonum si- 
gnum expedita excrctio mucci , et sine fal- 
sis membranis ; ut et respiratio facilior. Co- 
gnoscitur imperfecta resolutio* si remaneant 
quaedam symptomata , et non tam , levia ; 
quamvis etiam post perfectam resolutionem 
aliquid morbi perstat , sed leve , ut rauce- 
do , aut tussis catarrhalis. In cadaveribus 
observatur tumidula facies ; fauces obductae 
falsis membranis ; glottis materiis glutinosis , 
et puriformibus occlusa ; epiglottis et tra- 
chea ostendens praegressae inflammationis si- 
gna , et obtecta pseudo-membrana lucida , 
molli , alba , plus vel minus crassa , ad plu- 
res pollices sub larynge exstensa , modo tra- 
cheae parietibus adhaerens , modo non ad- 
haerens , et velut alter canalis suspenditur , 
quod evenit per materiam intermediam flui- 
dam , interdum puris similem ; sed in hac 
deprehenduntur lacunae, quae denotant, por- 
tiones pseudo-membranae ejectaa cum sputis 

fuisse : ubi haec membrana terminatur , vi- 
scida materies reliquum tracheae replet ; in 
trachea etiam reperiuntur concretiones muc- 
cosae , polyposae ; in bronchiis etiam an- 
teaetae inflammationis indicia ; oesophagus 
ruber , aut lucidus; pulmones illaesi ; pleura 
etiam antecessam , sed levem inflammatio- 
nem indicat ; effusio seri in pectore ; in 
ventriculis cordis , et praesertim in dextera 
auricula sanguis coagulatus ; aorta , et arte- 
riae pulmonales vacuae , venae cordis , ce- 
rebri refertae sanguine nigro ; puncta rubra 
in cerebro , et in spinali medulla. Observa- 
tionibus igitur in cursu morbi institutis , et 
cadaverum sectione confirmari videtur quod 
concretiones membranaceae formantur a lym- 
pha coagulabili , et a densata materie quae 
a glandulis eflluit. Cum autem effingitur 
membrana quae tracheam circumdat , illa 
una superficie objicitur aeri , altera sae- 
pe non adhaeret parietibus tracheae , quia 
aliae manentes materiae adhaesionem impe- 
diunt. In cursu hujus morbi non est in- 
frequens suffocatio , quia aeris transitus in 
pulmones inhibetur ; sic semper facies lu- 

met , quia reditus sanguinis a capite re* 
tinetur. 

Cum morbua sit inflammatio laryngis 
et tracheae , haec est resolvenda ; et ubi 
id non assequimur , oportet curentur inflam- 
mationis exitus. In primis igitur necessariae 
sunt sanguinis missiones t brachio , pede , 
vena jugulari , arteriis temporalibus , et ap- 
plicationes hirudinum sterno, claviculis, late- 
ribus laryngis et tracheae. Conveniunt etiam 
in initio pediluvia et balnea generalia tepi- 
da : pro potu emulsiones amygdalarum dul- 
cium aut simplicium aut cum nitro, et etiam 
gummi-arabico : clysteres emollientes. Dein- 
de applicatio vesieantium , et sinapismorum , 
praesertim in partibus longinquis. Quidam 
practiei post sanguinis missionem adhibent 
emetica ; sed haec non sunt ministranda , 
si inflammatio laryngis , tracheae , et bron- 
chiorum urgeat. Chcrmes minerale ad exi- 
guas doses est utile expectorans , et perspi- 
rationem secundat. Ad promovenda sputa , 
et pseudo-membranarum ejectionem , juvant 
vapores ex infuso sambuci ; lacte calido cum 
decoctione malvae ; cataplasmata emollientia 

collo applicita cx seminibus lini lacte ct 
malva. Saepe etiam prosunt errhino , ut a po- 
lyposis concretionibus liberetur trachea ; sic 
vapores aetherei. Inter remedia adhibenda 
quidam laudant mercurium , alii recusant. 
Hoc remedium dari potest , ubi . alvus est 
nimis adslricta , adsunt gastricae impuritates 
et vermes. Cum autem nihil ferat opem pro- 
posita fuit tracheotomia , ut aeri aperiatur 
artificialis via ; sed hac operatione nemo sa- 
natus fuit , nec inflammatio tracheae , nec 

ejusdem pseudo-membranae abducuntur. 

* 

CAPUT LXIII. 

% 

DE ANGINA MALIGNA 

Angina maligna , seu cynanche mali- 
gna , est inflammatio pravae naturae fau- 
cium , praesertim tonsillarum. Hic morbus 
quavis aetate , sed frequentius pueros cor- 
ripit. Symptomata imparia sunt ; sed gene- 
ratim prius advenit frigus , post intensus 
calor ; languor ; debilitas ; capitis dolor ; 
diarrhoea ; nausea , vomitus , inquietudo ; 

respiratio anxia*; pulsus nune debilis , celer , 
frequens, inaequalis; nunc validus, durus; 
postea debilis , mollis ; urinae prius sunt 
plerumque aqueae , deinde rubrae , suffectae 
bile , scdimentosac ; lingua nunc humida , 
nunc rubra , nunc albo obducta muceo ; ha- 
litus foetens ; vox rauca ; tensio colli ; ca- 
lor ; facies modo tumida et rubra , modo 
pallida et livida ; oculi laerymosi , sangui- 
nei , inflammatione affecti. Sub vesperam 
omnia symptomata exacerbantur ; somnus est 
inquietus ; sudor ; fauces , uvula , tonsillae 
rubrae , tumidae , tectae maculis persaepe 
albis, cinereis, livescentes, aut rubro-fuscae. 
Secunda aut tertia die facies , collum , pe- 
ctus , manus colore roseo tumescunt ; au- 
getur febris ; per varias corporis partes pu- 
stulae rubrae , maculae albae uvulae fiunt 
obscurae; formatur crusta nigricans, quae 
mox refigitur , et succedit ulcus. Eruptio 
coloris rosei est irregularis , et scarlatinae 
similis. Ut plurimum post quartani diem eva- 
nescit , et relinquit squamas super cuticu- 
lam. Cum erumpunt maculae scarlatinae si- 
miles , vehementiora fiunt symptomata , alia- 

que adduntur , ut haemorrhagiae ; parotides , 
quae tumescunt , et dolent ; tumor oedema- 
tosus circa collum ; noctu delirium ; sopor ; 
somnus ; languor ; deliquia ; pulsus exiles ; 
frigus extremitatum ; foetor ab ore non fe- 
rendus ; facies cadaverosa ; gangraena quae 
magis extenditur, nimirum invadit tracheam , 
pulmones , et inde mors. Non semper vero 
morbus est ita gravis , nec semper est eadem 
symptomatum series observanda ; nempe nec 
tam franguntur vires , nec ulcera tam cito 
transeunt in gangraenam ; et id evenit cum 
morbus usque ab initio mitior est. 

Caussa hujus morbi est contagium aut 
in corpore genitum , aut ab infectis corpo- 
ribus transmissum. Hoc contagium facillime 
propagatur , maxime inter pueros et debiles , 
in quibus incredibilem vim virulentam ex- 
plicat. Huic morbo maximopere favet aer 
humidus , calidus , paluster ; vitia humo- 
rum ; assiduus usus pravarum aquarum, pra- 
vorumque alimentorum ; quaedam aeris con- 
stitutiones , unde non solum angina maligna 
est saepe epidemica , sed ipsa epidemia est 
plus vel minus ferox et lethalis. 

Ex dictis apparet quam hic morbus sit 
gravis et alea plenus , praesertim inter pue- 
ros , illosque qui vitiis humorum inficiun- 
tur ; verum sedula observatio circa morbi 
cursum , et symptomatum qualitatem ad sta- 
tuendum praesagium tutam aperit viam. Ete- 
nim regularis morbi cursus ; non adeo im- 
mitia symptomata ; horum facilis diminutio , 
donec eruptio decedat ; urina , quae farino- 
sum sedimen abunde deponit bonam expe- 
ctationem fovent : ex adverso si cursus sit 
admodum irregularis ; graviora symptomata , 
ut respiratio stertorosa ; ferox capitis dolor ; 
tonsillae nigrae ; tumor , et gravis dolor glan- 
dularum salivalium , et parotidum ; haemor- 
rhagia profusa b naribus ; eruptio vesicula- 
rum aqua plenarum ad collum , guttur , pe- 
ctus ; oculi amittunt naturalem splendorem. 
Ulcera vero maligna tonsillarum , et diar- 
rhoea , habenda sunt ut symptomata vere 
letbalia. Aliquando in suo cursu melius est 
huic morbo ; sed melior conditio in speciem 
est, quia e vestigio morbus ipse ingravescit. 

Curandum est ut expellatur malignus 
fomes , impediatur gangraena , vires vitales 

fulciantur. Nunquam instituatur nimis co- 
piosa ct iterata sanguinis missio , et ubi 
convenit , nimirum ubi non apparet gan- 
graena ; affectae partes valde dolent et tu- 
ment ; temperamentum est plethoricum ; ma- 
xima prudentia fieri debet , aut haec san- 
guinis missio sit generalis , vel localis. Ut 
exigatur fomes detur emeticum , et etiam 
repetatur. Interdum prosunt quoque laxan- 
tia , quae magis conveniunt versus morbi 
finem. Ut autem removeatur gangraena , su- 
stineantur , et corroborentur vires , eliganr 
tur cardiaca , roborantia , antiseptica. Juvat 
usus acidorum , praesertim mineralium , ut 
coerceatur humorum dissolutio , et impe- 
diantur haemorrhagiae ; sed maximam fert 
opem vinum epicratice porrectum. Negligen- 
da etiam non sunt remedia localia , ut fo- 
tus, rubefacientia circa collum , gargarismata 
discutientia , ut dilutum rosarum cum ace- 
to ; aut decoctio scordii cum aliqua gutta 
spiritus salis dulcificati et meile. Si pustu- 
lae albae occupent tonsillas , et imminutus 
sit dolor , adhibeantur detergentia , ut tin-r 
ctura mirrhae , mei rosatum cum spiritu vi- 

trioli ; sed si dolor sit Jicer , gargarismata 
ex lacte et decoctione hordei. Cum profunda 
sit gangraena , ungantur partes meile rosato 
cum spiritu salis marini. Ut emendetur foe- 
lor oris , fiat injectio ex aqua aluminosa ; 
nimirum in libra aquae communis solvatur 
dimidia drachma aluminis. Si fieri non pos- 
sint gargarismata , teneatur in ore decoctio 
corticis peruviani cum spiritu vini et aqua 
cinnamomi. Pro victu jura pulli , aut carnis 
vitulinae cum vitellis ovorum recentium ; 
aer sit purus , servetur mundities. Antca- 
quam aeger bibat , aut alimentum sumat , 
abluantur fauces , ut gangraenosum ichor 
non deglutiatur. 

CAPUT LXIV. 

DE SCROPIIULA 

Praecipui scrophulae characteres sunt 
tumor glandularum , maxime colli ; debili- 
tas , praesertim systematis lymphatici ; vi- 
tium humorum , in primis lympharum , quae 
ad condensationem et acidi tatem proclives 

sunt. Quamobrem serophula vera judicanda 
est ut morbus lymphatici systematis ; qui 
evenit in pueritia , ut plurimum inter ter- 
tium et septimum vitae annum , dum in 
quibusdam infantibus paullo post ortum , et 
in aliis qui adolescentiam attigerunt. Vitium 
scrophulosum in infantibus facile corripit 
mesenterium ; in adolescentibus pulmones. 
Generatim serophula a pluribus signis co- 
gnoscitur , ut sunt caput grandiusculum ; 
frons prominens ; oculi magni , assurgentes , 
caerulei , humidi , aliquantum accensi ; pu- 
pula dilatata ; labium superius paulluluin 
crassum ; nasus tumidus , ruber ; cutis sub- 
tilis , alba ; corpus pingue ; cranium laxi- 
tas ; abdomen tumens ; non raro artieula- 
tiones digitorum solito crassiores , ingenium 
praecox. Interdum morbus non tam clare se 
retegit ; sed sub specie alicujus simplicis glan- 
dularum tumoris adoritur , dum reapse est 
serophula vera. Quapropter ubi pueritia sur- 
gunt glandularum tumores , oportet scrophu- 
lam suspicere. Animadvertendum est quod 
serophula Warton , seu serophula vulgaris 
quantum ad signa a serophula endemica di- 

stat. Etenim scrophula vulgaris distinguitur 
a glandularum tumore ; naso et labro supe- 
riore tumefacto ; colore floridulo ; cute al- 
ba , tenui ; rubore genarum circumscripto ; 
aliisque signis supra recensitis : endemica 
autem a vultu tumido , decolore , terreo ; 
crassis labiis ; tristitia ; segnitie ; languore 
assimilationis ; retuso ingenio. Inter initia 
manifestatur scrophula in glandulis cervica- 
libus ; deinde ad alia systemata , et organa 
transilit. Quo circa in duas periodus dividi- 
tur. Est prima periodus quando morbus in 
systemate vasorum lymphaticorum sedem ha- 
bet ; secunda quando praetergreditur , alia- 
que petit systemata. Anteaquam hujus mor- 
bi incipiat cursus , in primis viis colligun- 
tur aciditates , unde ructus acidi , appetitus 
irregularis , borborygmi , dolores abdominis , 
dejectiones liquidae et subvirides ; sensus 
doloris ad collum , et qua serpunt lympha- 
tica vasa ; tumores abdominis ; eruptiones 
cutaneae ; affectiones pituitosae , tussis , co- 
ryza ; in puellis fluxus albus £ vagina. Postea 
in conspectum venit glandularum congloba- 
tarum tumor , et in primis illarum colli , 

et sub aures ; deinde glandularum axilla- 
rium , et inguinalium. Augetur harum volu- 
men 9 et mobiles constituuntur tumores. Mo- 
do aliqua ex his glandulis tumescit , modo 
plures , et hinc formatur catena , ut saepis- 
sime in collo deprehenditur. Tumor glandu- 
larum resolvi potest ; sed crebro evadit con- 
tumax , frigidus indolens. Mox incipit irri- 
tatio, qua suscitatur lenta inflammatio, quam 
sequitur suppuratio ; sed nunquam pus ex- 
hibet bonas qualitates. Aperitur tumor , et 
ab exiguis foraminibus exit materies puri- 
formis , quae dein fit serosa et coagulatio- 
nibus albuminis mixta. Postea tumores ten- 
dunt ad cicatricem , et hiatus clauduntur. 
Saepe informes sunt cicatrices ; aliquando 
pertinaces sunt exulcerationes , et reclusae 
remanent plagae ; aliquando materies diffun- 
ditur per textum cellularem , et efformantur 
sinus. Hic est cursus , cum morbus mitis 
sit. Nonnunquam vero tumores fiunt scir- 
rhosi tam in internis quam in externis par- 
tibus ; alii conjunguntur morbi , et affectio- 
nes catarrhales , et illae cutis ; in puellis 
fluxus albus est frequens e vagina ; ophthal- 

miae, tumores cystici ; ulcera; staphyloma- 
ta quae oculi globo superveniunt ; opacitas 
corneae lucidae. Observantur etiam sudores 
valde foetidi , luteo-viridcs ; urinae sedimcn- 
tosae ; aurium cerumen quod abunde secer- 
nitur ; oculorum lemae , et dispositio ad in- 
flammationes suscipiendas. Cum progreditur 
morbus alliciuntur musculi , tendines , liga- 
menta , nervi, ossa; consurgunt articulatio- 
num tumores ; obstructiones viscerum ; plu- 
res depravantur functiones ; febris heetiea ; 
consumptio. 

Mihi videtur caussa scrophulae proxima 
esse universalis debilitas , praesertim lym- 
phatici systematis , et perversio humorum , 
maxime lymphaticorum , qui ut diximus , ad 
condensationem et aciditatem vergunt. In 
statu salutis munus vasorum lymphaticorum 
est non solum distinctos humores absorbere , 
sed etiam in diversis partibus istos reddere 
ejusdem naturae. Etenim primum a Morga- 
gni , post ab aliis demonstratum est , vasa 
lymphatica ex diversis superficiebus et ca- 
vitatibus corporis absorbere fluida diversae 
indolis, et haec ita miscere, ut convertan- 

tur in lympham ; et anleaquam in vasa san- 
guinea se inferant , ad naturam sanguinis 
accedant. In statu itaque salutis facilius mi- 
xtiones et decompositiones in glandulis lym- 
phaticis absolvuntur. Hoc autem vasorum , 
et glandularum lymphaticarum officium ma- 
ximi ponderis in debilitatis statu perturba- 
tur , proindcque condensatio , et aciditas 
lympharum contingere potest. Scrophula prae- 
terea est haeredi tarius morbus , quippe qui- 
busdam familiis dominari observatur. Ad scro- 
phulam autem non solum disponuntur filii 
parentum scrophulosorum , sed etiam debi- 
lium et venereorum. Caussae excitantes sunt 
aer impurus , frigidus, humidus, insalubris, 
et humidae habitationes ; perversa alimenta ; 
pravae aquae ; in lactentibus improbae la- 
ctis qualitates. Familiares sunt scrophulae 
prope montes , ubi aeris temperies instabilis 
est. Scrophula endemica ab liumido et pa- 
lustri elimate ; ab alimentis , et potionibus 
insalubribus producitur. 

Interdum morbus est diuturnus , et si- 
ne gravibus symptomatis ; sed tandem haec 
prodeunt in conspectum : interdum vero pro- 

pter symptomatum acerbitatem , subito ap- 
paret morbi gravitas , et ad alia systemata 
irruendum dispositio. Persaepe in pueris glan- 
dulae mesenterii corripiuntur ; et hinc gra- 
vissima mala consequuntur , ut lenta febris , 
et consumptio. In cursu morbi nonnunquam 
comparet melior conditio ; sed huic non sine 
cautela fiducia habenda est , quia saepe eadem 
symptomatum gravitas rursus aggreditur , 
idemque instat discrimen. Generatim ut le- 
thalis morbus judicanda est scrophula , cum 
plura viscera , pluraque systemata impli- 
cantur. 

Praecipua curatio nititur systemate diac- 
tetieo. Quapropter victus sit salubris , ani- 
malis 9 digestu facilis , et moderate conce- 
datur vinum. Aer sit salubris , campestris ; 
domicilia salubria , et munda ; aestivo tem- 
pore adhibeantur culcitrae equinis crinibus 
repletae ; praescribatur exercitatio corporis 
quae aetati , viribus , et morbi conditioni- 
bus congrua sit. Quoad remedia , haec in- 
terna sint levia purgantia , absorbentia , to- 
nica ut plures plantae amarae , martialia 
quae vim eontractilcin fibrarum incitent , 

emendantia vitium lympharum , ut lac , aut 
serum depuratum , succi plantarum ut tus- 
silaginis, beccabungac, nasturtii , graminis , 
decoctio aut syrupus salsaeparillae vel dul- 
camarae : externa , frictiones aut cum pan- 
nis laneis , aut cum strigili , balnea calida 
generalia. Si haec tam interna quam externa 
non juvent , ad validiora veniendum est , 

ut sunt praeparationes antimonii , nimirum 

% 

sulphur auratum antimonii , vinum antimo- 
niatum Huxam , chcrmes minerale , aethiops 
antimonialis. Hujusmodi vero praeparationes 
adbibendae minime sunt ,* ubi ad inflamma- 
tionem adest proclivitas ; et aliquando hisce 
praeparationibus praeferendum est antimo- 
nium , ut evitetur nausea , et diarrhoea. 
Aliud praestans remedium est mercurius , 
quo resolvuntur tumores glandularum ; sa- 
nantur ulcera ; cutis eruptiones. Praepara- 
tionibus autem mercurii addi possunt toni- 
ca , antimonialia , narcotica. Ubi multa est 
laxitas , et fibrarum debilitas , aliis auxiliis 
ferrum , ejusque praeparationes sunt prae- 
ponendae. Inter celebrata a reccntioribus 
practicis remedia sunt quae non solum cfli- 

cacia carent , sed etiam periculosa sunt , 
ideoque aut usurpari non debent , aut cau- 
te , si ea explorare velimus , ut sunt mu- 
rias barites , murias calcis nimis irritans , 
arsenicum crudele venenum : nec de auro , 
nec de hydrochlorate aeris fuit unquam con- 
firmata virtus. Inter vegetabilia utilia sunt 
tonica , et adstringentia , ut humulus lupu- 
lus ; radix bardanac , et gentianae ; cortex 
peruvianus ; cortex salicis albae , castaneae , 
cascarillae ; glandes , quarum fit infusio. Hae 
dividuntur in quatuor partes, torrefiunt, et 
reducuntur in pulverem. Hinc facta infusio- 
ne , sumitur ut potio arabica , quin illi addi 
potest aliquid coffeae ipsius arabicae. Cum 
autem necesse sit adhibere stomachica , eli- 
gantur guajacum , laurus sassafras , acorus 
calamus. Cum opus sit comprimere irrita- 
tionem , et nimiam sensibili tatem , et irri- 
tabilitatem , admodum confert solanum dulca- 
mara , eflicax etiam ad glandularum tumores 
resolvendos : sic cicuta , belladonna , hyo- 
scyamus , stramonium , solanum nigrum , 
aconitum. Interdum vero expediunt sedantia 
oppositae indolis , cum nempe ingenii irri- 

tabilitali ct sensibili tati jungatur nimia de- 
bilitas , ut sunt castoreum , asa foetida , 
opium. Tempore verno praeter plantarum 
succos , in usum etiam veniunt extracta , 
ut graminis, cichorei, taraxaci , saponariae , 
etc. Saepe corrigendae sunt ventriculi et 
lympharum aciditates , et exstimulandum est 
lymphaticum systema ; tum adhiberi solent 
sub carbonas sodae , ammoniacae ; sed quia 
haec remedia sunt etiam irritantia , ut plu- 
rimum praefertur magnesia. Debilibus sunt 
etiam utiles aquae minerales ferrugineae ; 
irritabilibus acidulae ; quibuscunque tempe- 
ramentis sulphureae ; lymphaticis amarae , 
et salinae , quippe his continetur sulphas 
magnesiae , et hydrochloras sodae. Quoad ex- 
terna remedia , si extrahendae sint morbosae 
materiae , conveniunt vcsicantia , cauteria , 
moxa. Balnea allevant dummodo distingua- 
tur utrum expediant , et quae conveniat 
temperies. Balnea frigida nocua sunt debili- 
bus , et qui affectionibus catarrhalibus , eru- 
ptionibus cutaneis , obstructionibus , et du- 
ritiis glandularum lymphaticarum laborant. 
Hisce in casibus conferunt potius balnea ca- 

lida , quae omnibus temperamentis congrua 
sunt. Ad resolvendos tumores glandularum , 
et tumores albos articulationum balnea uni- 
versalia sulphurea , ferruginea , salina sunt 
aliis praeponenda ; nec spernenda sunt bal- 
nea maris , praesertim si etiam maris aqua 
bibatur , ut leve purgans. Fieri quoque pos- 
sunt balnea artificialia eum sulphure , sale , 
jodio , sulphate ferri , sapone , aliisque sub- 
stantiis , secundum varios casus , ut cicuta , 
cortice peruviano , calamo aromatico. Adhi- 
bentur etiam utiliter externa resolventia , ut 
linimentum volatile ; oleum camphoratum ; 
ceratum ex sapone , gumini ammoniaeo , ci- 
cuta , mercurio ; aut ceratum diachylon cum 
gumini ; unguenta ex mercurio , digitali pur- 
purea, belladonna, hyoscyamo; cataplasma- 
ta cicutae ; fomentationes ex aqua vegeto- 
minerali , aqua salina , etc. Cum tumores 
inflammentur , admoveantur hirudines , et 
aliqua levis purgatio porrigatur. Interdum 
hujusmodi tumores magnam duritiem et in- 
sensibilitatem adipiscuntur ; tum saponem 
cum spiritu sacchari Jamaicae solutum val- 
de proficere expertus sum : interdum lente 

transeunt in suppurationem , et tum neces- 
saria est applicatio emollientium , ut maturi 
aperiantur. Cum autem multa sint scrophu- 
larum consectaria , multa etiam possunt esse 
remedia pro varietate casuum eligenda. 

CAPUT LXV. 

DE FUNGO ARTICULARI 

Fungus articularis contingit in pueris ; 
quamvis aliquando aetate procedentibus. Ut 
plurimum corripit pueros scrophulos ; sed 
non raro producitur ab aliquo humorum vi- 
tio , dum scilicet vitiati humores in majo- 
ribus articulationibus deponuntur ; aut ab 
externis caussis. Fungus articularis est tu- 
mor mollis ; dolens , sed magis in articula- 
tionis motibus , dum conservatur cutis co- 
lor. Aeger caussa doloris partem tenet fle- 
xam , unde sequitur totalis contractio partis 
ipsius. Ossa articulationis tument , et hu- 
jusmodi tumor paullatim augetur , cutis fit 
aliquantum rubra ; inde sequitur suppuratio. 
Fatiscitur cutis , et materies aquea , foetida , 

sanguinea fluit ; qua subter producitur fistu- 
la. Denique ossis extremitas arripitur ; tum 
atrocibres fiunt dolores ; consequitur lenta 
febris , consumptio , mors. 

Si fungus articularis oriatur ab aliqua 
diathesi , a peculiaribus signis cognoscitur. 
Si parentes laborarunt venerea lue , cum 
corripiat fungus articularis , primum dolent 
ossa , et dolor ferocior est noctu : si in caus- 
sa sit diathesis rheumatica , dolent prius li- 
gamenta articulationis , et dolor vehemens 
occupat prius partes molles , post ossa : si 
fungus a scrophulosa diathesi ortum habet , 
praeter signa generalia hujusce diathcseos , 
anteaquam comparcat morbus , afficiuntur 
vasa lymphatica , et glandulae. Sedes morbi 
est in articulationibus cubiti , genu , pedis 
prope malleolum. Ossa , tendines , partes 
molles articulationis destruuntur. Sectione 
cadaverum invenitur ossium extremitas carie 
exesa ; deleta cartilago quae extremitatem 
velat ; ligamenta orbata forma. Aliquando 
cursus fungi articularis brevis est ; scilicet 
non superat mensem , aut paullo amplius 

extenditur ; aliquando perstat plures annos , 
sed semper exitus fatalis est. 

Cum hujusmodi morbus est recens , re- 
mediis internis et externis curatur. Siqui- 
dem ut plurimum oritur a scrophula , re- 
media sunt eadem ac in ipsam scrophulam. 
Externa vero sunt vesicans quod totum tu- 
morem tegat , et per plures hebdomadas ser- 
vetur apertum ; adhiberi solet emplastrum 
fuliginis quod tenaciter adhaeret , et deinde 
sponte labitur. Primo morbi tempore , cum 
apparet tumor mollis , prosunt balneola ex 
aceto cum sale ammoniaco ; frictiones cum 
sapone ; unctiones mercuriales , quae valde 
sunt efficaces , maxime si in suspicionem 
venimus de latenti principio venereo. Plu- 
res practici apud tumorem suadent fon- 
ticulum. 

CAPUT LXVI. 

DE PHTHISI SCROPHULOSA 

Vitium scrophulosum etiam in pueritia 
glandulas pulmonum adoritur , licet frequen- 
tius hoc eveniat in adolescentia. Glandulae 
ideo pulmonum durescunt , inflammantur , 
et in suppurationem abeunt. Signa sunt tus- 
sis sicca , puncturae pectoris , somnus in- 
quietus , pulsus parvus celer , respiratio non 
expedita , defectus appetitus , nausea , tarda 
digestio , vomitus post prandium , linguae 
mundities. Deinde cum tussi aliquid expel- 
litur spumosi mucci , pallet vultus , oculi 
perdunt naturalem nitorem , quae sympto- 
mata mox graviora fiunt ; nam tussis magis 
molestat , conduntur oculi ; respiratio anxia , 
augetur debilitas , post cibum exacerbatur 
febris et genae rubore circumscripto inficiun- 
tur , calor ardens in volis manuum et plan- 
tis pedum , cutis sicca , assurgente die par- 
tialis sudor ad frontem et pectus , nubecula 
oleosa in urinis , sputa foetida cum striis 
sanguineis , sed post subviridia , lutea , sub- 

nigra , spectabilior fit consumptio , magis 
torquet tussis , fodiuntur genae , acuitur na- 
sus , oculi vitrei , febris eadem intensitate 
perseverat , tandem sputa purulenta , urina 
praeparca cum pinguedinosa pellicula , lin- 
gua rubra , pedes tumentes ; vox debilis , 
excreatio imminuta , diarrhoea , sudores pro- 
fusi , animi deliquia, aphonia , ungues cur- 
vantur, plane exhauriuntur vires, interitus. 

Generatim hic morbus lethalis est ; sed 
interdum si cito et diligenter curetur , si 
non turbent animi pathemata , si aegri sa- 
lubri rure morentur , faventibus naturae vi- 
ribus , feliciter hujus morbi obtinetur solu- 
tio : si contra omittatur curatio , jamque 
provectus sit morbus , gravibusque sympto- 
matibus stipatus , omnis abscinditur spes. 
Haec vero subest , si respiratio sit facilis , 
calor mitis , redeat appetitus , sputa sint 
alba non foetida , tussis non adeo excru- 
cians , desint puncturae pectoris , somnus 
sit quietus et reficiens , copiosae urinae. Si 
vero induratae glandulae transeunt in sup- 
purationem , efformantur cavitates purulen- 
tae , ex quibus per sputa redditur pus , ci- 

toque consequitur fati dies. In cadaveribus 
sparsa per pulmonum substantiam inveniun- 
tur tubercula , quae majora et minora sunt. 
Copiosiora in sinistro quam in dextro sistunt 
pulmone , ut et copiosiora in superiore et 
posteriore , quam in inferiore et anteriore. 
Exterius sunt lutea , subrubra , subnigra ; 
interius alba , et solida. In exiguis tuber- 
culis nulla est cavitas ; in majoribus adest 
veluti saccus , quo continetur pus. 

Ad hunc curandum morbum multum 
juvat rectum diaetetieum regimen. Pro vi- 
ctu juscula orizae , hordei Germaniae ; pul- 
ticulae ex sagu duabus partibus aquae et 
una lactis paratae ; ova sorbilia ; pisces le- 
ves. Inter morbi initia maximum adjumen- 
tum affert , morari salubri rure , sumere lac 
asininum vel caprinum , aliqua idonea cor- 
poris exercitatio. Utilia remedia etiam esse 
possunt succus herbarum recentium ; cicuta ; 
vesicantia ; vestes laneae super carnes ; et 
ubi nihil juvat , proponuntur fonticuli , se- 
taeeum , et quae compescunt symptomata , 
ut opium , et hujus composita ad placandam 
tussim ; aqua calcis ad refraenandos sudores 

coliiquativos ; exiguae doses opii ad diar- 
rhoeam , ete. Si vires sinant , anteaquam 
sudores profusi erumpant e lecto surgendum 
est. Dum tubercula in suppurationem tran- 
seunt , oportet sustinere vires ; non linque- 
re lactis usum ; illa mulcere symptomata, 
quae magis gravia sunt. 

CAPUT LXVII. 

DB ATROPHIA 

i 

Distinguenda est atrophia infantum , 
seu nutritionis defectus a phthisi pulmonali. 
Symptomata atrophiae sunt universalis ma- 
cies ; abdomen tumescit , et durescit circa 
umbilicum , et dispersos offert tumores , qui 
totidem sunt induratae glandulae; ignavia; 
inappetentia ; facilis defatigatio ; faciei pal- 
lor , aut plumbeus color ; halitus foetidus ; 
pondus in regione epigastrica , et dolores 
abdominis ; lenta digestio ; oedema extremi- 
tatum inferiorum ; alvus modo liquida , mo- 
do adstricta ; tristitia; dispositio ad somnum ; 
cutis super musculos laxa , crispata , prae- 

sertim ad clunes. Patet ergo atrophiam esse 
progredientem maciem cum inappetentia , 
perturbata digestione , aegritudine , languore 
sine respirandi difficultate , sine tussi , sine 
primaria febre. 

Caussa morbi est nutritionis defectus. 
In pueritia caussae remotae sunt primarum 
viarum ariditates ; difficilis dentitio ; vermes 
materiem alibilem fraudantes ; a£r insalu- 
bris ; incommodae , humidae , non salutife- 
rae habitationes. Frequens vero apud lacten- 
tes est atrophia propter defectum lactis , aut 
propter hujus pravas qualitates. Aliquando 
lac matris quamvis sanae , et ipsum lac bo- 
nas qualitates exhibeat , non convenit pue- 
ro , qui hoc constanter recusat , et paulla- 
tim atrophicus evadit , nisi mutetur lac. Hoc 
quidem raro evenit , et explicari non po- 
test , nisi admittamus , nos ab ortu natura 
ipsa admoneri de rebus quae juvant , vel 
nocent. 

Sunt quaedam caussae quae nullo ne- 
gotio auferuntur , ut pravum lac ; nam mu- 
tatione nutricis removetur morbus. Hic vero 
si proveniat a diathesi scrophulosa , saepe 

corripiuntur glandulae mesenterii , maximum 
urget periculum , nec potest facile caussa 
abduci. Sperandum tum est , cum non ra- 
pide progrediatur morbus u quin retinetur , 
et extenuantur symptomata : si contra mor- 
bus celeriter procedat ; symptomata graviora 
fiant , ut arida macies , anxia respiratio , 
defectio virium , vigiliae , pulsus parvus , 
oedema pedum. Praeterea hic morbus sae- 
pissime in hydropem abit. 

In primis curandum est , ut morbi caus- 
sa dimoveatur. In omnibus vero caussis con- 
venit victus nutriens , roborans , digestu fa- 
cilis , et capax pravos humores et morbosas 
conditiones corrigere. Ideo optima sunt ju- 
scula oryzae ; jura pulli et ranarum ; gela- 
tinae animales , et vegetabiles ; potio ex 
theobromate cacao ; vinum moderate adhibi- 
tum. Victus autem porrigi debet per vices , 
et parva quantitate. Aer sit purus , campe- 
stris , conveniens exercitatio , et fiant fri- 
ctiones per totum corpus. Digestio facilior 
redditur amaris , tonicis , inter quae cortex 
peruvianus , et martialia excellunt. Tonicis 
autem adjungantur diuretica , si oedema te- 

neat pedes et crura.' Necessariae dejectiones 
promoveantur clysteribus : saepe conferunt 
balnea tepida generalia , quae gradatim fiant 
frigidiuscula , ut paullatim roboretur corpus. 
Necesse vero est aliquid dicere de atrophia 
mesenterica , quae peculiarem consideratio- 
nem meretur. 

Atrophia quae contingit in pueris ha- 
bitu scrophuloso praeditis , et glandulas me- 
seraicas tumefacit, vocatur mesenterica. Non 
solum conjici potest ab habitu scrophuloso 
puerorum , in quibus tumescunt glandulae , 
sed etiam a quibusdam signis , praesertim a 
febre. Pueri queruntur profundo dolore ab- 
dominis , qui sensim augetur , dum corporis 
partes macescunt ; explicatur febris quae sub 
vesperam exacerbatur ; mutantur lineamenta 

s 

vultus ; oculi cavantur ; nasus extenuatur ; 
genae pallidae , sed febrili motu colorantur ; 
labia tumida , et rubra ; faeces muccosae , 
spumosae , bile suffectae ; exulcerationes cir- 
ca anum ; nonnunquam appetitus vorax , 
irregularis ; imperfectae digestiones ; indura- 
tum , et tensum abdomen ; interdum lingua 
albescit ad latera ; deficiunt vires ; cutis sic- 

ca , ct aspera ; alvus modo soluta , modo 
clausa ; consumptio. 

Atrophia mesenterica ominosa est ; ma- 
gis vero si cito aggrediatur. Spem afferunt 
melior color , et fere naturalis vultus ; mi- 
tes et breviores exacerbationes sub vespe- 
ram ; musculorum refectio ; appetitus regu- 
laris ; perfectae digestiones ; residens abdo- 
minis inflatio : spes ex adverso concidit , 
si augeatur macies ; tumidum sit abdomen ; 
accessiones febris vehementiores , et magis 
extensae ; epidermidis desquamatio , perdi- 
tae vires. 

Ad resolvendam glandularum mesenterii 
obstructionem ; ad roborandum universum 
systema , in primis diaeta lactea , et selecta 
alimenta necessaria sunt. Pro pueris ab ubere 
depulsis optima sunt juscula oryzae , et jura 
animalia ; pro illis vero qui trieteridem su- 
perant , exigua quantitas cibi animalis. Inter 
adhibenda deobstruenlia sunt rhabarbarum , 
sapo venetus, qui etiam est diureticus et 
purgans , pueris dandus ad dosim sex et de- 
cem granorum , quae dosis est etiam repe- 
tenda ; mercurialia , maxime mercurius dul- 

cis , ad dosim aetati convenientem ; antimo- 
nialia , martialia. Tempore autem verno ju- 
vant succi herbarum germinantium , ut far- 
farae tussilaginis , furnariae , beccabungae , 
nasturtii aquatici , etc. Porrigatur uncia hu- 
jusmodi succi per spatium triginta aut qua- 
draginta dierum. Ministrantur etiam extracta 
amara taraxaci , marrubii albi , trifolii fibri- 
ni , saponariae , chelidoniae, etc.; et hisce 
extractis addi possunt aliquod grana terrae 
foliatae tartari , aut salis ammoniaci. Inter 
aquas minerales praeferuntur quae continent 
ferrum , et etiam aquae maris. Si necesse 
sit alvum movere , eligendus est syrupus de 
cichoreo cum rhabarbaro , florum persico- 
rum , mannae ; rhabarbarum , aut tinctura 
aquosa rhabarbari ; cremor tartari. Si pueri 
pertinaciter respuant remedia , injiciantur 
clysteres ex decoctione graminis , taraxaci , 
bardanae, saponariae, dulcamarae. Non sunt 
sine fructu frictiones quae fiunt mane et 
vespere super totum corpus , praesertim su- 
per abdomen ; balnea aquae maris prius ex- 
calefactae , sed post imminuatur calor , do- 
nec aegef perferre possit naturalem aquae 

marinae temperiem. Etiam prope mare mo- 
rari maxime confert. 

Debilitas et macies exposcunt tonica ; 
ideo praeter usum lactis asinae aut caprae » 
dantur aliquot grana carbonatis ferri. Nostris 
temporibus, plures abutuntur jodio , unde 
plus quam semel graviora vidi consequi sym- 
ptomata. Hoc etiam vidisse fatetur Cei. Prof. 
Neapolitanus De Nasca , qui in memor, de 
scrophulosa tabe puerorum inquit hodie abuti 
joduro potassi in quantitate , et in negligen- 
dis contraindicationibus , quae occurrunt , 
ut vivida febris , et progredientes abdominis 
perturbationes. Jodium , ut opinor , pruden- 
ter et exiguis dosibus porrigi debet , et tu- 
tiorem esse externum quam internum usum 
expertus sum. In ea etiam sum sententia , 
fugienda esse remedia quae suspecta haben- 
tur , et virulenta sunt , ut est hydrochloras 
barytis. Alia in hujus morbi cursu , adjun- 
ctisque laudantur remedia , ut infusio para- 
ta ex pulvere tostarum glandum , utpote 
adstringens , roborans, resolvens, nutriens , 
et facile stomacho toleratur. Hufeland de 
morb. scrophulosis pag. 114. inquit pluries 

hanc exhibuisse infusionem per sex menses , 
et tam felici exitu , ut obstructiones pejoris 
characteris sine aliis auxiliis perfecte fuerint 
resolutae. Tamen ejus interpres Bousquet 
tantam hujus remedii virtutem non confir- 
mat. Etiam cicuta est efficax in tumorem 
glandularum mesenterii , aut hujus plantae 
usurpetur succus , a decem scilicet ad tri- 
ginta guttas , aut extractum simplex , aut 
aliis substantiis conjunctum , praesertim mer- 
curio. Sic commendanda est dulcamara aut 
sub forma decocti , aut syrupi , aut extracti , 
utpote narcotica , resolvens , excitans secre- 
tiones. Praedicatur etiam digitalis purpurea, 
maxime juncta mereurialibus , ad tumores 
glandularum resolvendos. Hodie laudibus ef- 
fertur jodurum ferri , sed cavendum ne ni- 
mis extimulct. 

Inter externa remedia numerantur bal- 
nea ; sed videndum quae conveniant. In- 
terdum juvant balnea tepida aquae simpli- 
cis , interdum medicamentis composita , ut 
cicuta ; nimirum quatuor , quinque , sex 
manipulis cicutae recentis. Pueri maneant 
in balneo per horae quadrantem ; et panno 

super labrum extenso , a vaporibus defen- 
dantur ; et etiam ipsi respirent aceti vapores. 
Usus quotidianus hujusce balnei per plures 
hebdomadas admodum salutaris est. Aliquan- 
do apta quoque sunt balnea tonica , ut pa- 
rata cortice peruviano , aut sulphate ferri , 
dummodo non adsint irritationes. Pro quovis 
balneo adhiberi possunt circa duae drachmae 
sulphatis ferri. Interdum magis expediunt 
balnea , quae nulritionem juvant , ut illa 
proposita a laudato Prof. De-Nasea , com- 
posita aequali quantitate decoctionis furfuris 
et lactis vaccini aut caprini , quippe etiam 
mitigant , ut inquit auctor , aestum febri- 
lem , nimiamque fibrarum irritabilitatem. 
Praeter balnea fieri possunt ablutiones ex 
aqua cum sapone , et ex aqua calcis : un- 
ctiones ex unguento digitalis purpureae cum 
succo ejusdem plantae , aut ex unguento 
mercuriali : frictiones ex oleo petrolei , quod 
est resolvens et anthelminthicum. Pro usu 
externo usurpatur etiam cicuta , belladonna , 
hyoscyamus , scilicet harum plantarum vel 
succus , vel folia recentia et contusa. Qui- 
dam practici suadent emunctoria, quae, si- 

cut sentio , inutilia sunt et nocua ; quo- 
niam irritant et debilitatem augent. Haec 

i 

sunt praecipua tam interna quam externa 
auxilia ; alia minoris efficaciae recensere re- 
linquo. 


CAPUT LXV1II. 

DE TABE 

Si in cursu atrophiae augeatur con- 
sumptio , et debilitas , si suscitetur febris 
sine tussi , tum atrophia in tabem transgres- 
sa est. Hoc evenit ubi insolubiles sunt ob- 
structiones glandularum mesenterii quae non 
raro in suppurationem abeunt. Atrophia me- 
senterica crebro hunc transitum habet , nem- 
pe in tabem ; proindeque plures scriptores 
atrophiam usque ab initio appellant tabem 
mesentericam. 

Caussa hujus luctuosi morbi est magna 
debilitas vasorum lymphaticorum , et glan- 
dularum , quarum functio ad conservandum 
humanae oeconomiae ordinem maximi mo- 
menti est. Si glandulae mesenterii turban- 

tur , , universalis turbatur corporis nutritio 
laxatur fibra muscularis ; amittitur vasorum 
elasticitas ; sanguis evadit pallidus et aqueus. 
Plures autem sunt caussae quae hanc debi- 
litatem inferunt , ut aer insalubris , gravis 
miseria , prava alimenta , adversa fortuna , 
quae saluti puerorum jam cogitantium valde 
nocet. Inter caussas recensendae etiam sunt 
fasciae quibus involvuntur infantes. Inquit 
Alibert Tom. III. pag. 413. fascias esse di- 
gestionibus nocuas , et ita dispositionem atro- 
phicam glandularum meseraicarum instruere. 
Ab hisce itaque recensitis caussis obstruun- 
tur glandulae , praesertim si faveat corporis 
constitutio , et si adsint diatheses scrophu- 
losa , aut rachitica. Ab hujusmodi obstru- 
ctionibus multa gravia manant symptoma- 
ta ; quoniam inflammationes et suppuratio- 
nes proveniunt ab obstaculo quod circula- 
tio fluidorum in interna parte glandularum 
incurrit. 

Etiam in hoc morbo primum juvant 
regulae diaeteticae ; mox rectus usus reme- 
diorum tonicorum , et resolventium. Itaque 
pro vjctu assignentur juscula * optima jura 

pulli , lac asininum , carnes leves recentes 9 
cocti fructus , dummodo soluta non sit al- 
vus. Tonica et resolventia sunt aquae mi- 
nerales ferrugineae , martialia , mercurialia , 
antimonialia ; extracta amara taraxaci , ci- 
chorii sylvestris ; succi plantarum diuretica- 
rum ; cremor tartari cum saccharo , terra 
foliata tartari , tartarus vitriolatus , quae re- 
media ita a Burserio Vol. 8. Cap. XII. §. 
147. proponuntur. = Quum oscula vasorum 
lacteorum , et ductus glandularum meserai- 
carum obstructionem patiuntur decoctio gra- 
minis 9 terra foliata tartari , tartarus vitrio- 
latus. = Remedia externa in morbi initio 
sunt frictiones mercuriales super abdomen 9 
dummodo prudenter fiant; et alia quae in 
superiori capite recensuimus. 


CAPUT LXIX. 

DE VERMIBUS 

Saepissime pueri patiuntur vermes. A 
scriptoribus referuntur exempla vermium non 
solum in recens natis , sed etiam in fetibus 
in utero matris existentibus. Signa generalia 
vermium in pueris etiam vulgo cognoscun- 
tur , ut pruritus narium , pavores in somno, 
halitus foetens , facies nunc rubra nunc pal- 
lens , diarrhoea, urina turbida , inflatio ven- 
tris , modo edendi cupido , modo nulla cibi 
appetentia , interdum alvus fluxa , interdum 
contracta , etc. Varia vero sunt symptomata 
pro varia vermium sede , eorumque specie. 
Si vermes sint in ventriculo , molestat nau- 
sea , desiderium vomendi , vomitus , car- 
dialgia , capitis dolor , delirium , syncope * 
anxietas , stridor dentium ; si sint in inte- 
stinis tenuibus , dolores abdominis , circa 
umbilicum acerbi morsus , tumidum abdo- 
men , canina fames , ventris fluxus ; si in 
crassis intestinis , tormina , incommodae ti- 
tillationes, sensus erosionis , tenesmus , prac- 
16 

cipue si yermes in recto intestino stabu- 
lentur. 

Facile in pueris nascuntur vermes, qui 
ut inquit Boer. §. 1359. cibos crudos , fru- 
ctus horaeos , carnes , caseum edere inci- 
piunt. Pueri ad verminationem sunt natu- 
raliter proclives propter primarum viarum 
infirmitatem , et temperamentum lymphati- 
cum , praesertim si aerem calidum , et hu- 
midum respirent , qui valde relaxat fibras , 
et utantur alimentis ad fermentationem et 
putrefactionem aptis , ut sunt vietum ca- 
seum ; farinacea , epidipnides , substantiae 
dulces quae organa digestionis enervant. In il- 
lorum sententiam non descendam , qui spon- 
taneam vermium generationem defendunt , 
sed cum plerisque credo vermes esse ovipa- 
ros. Raro pueri patiuntur taenias , sed per- 
saepe ascarides , et lumbricos. Prognosis et 
curatio variant pro vermium qualitate , et 
symptomatis. Gcneratim ejiciendae & primis 
viis sunt materiae muccosae saburrales ; ene- 
candi , et expellendi sunt vermes ; flectenda 
symptomata ; et roboranda intestina. Ergo 
praescribantur emetica et purgantia , ut ra- 

dix ipecacuanhae ; sulphas sodac , potassae , 
magnesiac ; oleum ricini ; etc. Anthelminthi- 
ca eligenda sunt mercurius dulcis ad aliquot 
grana , muscus Corsicae , saccharum anthel- 
minthicum pharm. Ferrar. etc. Tonica , quae 
pueris magis conveniunt , sunt limatura fer- 
ri , ejusque praeparationes. 

Ascarides sunt vermes subtiles cum te- 
nuissimo capite. Interdum observavi esse so- 
lito longiores et crassiores ; quod etiam ab 
aliis fuit observatum , et forsan haec ob- 
servatio fecit , ut a quibusdam duae species 
ascaridum statuerentur. Verum quantum po- 
tui iterato examine colligere , aut ascarides 
majores sint aut minores , eamdem semper 
structuram et proprietates habent. Horum 
vermiculorum praesentia cognoscitur obser- 
vatione faecum , quae interdum sunt ple- 
nae , et circumdantur ascaridibus ; irritatio- 
ne , et pruritu molesto in recto intestino. 
Minus ascarides quam alii vermes porten- 
dunt periculi , sed eos occidere et expel- 
lere arduum est , quippe copioso mucco , et 
faecibus defenduntur. Valentiora sunt exter- 
na quam interna auxilia , cum saepius nsca- 

rides in recto intestino nidificant ; sed in- 
terna non sunt omnino linquenda , praeser- 
tim si externis resistunt. Interna sunt pur- 
gantia et anthelminthica , praecipue oleum 
terebinthinae ; mercurius dulcis ; diagrydium 
sulphuratum : roborantia. Externa sunt cly- 
steres ex laete tepido salito ; aut ex lacte 
tepido et multo saccharo ; aut lacte , quo 
sunt incocta seordii folia , vel allium , vel 
tanacetum : applicatio podici panniculi spi- 
ritu vini madefacti. Si vero ingens sit recti 
intestini irritatio , fiant fomenta emollientia ; 
injiciantur clysteres ex aqua hordei , et la- 
cte, amylo, substantiis muccilagineis , ut est 
muccilago malorum cydoniorum. Applicantur 
emplastra vel epitomata regioni epigastricae , 
et umbilicali , quae ex absinthio , felle tau- 
ri , aloe , eolocyntide , oleo florum spicae 
parantur ; fiunt unctiones unguento de ar- 
thanita. 

Lumbrici cognoscuntur sensu pruritus 
et doloris pungentis in pluribus locis cana- 
lis nlimentaris ; improvisis ululatibus , aliis- 
que vermium signis ; saepe ex ore vel ex 
ano lumbrici redduntur. Hi vermes habent 

capu l cum Iribus prominentiis hemisphaeri- 
cis , quae acuto apice terminantur , quarum 
una superior , aliae inferiores. Occupant ple- 
rumque tenuia intestina ; sed interdum alia 
loca , unde dissimilia symptomata. Dolores 
intestinorum maxime urgent circa umbili- 
cum ; adest stridor dentium ; pruritus na- 
rium ; spasmi , subsultus ; somnia terrifica ; 
dilatatio pupillae ; circulus lividus circa pal- 
pebram inferiorem ; salivatio ; urina aquea ; 
delirium ; singultus , tussis , risus sardoni- 
cus. Cum lumbrici dirigantur versus ventri- 
culum , nausea , vomitus , cardialgia, et in- 
terdum bulimus molestant. Pueri minoris 
aetatis potius laborant ascaridibus vermicu- 
laribus ; at illi qui ad adolescentiam acce- 
dunt , magis patiuntur lumbricos , seu asca- 
rides lumbrieoides , praesertim si utantur la- 
cte , lacticiniis, leguminibus, castaneis; et 
hauriant impuras aquas. Hi vermes sunt ma- 
joris periculi , utpote saepe gravia afferunt 
symptomata , ut sunt epilepsiae , convulsio- 
nes , crudeles abdominis cruciatus. In inte- 
stinis multiplicantur , et interdum remediis 
praestantioribus obluctantur. Inter lumbricos 

albi sunt minus periculosi , quam nigri , 
rufi , variegati. Qui in ventriculum ascen- 
dunt , inducunt acerba symptomata , sed fa- 
cile evomuntur. Cura incipienda est emeti- 
cis , si in ventriculo morantur lumbrici ; at 
purgantibus , si per intestina reptant , prae- 
sertim oleosis et salinis , ut sunt oleum se- 
minum ricini , sal Glauberi , Epsomcnsc , 
etc: deinde praescribantur acida, amara, an- 
thelminthica , ut succus citrorum , auran- 
tiorum , limonum , granatorum , aqua com- 
munis cum spiritu vitrioli ad gratam acidi- 
tatem ; semen santonicum , fucus helminto- 
corton , seu corallina Corsicae , radix Vale- 
rianae sylvestris , tanacctum , absinthium * 
chamomilla , spigelia anthelmia , semen ze- 
doariae , folia hcllcbori foetidi , filix mas , 
cortex granati , oleum terebinthinae , Centau- 
rum minus , scordium , trifolium fibrinum , 
camphora , etc. Inter amara maxime utilia 
sunt quae etiam purgandi vi pollent , ut 
aloes , rhabarbarum , colocynthis. Praeter ex- 
posita remedia merito laudantur mercurius , 
zincum , ferrum , sulphur ; et ex gummosis 

asa foetida , opoponax * sagapenum , quae 

etiam specifica vocantur. 

♦ 

CAPUT LXX. 

DK FURUNCULO 

Furunculus est tumor inflammatorius , 
sedens in textu cellulari , et in cute , quae 
inflammatur , et in uno uut in pluribus lo- 
cis simul aperitur , magnitudine ovi colum- 
bini , circumscriptus , prominens , durus , 
rubro colore satur , dolens , persaepe in len- 
tam et imperfectam suppurationem abiens. 
Furunculus non est solum proprius adulto- 
rum , sed etiam puerorum , et recens nato- 
rum. Ejus figura est generatim conica ; ba- 
sis profunda. Ut plurimum super furunculi 
verticem est pustula albicans , livida , sen- 
sibilis , sub qua sedet abscessus. Saepe len- 
ta est formatio materiei , quae inter ini- 
tia non laudabilis , sanguini mixta , raro 
abundans. In cursu hujusce tumoris non fre- 
quenter suscitatur febris , si excipiantur ca- 
sus in quibus aut tumor sit amplus > aut 

occupet partem sensibilem , aut eodem tem- 
pore plures surgant furunculi , quod saepe 
observatur in pueris , et tum torquent in- 
quietudo , inappetentia , spasmi. In singulis 
corporis partibus consurgere possunt furun- 
euli , quamvis nunquam compareant in fron- 
te , in cute capillata , in volis manuum , 
in plantis pedum. Saepius sedent circa anum v 
et perinaeum. Animadvertendum est quod 
ab ipso initio centrum tumoris corripitur 
gangraena ; ideoque materies quae suppura- 
tione formatur non solum sanguine tingitur , 
sed etiam substantia gangraenosa circumda- 
inf , quae separari debet , ut suppuratio pos- 
sit expleri , et morbus habere finem. 

Furunculus nascitur a caussis internis. 
Inquit Richerand Nosol. Chirurg. dum lo- 
quitur de furunculo nunquam caussas esse 
locales , sed morbum oriri ab indispositis or- 
ganis gastricis , et saburris in primis viis 
collectis ; proindeque curationem compleri 
praecipue evacuantibus quae caussam pos- 
sunt abducere. Ego autem non inficior caus- 
sam furunculorum interdum esse gastricas 
impuritates ; sed non convenio has semper 

«9se furunculorum caussam , et sola eva- 
cuantia posse caussam auferre. Saepissime 
enim observantur furunculi in pueris dia- 
thesi scrophulosa, venerea, scorbutica, aliis- 
que humorum vitiis affectis. Furunculi au- 
tem qui veniunt post variolas , febres , alios- 
que acutos morbos ut critici habiti sunt. 

Semper furunculi in suppurationem tran- 
seunt , quae lenta est , et tumoris summi- 
tatem occupat. Haec summitas , ut diximus , 
convertitur in pustulam albidam , liventem , 
admodum sensibilem , quae dum aperitur » 4 

manat aliquid puris , ut plurimum sangui- 
nei ; sed postea exit materies albida , den- 
sa , concreta quae est furunculi nucleus , 
qui vocatur folliculus. Haec vero materies 
quae offert puris speciem , est portio textus 
cellularis per inflammationem degenerata , et 
in speciem escharae conversa , quam sup- 
puratio a partibus contiguis separavit. Pus 
ergo trahit secum portionem textus» cellula- 
ris gangraena corruptam , cujus expulsio vi- 
detur esse inflammationis finis. 

Rationalis curatio internis et externis 
remediis innititur. Etenim si furunculus ab 

aliqua interna caussa producitur , necessaria 
sunt remedia quae sanguinem purgant , ma- 
xime si eodem tempore plures exurgant fu- 
runculi , aut saepe compareant. In hisce vero 
eligendis internis remediis, videndum quale 
sit vitium , an scilicet venereum , scorbuti- 
cum , scrophulosum , etc. Quaecunque au- 
tem sit origo , ut furunculi cito in suppu- 
rationem desinant , admovenda sunt cata- 
plasmata emollientia ; et tumor ubi non ad- 
hibetur ferrum , semper ad apicem rumpi- 
tur. Quidam judicant aperturam furunculo- 
rum naturae esse relinquendam , et cum 
apertura facta sit , levi compressione ad tu- 
moris latera , exitum puris et folliculi esse 
promovendum. Necesse vero est observare 
quod apertura lento gradu (it , et nimis 
parva est, ut substantia cellularis corrupta 
exire possit. Quapropter melius est lanceola 
aperire tumorem , et levi compressione effi- 
cere , ut exeant materiae. Postea eveniet 
secretio boni puris , et pars ad granulatio- 
nem transgredietur. Donec non appareat sa- 
lutaris suppuratio applicari debent cataplas- 
mata seminum lini : cum vero granulationes 

incipiunt cavitas impletur simplici pulvillo. 
Scriptores , qui artificiali tumoris aperturae 
adversi sunt , dicunt hanc operationem esse 
prorsus inutilem , quia exitus folliculi non 
obtinetur , nisi suppuratio a partibus con- 
tiguis illum penitus refixerit ; et parvas aper- 
turas prolatari et coire , unde satis ampla 
efformatur apertura , ut materiae egredian- 
tur. Quamvis vero hoc eveniat , cum tumo- 
ris aperitio sit nimis lenta , et parva ; si 
tumor cum lanceola aperiatur, morbi cursus 
et sanatio maturior est. 

CAPUT LXXI. 

DE ENCEPHALITIDE 

Interdum pueri lenta encephalitide im- 
plicantur. Signa hujus morbi sunt tristitia , 
propensio ad somnum , in ambulando vacil- 
latio , staudi impossibilitas , dolores obscuri 
capitis , somnus inquietus , nonnunquam ge- 
narum rubor , intolerantia lucis , et cujusvis 
rumoris , cutis calidior , contractio pupulae , 
inappetentia , si aeger sedeat inclinat caput , 

vomitus bilis porraceae , frequens aridarum 
narium fricatio , alvus modo liquida modo 
adstricta , pulsus varius , aliquando inflatur 
abdomen , spasmi , convulsiones , mors. 

In hae lenta encephalitide persaepe con- 
sequitur in ventriculis cerebri serosa collu- 
vies. Tum puer si supinus cubet est quie- 
tus ; si vero erigatur , est inquietus , et lu- 
get. Crebro premit sopor , pulsus est len- 
tus , irregularis ; alvus compressa ; vox rau- 
ca, respiratio difficilis ; iris immobilis ; oculi 
tenebricosi , semiaperti , et strabismo de- 
tenti ; convulsiones ; pulsus exiles ; virium 
destitutio ; vitae finis. Scrophulosi pueri ad 
hanc lentam inflammationem cerebri propen- 
dent , ut et illi acuto ingenio donati ; sed 
saepius producitur morbus laboriosa denti- 
tione , tussi convulsiva , eruptionibus cuta- 
neis retropulsis , remediis opiatis ad con- 
ciliandam quietem , quibus saepe nutrices 
abutuntur. 

Hujusmodi morbus est discrimine plenus. 
Symptomatum gravitas indicat funestum fi- 
nem , praesertim convulsiones , stridor den- 
tium, pupulae dilatatio, et ad lucis splendorem 

immobilitas. Interdum vero resolvitur hae- 
morrhagia c> naribus ; aut generali , et co- 
pioso sudore. Aliquando non resolvitur ; sed 
transit in serosam colluviem. Curatur anti- 
phlogistica methodo ; quae vero prudens es- 
se debet , et extendi secundum morbi gra- 
dum , et symptomata. Fiant ergo congruae 
sanguinis missiones generales et locales ; 
nempe applicentur hirudines retro aures , 
temporibus , naribus , vasis haeinorrhoidali- 
bus , ut vasa capitis exonerentur ; et etiam 
apponantur cucurbitulae scarificantes. Aeger 
locetur in cubiculo temperati aeris , obscuro , 
ubi nullus sit rumor. Insuper adhibeantur 
levia purgantia , clysteres emollientes , po- 
tiones nitratae. Cum mitescit impetus fe- 
bris , utilis est applicatio vesicantium , prae- 
sertim extremitatibus inferioribus. Ut frae- 
netur motus arteriarum juvat digitalis pur- 
purea ad exiguas doses ; et si omnino defi- 
• ciat somnus , illis concilietur remediis , quae 
aptiora videantur. 

CAPUT LXXII. 

* 

DE PROCTALGIA 

Proctalgia est acerbus morbus dolore 
spasmodico extremitatis recti intestini di- 
stinctus. Corripit adultos , sed frequentius 
pueros. Interdum est primarius , contumax , 
continuus , lethalis ; interdum est primarius 
et periodicus , qui redit plerumque sub ve- 
speram , crescit usque ad dimidiam noctem , 
post decrescit , et ad novam lucem evane- 
scit. Non raro incipit pueritia , et desinit 
aut valde imminuitur adolescentia. Scmper 
vero remanet aliqua dispositio ad eumdem 
dolorem , ut devexa aetate ad affligendum 
redeat. Talis est structura muscularis et ner- 
vosa recti intestini , ut possint excitari spas- 
mi , praesertim ad podicem partem nervo- 
sam et sensibilissimam , quae graece dicitur 
Tftoix.ro c. Dolor spasmodicus cum est con- 
tinuus ad desperationem adigit , quia nul- 
lam aeger habere potest quietem , nisi dolor 
ipse imminuatur , quod raro evenit. Paulla- 
tim perduntur vires ; consequitur pallor vul- 

tus 9 macies , et lenta febris. Continuitate 
spasmorum inflammatur rectum intestinum , . 
et ut plurimum haec inflammatio limitatur 
circa recti finem , et interdum ad partes su- 
periores extenditur , et suscitatur febris. Sub 
exacerbatione dolorum saepe * superveniunt 
convulsiones ; et si deficiat somnus plane 
franguntur vires , et tandem efflatur anima. 
Saepe recens nati patiuntur levem et bre- 
vem proctalgiam , quae producitur acrimonia 
urinarum , unde irritatur podex , et propter 
hanc irritationem assidue plorant pueri. 

Caussa proctalgiae proxima est spasmus 
atrox. Ad hunc morbum , praesertim perio- 
dicum , praeparat puerilis aetas , tempera- 
mentum nervosum , debilis constitutio. Ete- 
nim istis caussis plerumque dolor redit qui- 
busdam horis , maxime sub vesperam ; sed 
in robustis , et sanguineo temperamento do- 
natis , major est dispositio ad continuitatem 
dolorum proctalgiae. Caussae autem excitan- 
tes in lactentibus sunt pravae lactis quali- 
tates ; et animi pathemata nutrices pertur- 
bantia : in pueris vero majoris aetatis , tri- 
stitia ad quam plures sunt dispositi ; vitiosa 

humorum indoles , unde etiaui circa anum 
producuntur rhagades , quibus gravissimas 
dolor suscitatur. Proctalgia est etiam sym- 
ptomatica , ul quae sequitur vermes , pro- 
lapsum recti intestini , alvi fluxus. Illa pro- 
ctalgia , quamf in inedia et provecta aetate 
observare contingit , constanter proficiscitur 
a temperamento melancholico , laxa consti- 
tutione , vita sedentaria, infortuniis, gravi- 
bus et deprimentibus animi pathematibus. 

Proctalgia primaria est modo plus mo- 
do minus acerba et contumax ; aliquando gra- 
vissima et lethalis. In recens natis saepe , 
ut adnotavimus , levis est , et ad eam sol- 
vendam sufficit mundities , salubres habita- 
tiones , nutricis mutatio. In grandiusculis 
pueris fere nunquam ut in adultis funesta , 
est , in quibus post crudeles dolores crebro 
inflammatur rectum intestinum , et inflam- 
mationi succedit gangraena et mors ; nihilo- 
minus in iliis auget constitutionis debilita- 
tem , affert maciem , et ad alios morbos , 
maxime nervosos disponit. Nonnunquam pro- 
ctalgia redit in senectute ; cum scilicet cor- 
pus ad quasdam et similes conditiones pro- 

pendet , praesertim ad notabilem virium in- 
firmitatem. 

Si in pueris proveniat morbus a nimia 
debilitate , et sensibilitate , in primis opor- 
tet roborare corpus. Pluries inania esse vidi 
medicamina , et solum vitam campestrem , 
animumque solutum et quietum sanitatem 
afferre. Attamen plane remedia omittenda 
non sunt , ut identidem aliqua levis purga- 
tio ex pulpa cassiae , aut tamarindoruin ; 
clysteres emollientes. Interdum clysteres ex 
aqua simplici calida sufficiunt ad placandos 
dolores proctalgiae periodicae. Etiam utiles 
sunt suffitus ad partem dolentem ex calidis- 
sima decoctione malvae , aut ex ferventi 
aqua simplici ; et balnea generalia calida. 
Mente quieta consistant aegri , et aliquam 
faciant corporis exercitationem. Si superve- 
niant gravia symptomata, ut vigilia, spasmi, 
convulsiones , idoneis remediis placentur. Si 
rectum intestinum corripiatur inflammatione , 
et excitetur febris , convenit antiphlogistica 
methodus , scilicet sanguinis missiones , ap- 
plicatio emplastri cassiae , dentur levia pur- 
gantia , praesertim ex pulpa cassiae , fiant 
17 

emollientes suffitus , et clysteres. Victus sil 
tenuis ; dum urget inflammatio tenuissimus. 
Cum proctalgia symptomatica sit , curatio 
praesertim dirigitur in primarium morbum ; 
sed eodem tempore remediis supra expositis 
molestia symptomatum flectenda est. 

CAPUT LXXIII. 

DE TUMORE TONSILLARUM 

Tumor tonsillarum in pueris et adole- 
scentibus frequens est. Interdum una , in- 
terdum utraque tonsilla tumet. Tonsillae prae- 
ferunt corpus plus vel minus extensum , et 
ut plurimum basi ampla , colore subrubro , 
inodo non interruptum , modo tuberculis di- 
stinctum. Cum tumor utriusque tonsillae me- 
diocris est , sufficiens remanet intervallum 
ad deglutienda alimenta , et ad respirandum 
aerem ; sed cum sit spectabilior in parte 
solum superiori est pro uvula spatium ; et 
in hoc casu laeditur deglutitio , pronuntia- 
tio , respiratio. Quaniobrem necessaria est 
tonsillarum recisio , quae convenit quamvis 

tantus non sil tumor , ut evitetur inflam- 
matio harum glandularum , quae hoc in sta- 
tu etiam levissima caussa suscitatur. Cum 
ad hunc resolvendum tumorem omnia fue- 
runt inutilia , adhibitae sunt plures chirur- 
gicae operationes praeter recisionem , ut sca- 
rificationes , ligatura , caustica , cauterium 
actuale , extirpatio. Scarificationes vero ut 
plurimum non sufficiunt , quippe inducunt 
dumtaxat effluvium non completum : ligatu- 
ra fieri non potest nisi tonsillae strictum 
habeant pedusculum ; sed hoc stricto pedu- 
sculo recisio esset facilior , minusque dolens : 
cauteria sunt molesta , dolentia , non sine 
periculo : extirpatio est ardua operatio , et 
potest etiam periculosam haemorrhagiam pro- 
ducere. Recisio ergo est tutior et eligenda 
ratio , et quidem facilior. Etenim portionem 
harum glandularum rescindere est operatio 
simplex , expedita , et gravibus symptomatis 
non comitata. 

CAPUT LXXIV. 

DE 11YDARTIIRO 

Si in articulationibus magna quantitas 
secernatur synoviae , ut inde elevetur et di- 
stendatur capsulare ligamentum , et effor- 
metur tumor plus vel minus adnotabilis , 
dicitur hydarthrus , vdapSpog. Plerumque 
hic morbus contingit in genu , quia in hujus 
articulatione multa separatur synovia , et 
inter tibiam et femur assidui sunt motus. 
Praeterea haec articulatio exposita est agen- 
tium externorum actioni ; et hujus capsula 
est flaccida , et multa extensionis capax. 
Dum autem synovia diu in aliqua articula- 
tione considit , mutationem patitur , ut et 
synovialis membrana. Hydarthrus offert tu- 
morem mollem , ligamento capsulari circum- 
scriptum , quin cutis mutet colorem ; adest 
fluctuatio sine dolore aut pauco ; nulla est 
molestia in motibus articulationis ; pressione 
digitorum non servatur impressionis vesti- 
gium. Hic tumor magis comparet , ubi liga- 
mentum capsulare minus tegitur partibus 


mollibus $ nunquam in parte posteriori ar- 
ticulationis conspicitur. 

Plerumque hydarthrus lente procedit ; 
aliquando vero rapide. Caussa proxima est 
defectus aequilibrii inter exhalationem et 
absorptionem synoviae. Caussae remotae in- 
ternae et externae sunt. Inter primas est 
translatio materiae morbosae ad articulatio- 
nes ; aut aliqua diathesis , praesertim rheu- 
matica : inter secundas est concussio , di- 
stractio ; frigoris actio ; et quidquid inflam- 
mationem chronicam et lentam producere 
valet. Hic morbus est periculosus , et diffi- 
cile obtinetur solutio ; interdum tamen non 
tantum timorem injicit , cum nempe sit re- 
cens , parum considerabilis , ejusque cursus 
rapide absolvatur. Semper vero articulatio 
ad recidivam dispositionem conservat. Re- 
solvi autem non potest morbus , si sit in- 
veteratus , insignis tumor , materies syno- 
viae crassa facta fuerit. Pessima morbi con- 
ditio est , si cartilagines et ossa vitientur ; 
nam si in tempore non fiat amputatio , ex- 
citatur lenta febris , erumpunt sudores , ct 
diarrhoea colliquativa consequitur. 

Cum morbus exhibeat phlogistieum cha- 
racterem , fiant fotus , applicentur cataplas- 
mata emollientia , hirudines , cucurbitulae 
scarificantes , venae sectio ; victus tenuis , 
lac. Quum autem febris imminuitur , vesi- 
cantia circa articulationem utilem exitum 
serositatis producunt. Dum inflammationis 
symptomata solvuntur , conveniunt remedia , 
quae languentem vasorum lymphaticorum 
actionem excitent , et absorptioni extravasati 
humoris faveant. Quamobrem fiant suffitus 
resolventes ; linimenta volatilia ; frictiones 
eum panno laneo ; stillicidia aquae calidae 
simplici , aut cum muriate sodae ; ligatura 
comprimens. Cum morbus omnibus remediis 
adversetur , remanet operatio , qua extrava- 
sati humoris exitus producitur ; sed prius 
examinandum est , utrum sit melius aperire 
tumorem , an morbum sibi ipsi relinquere. 
Etenim oportet instituere curationem , cum 
adsint corpora extranea ; et cum tumor sit 
valde considerabitis. Hoc in casu operatio 
exponit gravibus symptomatibus , et saepe 
importat amputationis necessitatem ; sed si 
non extrahantur hujusmodi corpora , et ea- 

psula non exhauriatur congesto humore aeger 
succumbit. Cum itaque necesse sit facere 
incisionem , haec in uno latere articulatio- 
nis fiat , et in parte decliviore. Si ad hu- 
morem abducendum facta fuerit incisio cum 
humor iste exiverit , non conglutinentur in- 
cisionis margines , ut fieri solet , cum ex- 
trahitur corpus extraneum efformatum in 
genu , sed pars tegatur plumaceolo , quae * 
deinde spleniis et circulari fascia est com- 
primenda. Cum felix futurus sit eventus , 
cessant dolores , disperditur tumor , parcior 
est materies effluens. Carnes vulneris fiunt 
firmae et granosae ; incisio tendit ad cica- 
tricem , et paullatim , post nimirum spatium 
aliquot mensium aeger ad sanitatem resti- 
tuitur. Rigiditas vero in genu lente eva- 
nescit , quanquam nunquam omnino dis- 
solvitur. 

CAPUT LXXV. 

DE FEBRE INTERMITTENTE 

Frequenter pueri febribus intermitten- 
tibus obnoxii sunt , et quantum per me ob- 
servari potuit , maxime febribus quotidianis 
intermittentibus. Multae sunt caussae remo- 
• tae quae eas in pueritia inducere valent , 
ut dentitio ; aciditates , impuritates ventri- 
culi ; vermes ; qualitates aeris. Quaecunque 
sit caussa febrium intermittentium , haec , 
ut arbitror , speciali modo agit in nervorum 
systema ; ideoque aut febres intermittentes 
sint benignae , aut malignae seu pernicio- 
sae , semper ut affectiones nervosae sunt 
existimandae , sicut comprobant periodici re- 
cursus ; efficacia corticis peruviani , vel hu- 
jus praeparationum , quae ut praecipuum 
remedium judicantur ; et ipsae caussae oc- 
casionales quae efficaciorcs censentur , si 
specialiter in nervosum systema actionem 
dirigant. Cum autem pueri maxima sensibi- 
litate instruantur , nil mirum si pravis la- 
ctis qualitatibus , difficili et laboriosa denti- 

tionc , ariditatibus et impuritatibus ventri- 
culi , vermibus , etc. febres intermittentes 
in ipsis excitentur. Generatim utilia sunt 
levia emetica , aut levia purgantia ; deinde 
cortex peruvianus , aut aliqua hujus prae- 
paratio , praesertim citras chininae. Utilis 
est etiam applicatio pulveris chinaechinae 
madefacti circa epigastricam regionem. Cum 
pueri sunt lactentes cortex peruvianus nu- 
trici est porrigendus. Si febres intermitten- 
tes sint complicatae , cortici peruviano ad- 
denda sunt remedia , quae magis expedire 
creduntur. 


CAPUT LXXVI. 

DE FEBRE VERMINOSA 

Aetate infantili frequens est verminosa 
febris cum aliis morbis facile confundenda. 
Idcirco sedulo observentur symptomata , quae 
eam certius declarant. Si hujusmodi febris 
non bene cognoscatur , et negligatur , in fe- 
brem nervosam converti potest. Contingit 
frequenter in pueris debilibus , et lympha- 

lico temperamento instructis , pravis alimen- 
tis enutritis , in locis calidis et humidis de- 
gentibus ; et signis vermium propriis comi- 
tatur , nimirum doloribus pungentibus ven- 
triculi et intestinorum , particulari halitu , 
lingua sordida , nausea , vomendi desiderio , 
narium pruritu , dilatatione pupillae , facie 
pallida , etc. Si symptomata non sint gra- 
vissima ; si prompta , ct recta fuerit cura- 
tio , adhibitis nempe purgantibus et anthel- 
minthicis , superari potest morbus : si con- 
tra persistant vermes , si symptomata magis 
ferociant , quamvis conveniens et efficax 
sit curatio , timendum est , ne febris tran- 
seat in nervosam , et funestus finis con- 
sequatur. 

Inter initia morbi saepe lingua obduci- 
tur sorde , et instat desiderium vomendi. 
Tum convenit leve emeticum , ut radix ipc- 
cacuanhae , quae aliis emeticis praeferenda 
mihi videtur , quamvis plures expertissimi 
practici laudent vinum antimoniale Huxam. 
Aliquando est ingens fervor et impetus va-* 
sorum , qui temperandus est potionibus ex 
succo mali medici et saccharo , quibus addi 

etiam possunt aliquot nitri grana ; aut ex 
syrupis refrigerantibus , ut est syrupus rubi 
idaei. Joseph Franch proponit sequentem for- 
mulam compositam octodecim granis nitri , 
duabus drachmis muccilaginis gummi arabici , 
duabus unciis aquae rubi idaei , et uncia 
syrupi ejusdem , cujus quavis hora detur 
parvum cochlear. Certum est omnes potio- 
nes jucundas facilius porrigi pueris , ut sunt 
paratae ex aqua fontis et syrupo rubi idaei , 
aut syrupo acetoso , aut de ribesiis , quibus 
simplicibus potionibus addi possunt aliquot 
nitri grana. In cursu vero hujus febris rur- 
sus comparent signa , quae indicant in ven- 
triculo et intestinis adesse impuras materias , 
depravatos succos , et vermes. Tum necesse 
est repetere purgationes , sed caute , ne plus 
nimio extenuentur vires. Insuper cum mul- 
ta sit sensibililas , et irritabilitas puerorum 
semper satius est adhibere levia purgantia , 
ut sunt syrupus de cichorio cum rhabarba- 
ro , syrupus florum persicorum , syrupus 
mannae , aut ipsa manna ; injicere clyste- 
res , et facere emollientes fotus , praesertim 
si adsit abdominis tensio. Oportet etiam aptis 

remediis flectere graviora morbi symptomata. 
In hac enim febre saepe torquent tormina ; 
et ideo juvat oleorum usus , praesertim olei 
amygdalarum dulcium ; aut propter stimu- 
lum vermium nervosa symptomata ; et tum 
opem ferunt liquor anod. min. HofTm. , spi- 
ritus fuliginis , spiritus C. C. suceinatus in 
aliqua aqua stillatitia ; interdum vero haec 
satis non sunt , quia fere eadem manent 
symptomata. Hoc in casu ad alia remedia 
confugiendum est , inter quae praestans est 
valeriana sylvestris , cujus fit infusio , utpo- 
te magis apta pueris. Infundi itaque potest 
dimidia octava radicis valerianae in suffi- 
cienti quantitate aquae fervidissimae , et dua- 
bus unciis hujus colatae infusionis addatur 
uncia syrupi chamomillae , et quovis biho- 
rio detur parvum cochlear. Juvant etiam 
clysteres ex asa foetida et lacte ; scilicet pa- 
ratur clyster ex scrupulo asae foetidae , vi- 
tello ovi subactae et quatuor unciis lactis 
vaccini. Dum autem supervenit sopor aut 
delirium , applicentur vesicantia suris vel 
femoribus , et sinapismi pedibus ; sed vitan- 
da est vcsicantium applicatio , ubi sunt si- 

gna colliquationis in sanguine. Pro victu ju- 
ra carnis vitulinae , aut junioris pulli , qui- 
bus addi potest succus mali medici ; sed 
postea dum decrescit febris , et melius est 
morbo , magis aeger nutriendus est. Si tem- 
pore convalescentiae non bene se recolligat , 
adhibeantur tonica remedia , maxime mar- 
tialia ; proponatur campestris aer , corporis 
exercitatio , secundum aetatem , et corporis 
vires ; et magis convenientia alimenta. 

CAPUT LXXVII. 

DE FEBRE PHLEGMATICA 

Nonnunquam pueri corripiuntur febre 
quotidiana continua remittenti quae exacer- 
batur vespere et remittit mane , viscoso et 
in toto corpore praevalenti humore produ- 
cta , quae ab Avicenna phlegmatica fuit 
nuncupata. Huic febri praesertim parati sunt 
pueri lymphatico temperamento praediti , et 
pravis alimentis aliti , humidasque regiones 
incolentes. Interdum paroxysmi incipiunt sen- 
su frigoris ; sed saepius calore miti , inae- 

quali cum pulsu aliquantisper celeri , fre- 
quenti ; urinae sunt fere naturales , pauca 
sitis ; facies tumet , et pallet ; pedes non- 
nihil oedematosi ; proclivitas ad somnum ; 
tristitia. Hujusmodi febris est tenax ; pro- 
sternit vires, et periculosa evadit. Ubi enim 
augetur aquosus latex ; affert hydropem , vi- 
scerum obstructiones , et febrem hecticam 
secundariam. 

Emendandus et minuendus est praeva- 
lens humor ; promovendae sunt separatio- 
nes , et roborandae vires , ut morbi resolu- 
tionem assequamur. Si in initio haec serosa 
colluvies occupet praesertim ventriculum et 
intestina , ministretur leve purgans, et etiam 
leve emeticum , ut insensibilis perspiratio 
excitetur. Deinde concitanda est separatio 
urinarum ; ideoque conveniunt decoctiones 
et syrupus quinque radicum aperientium , 
oxymel scilliticum , tinctura scillae pharmac. 
Ferrar. , salia media , etc. Vietus in morb : 
initio sit talis ut satis sustineat vires , ut 
jura carnis vitulinae aut vaccinae ; juscula : 
postea augeatur , cum decrescat morbus. 

CAPUT LXXVI1I. 

DE FEBRE GASTRICA PITUITOSA 

Febris gastrica pituitosa progignitur in 
pueris materie pituitosa , praesertim in ven- 
triculo et intestinis collecta. Ab hac ipsa 
materie cognoscitur , quae operit linguam ; 
saliva viscosa; inappetentia ; nausea , et vo- 
mitu materiae viscosae et pituitosae ; pauca 
siti ; gravitate capitis ; urina tenui , cruda , 
decolore , subjugali ; d illicu lia te respirandi ; 
molesta deglutitione ; ulcusculis in ore. Haec 
febris apud pueros cachecticos , improbis ali- 
mentis eductos , et locis humidis incolentes , 
familiaris est. Si morbus sit simplex , ejus 
cursus pluribus septimanis absolvitur ; et si 
gravibus non societur symptomatibus , si va- 
lidae sint vires , et prompta fuerit curatio , 
speranda salus est : ex adverso si extent 
complicationes , si langueant vires , si plura 
et gravia sint symptomata , retardetur cura- 
tio , magis magisque diruantur vires , fune- 
stus exitus consequitur. 

Pituitosae materiae in ventriculo et in- 
testinis cumulatae emeticis , et purgantibus 
eliminentur. Quamvis etiam in hoc casu ju- 
vet radix ipecacuanhae ; cflieaciora sunt an- 
timonialia , praesertim vinum antimoniale 
Huxam. In uncia syrupi simplicis miscean- 
tur duo scrupuli hujus vini , et adhibetur 
cochleatim usque ad vomitum. Cum vero 
materia pituitosa in intestinis stabuletur , 
adhibeantur purgantia , sed prudenter , quia 
in hoc morbo ad fluxum ventris maxima 
est dispositio , et virium debilitas facillime 
augetur. Nunquam ideo conveniunt potiones 
acidae , quae magis prosternunt vires ; sed 
potius eligantur quae perspirationein et alias 
separationes promovent. Si tam cito ever- 
tantur vitales vires , hae sunt sustinendae ; 
si premat capitis dolor , aut sopor , appli- 
centur vesicantia extremitatibus inferioribus , 
et sinapismi plantis pedum. Si sit complica- 
tio vermium , quae in pueris frequens est , 
molesta explicantur symptomata. Si vermes 
extimulent cryptas muccosas ventriculi ct 
intestinorum magis muccositates congerun- 
tur* Quapropter si signa testantur de prae- 

sentia vermium , usurpentur anthelminthica , 
potissimum quae validiora creduntur , ut 
mercurius dulcis , aethiops mineralis , se- 
men santonicum , corallina Corsicae , mixtu- 
ra quam compono ex aqua theriacali , flo- 
rum aurantiorum , meile optimo , semine 
santonico , corallina Corsicae , aethiope mi- 
nerali , quam semper eflicacissimam exper- 
tus sum. Victus in vigore morbi sit tenuis- 
simus ; sed majoris substantiae , cum hic mi- 
nuatur. Si convalescentes sint debiles , nec 
pristinae sanitati plane restituti , habeantur 
consilia , quae pluries commemoravimus. At 
hoc de curandis pueris satis sit. 


FINIS. 

